“ഭയപ്പെടേണ്ടാ, ഞാൻ നിന്നെ സഹായിക്കും”-യശയ്യ 41:13 | പഠനപ്പതിപ്പ്\nഭാഷ അംഗോളന് ആംഗ്യഭാഷ അമാറിക് അയ്‌മാറ അര്‍മേനിയന് അറബിക് അല്‍ബേനിയന് അസര്‍ബയ്‌ജാനി അസര്‍ബയ്‌ജാനി (സിറിലിക്) ആഫ്രിക്കാന്‍സ് ഇംഗ്ലീഷ് ഇന്‍ഡൊനീഷ്യന് ഇന്‍ഡോംഗ ഇബോ ഇറ്റാലിയന് ഇലോക്കോ ഇവെ ഇസോക്കോ ഉക്രേനിയന് ഉര്‍ദു ഉസ്‌ബെക് എന്‍ഡെബെലെ എന്‍ഡെബെലെ (സിംബാബ്‌വെ) എഫിക്ക് എസ്‌റ്റോണിയന് ഐസ്‌ലാന്‍ഡിക് ഒക്പെ ഒട്ടെട്ടേല ഒറോമോ ഒസിഷ്യന് ഓസ്ട്രേലിയന് ആംഗ്യഭാഷ കന്നട കര്‍ദിശ് കുര്‍മന്‍ജി (കൗകസസ്) കാബ്‌യെ കാറ്റലാന് കികഒന്‍ഡെ കികാംബാ കിക്കുയു കിന്യര്‍വണ്ട കിരിബാറ്റി കിര്‍ഗിസ് കിറുണ്ടി കുര്‍ദിഷ് കുര്‍മാഞ്ചി (സിറിലിക്) കൊറിയന് ക്രൊയേഷ്യന് ക്വാങ്കാളി ക്വാന്യാമ ക്വെച്ചുവ (ബൊളീവിയ) ഗണ് ഗാ ഗുജറാത്തി ഗ്രീക്ക് ഗ്വാരണി ചിചെവ ചിടുംബൂക ചിയോവോ ചിറ്റോംഗ ചിറ്റോംഗ (മലാവി) ചുവാഷ് ചെക് ചൈനീസ് മാന്‍ഡ്രിന് (പരമ്പരാഗതം) ചൈനീസ് മാന്‍ഡ്രിന് (ലളിതം) ജര്‍മന് ജാപ്പനീസ് ജോര്‍ജിയന് ടര്‍ക്കിഷ് ടാറ്റര് ടിഗ്രിനിയ ടീവ് ടുവാലുവന് ടെറ്റും ഡിലി ടോക് പീസിന് ഡച്ച് ഡാനിഷ് തഗലോഗ് തജീക്കി തമിഴ് തായ് തുര്‍ക്കമന് തെലുങ്ക് ദാംഗമെ നേപ്പാളി നൈജീരിയന് പിഡ്ജിന് നോര്‍വീജിയന് പഞ്ചാബി പാങ്‌ഗാസിനന് പാപിയമെന്‍റോ (കുറെസോ) പേര്‍ഷ്യന് പോര്‍ച്ചുഗീസ് പോളിഷ് ഫിജിയന് ഫിന്നിഷ് ഫൊണ് ഫ്രഞ്ച് ബംഗാളി ബള്‍ഗേറിയന് ബാസ്സ (കാമറൂണ്) ബിക്കോള് ബൗലോ മംഗോളിയന് മറാഠി മലഗാസി മലയാളം മലായ് മസിഡോണിയന് മാംബെ (ലുന്‍ഗു) മായാ മീഹി മ്യന്‍മര് യോറുബ റഷ്യന് റൊമാനിയന് റ്റ്വി റ്റ്‌സോട്‌സില് ലാറ്റ്‍വിയന് ലിത്വാനിയന് ലുഗാണ്ട ലുന്‍ഡ ലുവാലെ ലുവോ വരായ്-വരായ് വിയറ്റ്‌നമീസ് വെന്‍ഡ വെല്‍ഷ് വൊളെയ്റ്റ ഷോണ സമോവന് സാങ്കോ സാപോടെക് (ഇസ്‌തുമസ്) സിംഹള സിന്‍യാന്‍ജ സിബെമ്പ സിലോസി സീമ സുലു സെട്സ്വാന സെപ്പിടി സെബുവാനോ സെര്‍ബിയന് സെര്‍ബിയന് (റോമന്) സെസോത്തോ (ലെസോത്തോ) സോളമന് ഐലന്‍ഡ്‌സ് പിജിന് സ്പാനിഷ് സ്രാനന്‍ടോംഗോ സ്ലൊവാക് സ്ലൊവേനിയന് സ്വാടി സ്വാഹിലി സ്വീഡിഷ് ഹംഗേറിയന് ഹിന്ദി ഹിരി മോട്ടൂ ഹിലിഗായ്‌നോന് ഹീബ്രൂ ഹോസ ഹൗസ\n“ഭയപ്പെടേണ്ടാ, ഞാൻ നിന്നെ സഹായിക്കും”\nരാത്രി വൈകി നിങ്ങൾ ഒരു തെരുവിലൂടെ നടക്കുകയാണ്. പെട്ടെന്നതാ ആരോ നിങ്ങളെ പിന്തുടരുന്നു. നിങ്ങൾ നിൽക്കുമ്പോൾ അയാളും നിൽക്കും. നിങ്ങൾ വേഗത്തിൽ നടക്കുമ്പോൾ അയാളും വേഗത കൂട്ടും. നിങ്ങൾ ഓടാൻ തുടങ്ങുന്നു. നിങ്ങൾ ഓടിയോടി അടുത്തുള്ള ഒരു കൂട്ടുകാരന്‍റെ വീട്ടിൽ എത്തി. കൂട്ടുകാരൻ കതകു തുറന്നു, നിങ്ങൾ അകത്തേക്കു കയറി. ഹൊ, എന്തൊരു ആശ്വാസം!\nഒരുപക്ഷേ ഇതുപോലൊരു അനുഭവം നിങ്ങൾക്ക് ഉണ്ടായിട്ടില്ലായിരിക്കാം. എന്നാൽ ജീവിതത്തിലെ ചില ആകുലതകൾ നിങ്ങളെ ഭീതിയിലാഴ്‌ത്തുന്നുണ്ടാകും. ഉദാഹരണത്തിന്, നിങ്ങൾ ഒരു മോശം ശീലം മാറ്റാൻ ആഗ്രഹിക്കുന്നു; പക്ഷേ പിന്നെയുംപിന്നെയും അതേ തെറ്റ് ആവർത്തിക്കുന്നു. അല്ലെങ്കിൽ നിങ്ങളുടെ ജോലി നഷ്ടപ്പെട്ടിട്ട് കുറെ കാലമായി; എത്ര ശ്രമിച്ചിട്ടും പുതിയൊരു ജോലി കണ്ടെത്താനാകുന്നില്ല. അതുമല്ലെങ്കിൽ നിങ്ങൾക്കു വയസ്സായിവരുന്നു; ഭാവിയിൽ ഉണ്ടായേക്കാവുന്ന ആരോഗ്യപ്രശ്‌നങ്ങളെക്കുറിച്ച് ഓർക്കുമ്പോൾ നിങ്ങൾക്കു പേടി തോന്നുന്നു. ഇതോ ഇതുപോലുള്ള മറ്റ് ആകുലതകളോ നിങ്ങളെ അലട്ടുന്നുണ്ടോ?\nനിങ്ങൾ നേരിടുന്ന പ്രശ്‌നം ഏതുമാകട്ടെ, നിങ്ങളുടെ വിഷമങ്ങളും ദുഃഖങ്ങളും പങ്കുവെക്കാൻ കഴിയുന്ന, നിങ്ങൾക്ക് ആവശ്യമായ സഹായം തരാൻ കഴിയുന്ന, ഒരാൾ ഒപ്പമുണ്ടെങ്കിൽ അത് എത്ര ആശ്വാസമായിരിക്കും, അല്ലേ? നിങ്ങൾക്ക് അങ്ങനെയൊരു ഉറ്റ സുഹൃത്തുണ്ടോ? ഉണ്ട്, അങ്ങനെ ഒരാളുണ്ട്! യഹോവ! യഹോവയ്‌ക്കു നിങ്ങളുടെ ഒരു ഉറ്റ സുഹൃത്തായിരിക്കാൻ കഴിയും. ഗോത്രപിതാവായ അബ്രാഹാമിന് യഹോവ അങ്ങനെയൊരു സുഹൃത്തായിരുന്നെന്ന് യശയ്യ 41:8-13 വ്യക്തമാക്കുന്നു. 10, 13 വാക്യങ്ങളിൽ യഹോവ തന്‍റെ ദാസന്മാർ ഓരോരുത്തരോടും ഇങ്ങനെ പറയുന്നു: “നീ ഭയപ്പെടേണ്ടാ; ഞാൻ നിന്നോടുകൂടെ ഉണ്ടു; ഭ്രമിച്ചുനോക്കേണ്ടാ, ഞാൻ നിന്‍റെ ദൈവം ആകുന്നു; ഞാൻ നിന്നെ ശക്തീകരിക്കും; ഞാൻ നിന്നെ സഹായിക്കും; എന്‍റെ നീതിയുള്ള വലങ്കൈകൊണ്ടു ഞാൻ നിന്നെ താങ്ങും. നിന്‍റെ ദൈവമായ യഹോവ എന്ന ഞാൻ നിന്‍റെ വലങ്കൈ പിടിച്ചു നിന്നോടു: ഭയപ്പെടേണ്ടാ, ഞാൻ നിന്നെ സഹായിക്കും എന്നു പറയുന്നു.”\n“ഞാൻ നിന്നെ താങ്ങും”\nഈ വാക്കുകൾ എത്ര സാന്ത്വനം പകരുന്നു, അല്ലേ? യഹോവ വാക്കുകൾകൊണ്ട് വരച്ച ആ ചിത്രം ഒന്നു ഭാവനയിൽ കാണുക. യഹോവയുടെ കൈ പിടിച്ച് നടക്കുന്നതു സന്തോഷം തരുന്ന ഒരു കാര്യംതന്നെയാണ്. എന്നാൽ അതിനെക്കുറിച്ചല്ല ഇവിടെ പറയുന്നത്. കാരണം, യഹോവ നമ്മുടെ കൈ പിടിച്ച് നമ്മളോടൊപ്പം നടക്കുകയാണെങ്കിൽ യഹോവ വലതുകൈ പിടിക്കുന്നതു നമ്മുടെ ഇടതുകൈയിലായിരിക്കും. പക്ഷേ ഇവിടെ പറയുന്നത്, “നീതിയുള്ള വലങ്കൈ” നീട്ടി യഹോവ പിടിക്കുന്നതു നിങ്ങളുടെ “വലങ്കൈ”യിലാണ് എന്നാണ്. ഒരു കുഴിയിൽനിന്ന് നിങ്ങളെ പിടിച്ചുകയറ്റാനെന്നപോലെ! ബുദ്ധിമുട്ടുള്ള സാഹചര്യങ്ങളിൽ യഹോവ നിങ്ങളുടെ കൈ പിടിച്ചുകൊണ്ട്, “ഭയപ്പെടേണ്ടാ, ഞാൻ നിന്നെ സഹായിക്കും” എന്ന ഉറപ്പു തരുന്നു.\nകഷ്ടതയിലായിരിക്കുമ്പോൾ സഹായിക്കാൻ ഓടിയെത്തുന്ന, സ്‌നേഹവാനായ പിതാവും സുഹൃത്തും ആയി യഹോവയെ നിങ്ങൾ കാണുന്നുണ്ടോ? യഹോവയ്‌ക്കു നിങ്ങളിൽ താത്‌പര്യമുണ്ട്, നിങ്ങളുടെ ക്ഷേമത്തെക്കുറിച്ച് ചിന്തയുണ്ട്, നിങ്ങളെ സഹായിക്കാൻ തീരുമാനിച്ചുറച്ചിരിക്കുകയുമാണ്. ബുദ്ധിമുട്ടുകൾ നേരിടുമ്പോഴും, സുരക്ഷിതരാണെന്നു നിങ്ങൾക്കു തോന്നാൻ യഹോവ ആഗ്രഹിക്കുന്നു. കാരണം, യഹോവ നിങ്ങളെ ഒരുപാടു സ്‌നേഹിക്കുന്നു. “കഷ്ടങ്ങളിൽ അവൻ ഏറ്റവും അടുത്ത തുണയായിരിക്കുന്നു.”—സങ്കീ. 46:1.\nകഴിഞ്ഞ കാലത്തെ തെറ്റുകളെക്കുറിച്ചുള്ള കുറ്റബോധം\nകഴിഞ്ഞ കാലത്ത് ചെയ്‌തുപോയ തെറ്റുകളെക്കുറിച്ച് ഓർത്ത് ചിലർ സ്വയം കുറ്റപ്പെടുത്തുന്നു. ദൈവം ക്ഷമിച്ചുകാണുമോ എന്നുപോലും അവർക്കു സംശയമാണ്. നിങ്ങൾക്കും ഇത്തരത്തിൽ കുറ്റബോധം തോന്നാറുണ്ടെങ്കിൽ ഇതു ചിന്തിക്കുക: വിശ്വസ്‌തനായ ഇയ്യോബ് താൻ ‘യൗവനത്തിൽ അകൃത്യങ്ങൾ’ ചെയ്‌തതിനെക്കുറിച്ച് പിന്നീട് ഓർത്തു. (ഇയ്യോ. 13:26) സങ്കീർത്തനക്കാരനായ ദാവീദും യഹോവയോട് ഇങ്ങനെ അപേക്ഷിച്ചു: “എന്‍റെ ബാല്യത്തിലെ പാപങ്ങളെയും എന്‍റെ ലംഘനങ്ങളെയും ഓർക്കരുതേ.” (സങ്കീ. 25:7) അപൂർണരായതുകൊണ്ട് നമ്മൾ എല്ലാവരും “പാപം ചെയ്‌തു ദൈവികമഹത്ത്വം ഇല്ലാത്തവരായിത്തീർന്നിരിക്കുന്നു.”—റോമ. 3:23.\nപുരാതനകാലത്തെ ദൈവജനത്തോടു പറഞ്ഞ വാക്കുകളാണ് യശയ്യ 41-ാ‍ം അധ്യായത്തിലുള്ളത്. അവർ വളരെയധികം തെറ്റുകൾ ചെയ്‌തപ്പോൾ യഹോവ അവരെ ബാബിലോണിലെ അടിമത്തത്തിലേക്ക് അയച്ചുകൊണ്ട് ശിക്ഷിച്ചു. (യശ. 39:6, 7) ആ സമയത്തും യഹോവ ചിന്തിച്ചുകൊണ്ടിരുന്നത്, അവർ അനുതപിക്കുകയും തന്നിലേക്കു മടങ്ങിവരുകയും ചെയ്യുമ്പോൾ അവരെ വിടുവിക്കുന്നതിനെക്കുറിച്ചായിരുന്നു. (യശ. 41:8, 9; 49:8) യഹോവയുടെ കൃപ ലഭിക്കാൻ ആത്മാർഥമായി ആഗ്രഹിക്കുന്നവരോട് യഹോവ ഇന്നും മഹാമനസ്‌കത കാണിക്കുന്നു.—സങ്കീ. 51:1.\nതക്കൂയ * എന്ന സഹോദരന്‍റെ അനുഭവം നോക്കാം. അശ്ലീലം കാണുക, സ്വയംഭോഗം ചെയ്യുക എന്നീ ദുശ്ശീലങ്ങൾ തക്കൂയയ്‌ക്കുണ്ടായിരുന്നു. അവ ഉപേക്ഷിക്കാൻ തക്കൂയ ആത്മാർഥമായി ശ്രമിച്ചിട്ടും ഇടയ്‌ക്കിടെ വീണുപോയി. തക്കൂയയ്‌ക്ക് എന്താണു തോന്നിയത്? “ഞാൻ ഒന്നിനും കൊള്ളാത്തവനാണെന്ന് എനിക്കു തോന്നി. പക്ഷേ ഞാൻ ക്ഷമയ്‌ക്കായി പ്രാർഥിച്ചപ്പോഴെല്ലാം യഹോവ എന്നെ പിടിച്ചുയർത്തി.” യഹോവ എങ്ങനെയാണ് അതു ചെയ്‌തത്? തെറ്റുപറ്റിപ്പോയാൽ തങ്ങളെ വിളിക്കണമെന്നു സഭയിലെ മൂപ്പന്മാർ തക്കൂയയോടു പറഞ്ഞിരുന്നു. തക്കൂയ സമ്മതിക്കുന്നു: “അവരെ വിളിക്കാൻ എനിക്കു വല്ലാത്ത മടി തോന്നി. പക്ഷേ അങ്ങനെ ചെയ്‌തപ്പോഴൊക്കെ എനിക്ക് ഉൾക്കരുത്തു കിട്ടി.” പിന്നീട്, സർക്കിട്ട് മേൽവിചാരകൻ തക്കൂയയ്‌ക്ക് ഇടയസന്ദർശനം നടത്താൻ മൂപ്പന്മാർ ക്രമീകരണം ചെയ്‌തു. സർക്കിട്ട് മേൽവിചാരകൻ തക്കൂയയോടു പറഞ്ഞു: “ഞാൻ ഇവിടെ യാദൃശ്ചികമായി എത്തിപ്പെട്ടതല്ല. ഞാൻ ഇവിടെ വരണമെന്നതു മൂപ്പന്മാരുടെ ആഗ്രഹമായിരുന്നു. അവരാണു തക്കൂയയ്‌ക്ക് ഈ ഇടയസന്ദർശനം ക്രമീകരിച്ചത്.” തക്കൂയ പറയുന്നു: “ഞാനാണു തെറ്റുകൾ ചെയ്‌തുകൊണ്ടിരുന്നത്. എന്നിട്ടും മൂപ്പന്മാരിലൂടെ എന്നെ സഹായിക്കാൻ യഹോവ മുൻകൈയെടുത്തു.” തക്കൂയ ആ ദുശ്ശീലങ്ങൾ ഉപേക്ഷിക്കുകയും പിന്നീട് ഒരു സാധാരണ മുൻനിരസേവകനാകുകയും ചെയ്‌തു. ഇപ്പോൾ അദ്ദേഹം ഒരു ബ്രാഞ്ചോഫീസിൽ സേവിക്കുകയാണ്. ഈ സഹോദരന്‍റെ അനുഭവം കാണിക്കുന്നതുപോലെ, കുറ്റബോധത്തിന്‍റെ പടുകുഴിയിൽനിന്ന് യഹോവ നിങ്ങളെയും പിടിച്ചുയർത്തും.\nവരുമാനമാർഗം കണ്ടെത്തുന്നതിനെക്കുറിച്ചുള്ള ഉത്‌കണ്‌ഠ\nഒരു ജോലിയില്ലാത്തതു പലരെയും ഉത്‌കണ്‌ഠപ്പെടുത്തുന്നു. ജോലി നഷ്ടപ്പെടുന്ന ചിലർക്കു മറ്റൊരു വരുമാനമാർഗം കണ്ടെത്താൻ കഴിയുന്നില്ല. ഒന്നു ചിന്തിക്കുക: ഓരോ തൊഴിലുടമയും നിങ്ങളോട് “ഇവിടെ നിങ്ങൾക്കു ജോലിയില്ല” എന്നു പറഞ്ഞാൽ എന്തായിരിക്കും നിങ്ങൾക്കു തോന്നുന്നത്? അങ്ങനെയൊരു സാഹചര്യത്തിൽ ചിലർക്ക് അവരുടെ ആത്മാഭിമാനം നഷ്ടപ്പെടും. യഹോവ എങ്ങനെ നിങ്ങളെ സഹായിച്ചേക്കാം? യഹോവ പെട്ടെന്നു നിങ്ങൾക്ക് ഒരു ജോലി തരില്ലായിരിക്കാം. എന്നാൽ ദാവീദ് രാജാവ് നിരീക്ഷിച്ച ഈ കാര്യം നിങ്ങളുടെ ഓർമയിൽ കൊണ്ടുവന്നുകൊണ്ട് യഹോവ നിങ്ങളെ സഹായിക്കും: “ഞാൻ ബാലനായിരുന്നു, വൃദ്ധനായിത്തീർന്നു; നീതിമാൻ തുണയില്ലാതിരിക്കുന്നതും അവന്‍റെ സന്തതി ആഹാരം ഇരക്കുന്നതും ഞാൻ കണ്ടിട്ടില്ല.” (സങ്കീ. 37:25) അതെ, യഹോവ നിങ്ങളെ വിലയുള്ളവരായി കാണുന്നു. “നീതിയുള്ള വലങ്കൈകൊണ്ട്” യഹോവ നിങ്ങളെ താങ്ങും. തന്നെ സേവിക്കുന്നതിന് ആവശ്യമായതെല്ലാം കണ്ടെത്താൻ യഹോവ നിങ്ങളെ സഹായിക്കും.\nജോലി നഷ്ടപ്പെട്ടാൽ യഹോവ നിങ്ങളെ എങ്ങനെ സഹായിച്ചേക്കാം?\nകൊളംബിയയിൽ താമസിക്കുന്ന സാറ യഹോവയുടെ സംരക്ഷണം അനുഭവിച്ചറിഞ്ഞു. പ്രശസ്‌തമായ ഒരു സ്ഥാപനത്തിൽ സാറയ്‌ക്കു നല്ല ശമ്പളമുളള ഒരു ജോലിയുണ്ടായിരുന്നു. പക്ഷേ ദിവസം മുഴുവൻ ആ ജോലിക്കുവേണ്ടി ചെലവഴിക്കേണ്ടിവന്നു. യഹോവയ്‌ക്കുവേണ്ടി കൂടുതൽ ചെയ്യാനായി സാറ ആ ജോലി ഉപേക്ഷിച്ച് മുൻനിരസേവനം തുടങ്ങി. കൂടുതൽ സമയം ചെലവഴിക്കേണ്ടാത്ത എന്തെങ്കിലും ഒരു ചെറിയ ജോലി കിട്ടുമെന്നായിരുന്നു സാറയുടെ പ്രതീക്ഷ. എന്നാൽ വിചാരിച്ചതുപോലെ ജോലി കിട്ടിയില്ല. സാറ ഒരു ഐസ്‌ക്രീം പാർലർ തുടങ്ങിനോക്കി. അതും വിജയിച്ചില്ല. സാറ പറയുന്നു: “നീണ്ട മൂന്നു വർഷങ്ങൾ അങ്ങനെ കടന്നുപോയി. എന്നാൽ യഹോവയുടെ അനുഗ്രഹത്താൽ ഞാൻ പിടിച്ചുനിന്നു.” ഈ കാലയളവിൽ ജീവിതത്തിന്‍റെ ആവശ്യങ്ങളും ആഗ്രഹങ്ങളും തമ്മിലുള്ള വ്യത്യാസം സാറ മനസ്സിലാക്കി; അടുത്ത ദിവസത്തെക്കുറിച്ച് ഉത്‌കണ്‌ഠപ്പെടരുതെന്നും പഠിച്ചു. (മത്താ. 6:33, 34) പിന്നീട് ഒരിക്കൽ മുൻതൊഴിലുടമ സാറയെ വിളിച്ച് പഴയ ജോലി തരാമെന്നു പറഞ്ഞു. ആത്മീയപ്രവർത്തനങ്ങൾക്കു കൂടുതൽ സമയം കിട്ടുന്ന ഒരു ചെറിയ ജോലിയാണെങ്കിൽ മാത്രമേ വരുകയുള്ളൂ എന്നു സാറ പറഞ്ഞു. മുമ്പ് കിട്ടിയിരുന്ന അത്രയും ശമ്പളമില്ലെങ്കിലും മുൻനിരസേവനം തുടരാൻ സാറയ്‌ക്ക് ഇന്നു കഴിയുന്നു. ബുദ്ധിമുട്ടു നിറഞ്ഞ ആ സമയത്തെല്ലാം യഹോവയുടെ സ്‌നേഹമുള്ള കൈ സാറ അനുഭവിച്ചറിഞ്ഞു.\nവയസ്സായിവരുന്നതാണു മറ്റു ചിലരെ ആശങ്കാകുലരാക്കുന്നത്. തൊഴിൽ ചെയ്യാനാകാതെവരുമ്പോൾ, ഇനിയുള്ള കാലം എങ്ങനെ ജീവിക്കും എന്ന് അവർ ചിന്തിക്കുന്നു. വാർധക്യത്തിന്‍റേതായ ആരോഗ്യപ്രശ്‌നങ്ങളെക്കുറിച്ചും അവർ ചിന്താകുലരാണ്. സാധ്യതയനുസരിച്ച് ദാവീദാണ് യഹോവയോട് ഇങ്ങനെ അപേക്ഷിച്ചത്: “വാർദ്ധക്യകാലത്തു നീ എന്നെ തള്ളിക്കളയരുതേ; ബലം ക്ഷയിക്കുമ്പോൾ എന്നെ ഉപേക്ഷിക്കയുമരുതേ.”—സങ്കീ. 71:9, 18.\nവാർധക്യകാലത്ത് യഹോവയുടെ ദാസർക്ക് ഇത്തരം ആശങ്കകളില്ലാതെ ജീവിക്കാൻ കഴിയുമോ? കഴിയും, അവരുടെ ആവശ്യങ്ങൾ യഹോവ നിറവേറ്റിക്കൊടുക്കും എന്ന് ഉറച്ച് വിശ്വസിക്കുന്നെങ്കിൽ. നേരത്തെ അവർ പല സുഖസൗകര്യങ്ങളും അനുഭവിച്ച് ജീവിച്ചവരായിരിക്കാം. പക്ഷേ ഇപ്പോൾ ജീവിതം ലളിതമാക്കി ഉള്ളതുകൊണ്ട് തൃപ്‌തിപ്പെടേണ്ടിവന്നേക്കാം. “തടിപ്പിച്ച കാളയെ” മാത്രമല്ല ‘ശാകഭോജനവും’ ആസ്വദിക്കാൻ കഴിയുമെന്ന്, അതായത് മാംസാഹാരം മാത്രമല്ല സസ്യാഹാരവും രുചികരമാണെന്ന്, അവർ മനസ്സിലാക്കിയേക്കും. (സദൃ. 15:17) ഒരുപക്ഷേ ആരോഗ്യത്തിനും അതുതന്നെയായിരിക്കും നല്ലത്. യഹോവയെ പ്രസാദിപ്പിക്കുന്നതിലാണു നിങ്ങളുടെ മുഖ്യശ്രദ്ധയെങ്കിൽ വാർധക്യകാലത്തും യഹോവ നിങ്ങൾക്ക് ആവശ്യമായതെല്ലാം തരുമെന്ന് ഉറപ്പാണ്.\nഹോസെയും റോസും ടോണിയോടും വെൻഡിയോടും ഒപ്പം\n65 വർഷത്തിലധികമായി മുഴുസമയസേവനം ചെയ്യുന്ന ഹോസെയുടെയും റോസിന്‍റെയും കാര്യമെടുക്കുക. 24 മണിക്കൂറും പരിചരണം ആവശ്യമായിരുന്ന റോസിന്‍റെ പിതാവിനെ വർഷങ്ങളോളം അവർ ശുശ്രൂഷിച്ചു. കൂടാതെ ഹോസെക്കു ക്യാൻസർ വന്നപ്പോൾ ശസ്‌ത്രക്രിയയും കീമോതെറാപ്പിയും ചെയ്യേണ്ടിവന്നു. ഈ വിശ്വസ്‌തദമ്പതികൾക്കു നേരെ യഹോവ വലങ്കൈ നീട്ടിയോ? സഭയിലെ മറ്റൊരു ദമ്പതികളായ ടോണിയിലൂടെയും വെൻഡിയിലൂടെയും യഹോവ വലങ്കൈ നീട്ടി. അവർ ആ വൃദ്ധദമ്പതികൾക്കു താമസിക്കാൻ ഒരു വീടു നൽകി. ആ വീടു മുൻനിരസേവകരായ ആർക്കെങ്കിലും വാടകയില്ലാതെ കൊടുക്കാൻതന്നെയായിരുന്നു അവർ ഉദ്ദേശിച്ചിരുന്നത്. ടോണിയുടെ ഹൈസ്‌കൂൾ പഠനകാലത്ത്, ഹോസെയും റോസും ക്രമമായി വയൽസേവനത്തിനു പോകുന്നതു ക്ലാസിലെ ജനാലയിലൂടെ ടോണി കാണാറുണ്ടായിരുന്നു. അവരുടെ തീക്ഷ്ണത കണ്ടപ്പോൾ ടോണിക്ക് അവരോട് ഒരുപാടു സ്‌നേഹം തോന്നി. അവരുടെ ജീവിതം ടോണിയെ ശക്തമായി സ്വാധീനിക്കുകയും ചെയ്‌തു. മുഴുജീവിതവും യഹോവയ്‌ക്കു നൽകിയ ആ വൃദ്ധദമ്പതികൾക്കു ടോണിയും വെൻഡിയും അവരുടെ വീട്ടിൽ അഭയം കൊടുത്തു. ഇപ്പോൾ 85-നോട് അടുത്ത് പ്രായമുള്ള ഹോസെയെയും റോസിനെയും കഴിഞ്ഞ 15 വർഷമായി അവർ സഹായിക്കുകയാണ്. ആ യുവദമ്പതികളുടെ സഹായം യഹോവയുടെ ഒരു സമ്മാനമായിട്ടാണു ഹോസെയും റോസും കാണുന്നത്.\nയഹോവ നിങ്ങൾക്കു നേരെയും “നീതിയുള്ള വലങ്കൈ” നീട്ടിയിരിക്കുന്നു, “ഭയപ്പെടേണ്ടാ, ഞാൻ നിന്നെ സഹായിക്കും” എന്ന വാഗ്‌ദാനത്തോടെ! നിങ്ങളുടെ വലങ്കൈ നീട്ടി യഹോവയുടെ ആ കൈ നിങ്ങൾ സ്വീകരിക്കുമോ?\n^ ഖ. 11 ചില പേരുകൾക്കു മാറ്റം വരുത്തിയിട്ടുണ്ട്.


രാജ്യസഭ തെരഞ്ഞെടുപ്പ് മരവിപ്പിച്ചത് നിയമോപദേശ പ്രകാരം: കേന്ദ്ര തെരഞ്ഞെടുപ്പ് കമ്മീഷന് - IBC Live\nരാജ്യസഭ തെരഞ്ഞെടുപ്പ് മരവിപ്പിച്ചത് നിയമോപദേശ പ്രകാരം: കേന്ദ്ര തെരഞ്ഞെടുപ്പ് കമ്മീഷന്\nതിരുവനന്തപുരം: കേരളത്തിലെ മൂന്ന് രാജ്യസഭ സീറ്റിലേക്കുള്ള തെരഞ്ഞെടുപ്പ് മരവിപ്പിക്കാനുള്ള കാരണം വിശദീകരിച്ച് കേന്ദ്ര തെരഞ്ഞെടുപ്പ് കമ്മീഷന്. നിയമ മന്ത്രാലയത്തിന്റെ നിയമോപദേശ പ്രകാരമാണ് തീരുമാനമെടുത്തതെന്ന് കമ്മീഷന് ഹൈകോടതിയെ അറിയിച്ചു.\nരാജ്യസഭ തെരഞ്ഞെടുപ്പ് വിജ്ഞാപനം ഈ മാസം 21ന് മുമ്പാണ് പുറപ്പെടുവിച്ചതെന്നും കമ്മീഷന് ഹൈകോടതിയെ ബോധിപ്പിച്ചു. നിയമസഭ തെരഞ്ഞെടുപ്പിനിടെ നിലവിലെ എം.എല്.എമാര് വോട്ട് ചെയ്യുന്നത് അനുചിതമാണെന്ന് കേന്ദ്ര സര്‍ക്കാര് വ്യക്തമാക്കി.\nകേന്ദ്രസര്‍ക്കാര് നല്‍കിയ ‘റഫറന്‍സ്’ മുന്‍നിര്‍ത്തി കേരളത്തിലെ മൂന്നു രാജ്യസഭ സീറ്റുകളിലേക്കുള്ള തെരഞ്ഞെടുപ്പ് മരവിപ്പിച്ച കേന്ദ്ര തെരഞ്ഞെടുപ്പു കമ്മീഷന് നടപടിയാണ് വിവാദത്തിന് വഴിവെച്ചത്. വോട്ടെടുപ്പു തീയതി പ്രഖ്യാപിച്ചതടക്കം തെരഞ്ഞെടുപ്പു നടപടി തുടങ്ങിക്കഴിഞ്ഞ ശേഷമാണ് മുമ്പൊരിക്കലുമില്ലാത്ത ഇടപെടല് ഉണ്ടായത്.\nനിലവിലെ രാജ്യസഭാംഗങ്ങളുടെ കാലാവധി പരിഗണിച്ചാണ് പുതിയ അംഗങ്ങള്‍ക്കു വേണ്ടിയുള്ള തെരഞ്ഞെടുപ്പു തീയതി നിശ്ചയിക്കുന്നത്. ഏപ്രില് 12നാണ് രാജ്യസഭ തെരഞ്ഞെടുപ്പ് നടത്താന് തീരുമാനിച്ചത്. വിജ്ഞാപനം പുറത്ത് വന്ന് 19 ദിവസത്തിന് ശേഷം മാത്രമേ തെരഞ്ഞെടുപ്പ് നടത്താനാകൂ. എന്നാല്, പിന്നീട് ഇത് നീട്ടിവെക്കുകയായിരുന്നു. ഏപ്രില് 21നാണ് രാജ്യസഭ അംഗങ്ങളുടെ കാലാവധി തീരുന്നത്.\nനിയമ മന്ത്രാലയത്തില് നിന്നുള്ള കത്തിന്റെ അടിസ്ഥാനത്തിലാണ് രാജ്യസഭ തെരഞ്ഞെടുപ്പ് മരവിപ്പിക്കുന്നതെന്ന് തെരഞ്ഞെടുപ്പു കമ്മീഷന്റെ അറിയിപ്പില് വ്യക്തമാക്കിയത്. സ്വതന്ത്രവും നീതിപൂര്‍വകവുമായി പ്രവര്‍ത്തിക്കേണ്ട കമീഷന്റെ പ്രവര്‍ത്തനത്തില് സര്‍ക്കാര് കൈകടത്തുന്നത് ഭരണഘടനാ വിരുദ്ധമാണെന്ന് ചൂണ്ടിക്കാണിക്കപ്പെടുന്നു.\nതെരഞ്ഞെടുപ്പു നടപടി കമ്മീഷന് നിശ്ചയിച്ചു കഴിഞ്ഞാല് പെരുമാറ്റച്ചട്ടം ബാധകമാണ്. എന്നിട്ടും സര്‍ക്കാര് ഇടപെടുകയാണ് ചെയ്തത്. നിയമമന്ത്രാലയത്തിന്റെ കത്ത് കിട്ടിയെന്നല്ലാതെ, തെരഞ്ഞെടുപ്പു മാറ്റുന്നതിന്റെ കാരണം വ്യക്തമാക്കിയിരുന്നില്ല. രാജ്യസഭ തെരഞ്ഞെടുപ്പിന് കമ്മീഷന് നിശ്ചയിച്ച സമയക്രമം ഒരു രാഷ്്ട്രീയ പാര്‍ട്ടിയും എതിര്‍ത്തിരുന്നില്ല.\nട്രെയിന് വൈകിയതിന് നഷടപരിഹാരം നല്‍കാന് ഉത്തരവ്\nആക്രിക്കടയില് പ്രചാരണ പോസ്റ്റര് കണ്ടെത്തിയത് ഒറ്റപ്പെട്ട സംഭവമെന്ന് വീണ എസ്. നായര്


കുല്‍ഭൂഷണ് ജാദവിന്റെ വധശിക്ഷ: അന്താരാഷ്ട്ര കോടതിയില് തിങ്കളാഴ്ച വാദം തുടങ്ങും | Reporter Live\nBy Web Desk\tMay 10, 2017 2:52 pm A+ A-\nഹേഗ്: ചാരവൃത്തി ആരോപിച്ച് ഇന്ത്യന് മുന് സൈനികന് കുല്‍ഭൂഷണ് ജാദവിന് പാകിസ്താന് സൈനിക കോടതി വധശിക്ഷ വിധിച്ച സംഭവത്തില് അന്താരാഷ്ട്ര കോടതിയില് തിങ്കളാഴ്ച വാദം തുടങ്ങും. പാക് സൈനിക കോടതിയുടെ വിധിക്കെതിരെ ഇന്ത്യ സമര്‍പ്പിച്ച അപ്പീലിലാണ് വാദം നടക്കുന്നത്.\nഅന്താരാഷ്ട്ര നീതിന്യായ കോടിയാണ് വാദം കേള്‍ക്കുന്നത്. ഇന്ത്യയ്ക്കായി പ്രശസ്ത അഭിഭാഷകന് ഹാരിഷ് സാല്‍വെയാണ് ഹാജരാകുന്നത്. കഴിഞ്ഞ ദിവസം അന്താരാഷ്ട്ര നീതിന്യായ കോടതി കുല്‍ഭൂഷണ് യാദവിന്റെ വധശിക്ഷ സ്‌റ്റേ ചെയ്തിരുന്നു. വധശിക്ഷ താത്കാലികമായി റദ്ദാക്കണമെന്ന് ആവശ്യപ്പെട്ട് പാക് പ്രധാനമന്ത്രി നവാസ് ഷെരീഫിന് കോടതി കത്തയച്ചിട്ടുണ്ട്.\nഏപ്രില് മാസം പത്തിനാണ് കുല്‍ഭൂഷണ് ജാദവിന് പാക് സൈനിക കോടതി വധശിക്ഷ വിധിച്ചത്. ഇന്ത്യന് ചാരനെന്ന് ആരോപിച്ചായിരുന്നു ശിക്ഷ. 2016 മാര്‍ച്ചിലാണ് കുല്‍ഭൂഷണ് ജാദവ് പാക് സൈന്യത്തിന്റെ പിടിയിലായത്. പാകിസ്താന്റെ സൈനിക നിയമപ്രകാരമാണ് വധശിക്ഷ വിധിച്ചത്. ഇന്ത്യന് രഹസ്യാന്വേഷണ ഏജന്‍സിയായ റോയുടെ ഉദ്യോഗസ്ഥനാണ് കുല്‍ഭൂഷണ് എന്നാണ് പാകിസ്താന്റെ പ്രധാന ആരോപണം. എന്നാല് ഈ അവകാശവാദം തള്ളിയ ഇന്ത്യ ഇദ്ദേഹം നാവികസേനയില് നിന്ന് വിരമിച്ച ഉദ്യോഗസ്ഥനാണെന്നും സര്‍ക്കാരുമായി യാതൊരു ബന്ധവും ഇല്ലെന്നും വ്യക്തമാക്കിയിരുന്നു.\nപാകിസ്താന് ആര്‍മി ആക്ട് അനുസരിച്ച് ഫീല്‍ഡ് ജനറല് കോര്‍ട്ട് മാര്‍ഷ്യലിലാണ് കുല്‍ഭൂഷണിന്റെ വിചാരണ നടന്നത്. ചാരപ്രവര്‍ത്തി ചെയ്ത കാര്യം കുല്‍ഭൂഷണ് തന്നെ കുറ്റസമ്മതം നടത്തിയെന്ന് പാകിസ്താന് നേരത്തെ അവകാശപ്പെട്ടിരുന്നു.\nകുല്‍ഭൂഷണിന് വധശിക്ഷ വിധിച്ചതിനെതിരെ ഇന്ത്യ ശക്തമായ പ്രതിഷേധമാണ് ഉയര്‍ത്തി വരുന്നത്. കുല്‍ഭൂഷണിനെ ബന്ധപ്പെടാന് ഇന്ത്യ നടത്തിയ എല്ലാ ശ്രമങ്ങളും പരാജയപ്പെട്ടിരുന്നു. കുല്‍ഭൂഷണ് എവിടെയാണെന്നതിനെ കുറിച്ചോ അദ്ദേഹത്തിന്റെ ആരോഗ്യസ്ഥിതിയെ കുറിച്ചോ പാകിസ്താന് ഇതുവരെ ഒരുവിവരവും ഇന്ത്യയ്ക്ക് കൈമാറിയിട്ടില്ല. കുല്‍ഭൂഷണിന്റെ വധശിക്ഷ നടപ്പിലാക്കിയാല് അത് ആസൂത്രിത കൊലപാതകമായി കണക്കാക്കുമെന്ന് ഇന്ത്യ പാകിസ്താന് മുന്നറിയിപ്പ് നല്‍കിയിട്ടുണ്ട്.\nസൈനികന്റെ വധശിക്ഷ: ആസൂത്രിത കൊലപാതകമായി കണക്കാക്കുമെന്ന് ഇന്ത്യയുടെ മുന്നറിയിപ്പ്\nമുന് ഇന്ത്യന് നാവികന് പാകിസ്താന് കോടതി വധശിക്ഷ വിധിച്ചു


കൊവിഡില് നിന്ന് മുക്തി നേടി എത്തിയ നഴ്‌സായ ഭാര്യയ്ക്ക് കബാലി സ്‌റ്റൈലില് വന് സ്വീകരണം ഒരുക്കി ഭര്‍ത്താവ് - BIGNEWSLIVE | Latest Malayalam News\nബംഗളൂരു: കൊവിഡില് നിന്ന് രോഗം ഭേദമായി തിരിച്ചെത്തിയ നഴ്‌സായ ഭാര്യയ്ക്ക് കബാലി സ്‌റ്റൈലില് സ്വീകരണം ഒരുക്കിയ ഭര്‍ത്താവിന്റെ വീഡിയോ ആണ് ഇപ്പോള് സോഷ്യല്‍മീഡിയയില് നിറയുന്നത്. കടുത്ത രജികാന്ത് ആരാധകന് കൂടി ആയതിന്റെ അടിസ്ഥാനത്തിലാണ് ഭാര്യയ്ക്ക് കബാലി സ്‌റ്റൈലില് സ്വീകരണം ഒരുക്കിയത്. കര്‍ണാടകയിലാണ് സംഭവം.\nഇവന്റ് മാനേജര് കൂടിയായ രാമചന്ദ്ര റാവു, ഭാര്യ കലാവതിക്കാണ് ഇവരുടെ ഹൗസിങ് കോളനിയുടെ റോഡില് റെഡ് കാര്‍പ്പെറ്റ് വിരിച്ച് സ്വീകരണമൊരുക്കിയത്. റെഡ് കാര്‍പ്പെറ്റ് മാത്രമല്ല പൂമാലയും, ചെണ്ടും താലപ്പൊലിയുമെല്ലാം ഭാര്യയ്ക്കായി രാമചന്ദ്ര റാവു ഒരുക്കിയിരുന്നു. കൊവിഡ് വാര്‍ഡില് ജോലി ചെയ്തിരുന്ന നഴ്സുകൂടിയായ കലാവതിക്ക് ആഴ്ചകള്‍ക്ക് മുമ്പാണ് വൈറസ് ബാധ സ്ഥിരീകരിച്ചത്.\nഅതോടെ പത്ത് വയസ്സുകാരി മകളും രാമചന്ദ്രയും ഒറ്റയ്ക്കായി. അതുവരെ സ്നേഹത്തില് കഴിഞ്ഞ അയല്‍ക്കാരെല്ലാം ഇതോടെ മാറി നിന്നു. ഇത് മനസ്സിലായതോടെയാണ് ആശുപത്രി വിട്ട് എത്തിയ ഭാര്യക്ക് സ്വീകരണമൊരുക്കാന് രാമചന്ദ്ര തീരുമാനിച്ചത്. ആശുപത്രിയിലെത്തി പ്രധാന സര്‍ജനായ ഡോ. ടിഎ വീരഭദ്രയ്യ, നഴ്സുമാര്, മറ്റ് ജീവനക്കാര് എന്നിവര്‍ക്കെല്ലാം പഴങ്ങളും പൂമാലകളും നല്‍കുകയും ചെയ്തു.\n‘ഞാന് രജനീകാന്ത് സാറിന്റെ വലിയ ഫാനാണ്, കുടുംബത്തിന്റെ ഇഷ്ടങ്ങളാണ് എനിക്ക് പ്രധാനം, പ്രത്യേകിച്ചും എന്റെ ഭാര്യയുടെ. ഞങ്ങളുടെ വീട് പത്ത് ദിവസം സീല് ചെയ്തു. ഭാര്യ സുഖമായി തിരിച്ചെത്താന് ഞങ്ങള് പ്രാര്‍ത്ഥനയോടെ കാത്തിരിക്കുകയായിരുന്നു.’ രാമചന്ദ്ര റാവു പറയുന്നു.\n‘മൂന്ന് മാസം ഞാന് കൊറോണ രോഗികളുടെ വാര്‍ഡില് ഡ്യൂട്ടി ചെയ്തു. ജോലിക്കിടയില് ധാരാളം കൊറോണ രോഗികള് സുഖമാകുന്നത് കണ്ടിരുന്നു. അതുകൊണ്ട് എനിക്കും വേഗത്തില് രോഗം ഭേദമാകുമെന്ന് വിശ്വാസമുണ്ടായിരുന്നു.’കലാവതിയും പ്രതികരിച്ചു.\nTags: 'kabali' stylecovid warrior wifekarnataka welcomesrajini fanrecovery\nമുംബൈയില് തിരുവനന്തപുരം സ്വദേശിയും ഡല്‍ഹിയില് തൃശ്ശൂര് സ്വദേശിയും കൊവിഡ് ബാധിച്ച് മരിച്ചു


പാതി വഴി… – പ്രണയ കഥകൾ\nരചന: അനീഷ് സി വിജയൻ\nരാവിലെ മറിയാമ്മച്ചേടത്തിയാണ് ഷെറിനെ വിളിച്ചുണർത്തിയത്. മോളെ, നേരം ഒരു പാടായി എഴുന്നേൽക്കുന്ന ഇല്ലേ ? ഷെറിൻ കണ്ണു തുറന്ന് മറിയാമ്മച്ചേടത്തിയെ നോക്കി.\nഞാൻ ഇറങ്ങുവാ, മറുപടിക്ക് കാത്തു നിൽക്കാതെ മറിയാമ്മച്ചേടത്തി മുറിക്ക് പുറത്തേയ്ക്ക് പോയി. മറിയാമ്മച്ചേടത്തിയെ താനാണ് പതിവായി വിളിച്ചുണർത്തുന്നത്. ഇന്നലെ എന്തോ രാത്രി വൈകുവോളം വിഷ്ണുയേട്ടനോടെ ഫോൺ ചെയ്തിരുന്നതുകൊണ്ട് അറിയാതെ ഉറങ്ങിപ്പോയതാണ്.\nഅവൾ മനസിലിലോർത്തു. എന്നിട്ട് തലയിണയ്ക്ക് അടിയിൽ പരതി ഫോൺ എടുത്തു നോക്കി സമയം 8 മണിയാകാറായി.\nതന്നെ ഒട്ടിച്ചേർന്നു കിടക്കുന്ന കുഞ്ഞാറ്റയെയും, കട്ടിലിൻ്റെ മറുതലയ്ക്കൽ പുതച്ചു മുടി കിടക്കുന്ന മോൻ കുട്ടനെയും വിളിച്ചുണർത്ത\nകുഞ്ഞാറ്റ ഞരങ്ങി കരഞ്ഞുകൊണ്ട് വിണ്ടും അമ്മയെ കെട്ടിപ്പിടിച്ചു കിടന്നു. ഷെറിൻ എഴുന്നേറ്റ് കുഞ്ഞാറ്റയെ എടുത്ത് തോളിലിട്ട് മുറിയുടെ കതകു തുറന്ന് പുറത്തിറങ്ങി. കിണറിനു ചുവട്ടിലെ പാത്രത്തിൽ നിന്നും വെള്ളം കോരി കുഞ്ഞാറ്റയുടെയും, പിന്നെ അവളുടെയും മുഖം കഴുകി.\nതിരികെ മുറിയിൽ കയറി. അപ്പോഴെയ്ക്ക് മോൻകുട്ടൻ എഴുന്നേറ്റ് തൊട്ടടുത്ത് കിടന്ന കസേരയിൽ സ്ഥാനം പിടിച്ചു. കുഞ്ഞാറ്റയെ നിലത്തിരുത്തി മേശ പുറത്തിരുന്ന ഒന്നു, രണ്ട് കളിപ്പാട്ടങ്ങൾ എടുത്ത് അവൾക്ക് കളിക്കാൻ കൊടുത്ത് ഷെറിൻ അടുക്കളയിലേയ്ക്ക് പോയി.\nമോനുട്ടാ എന്താ അവിടെ? ചപ്പാത്തി പരത്തുന്നതിനിടയിൽ ഷെറിൻ ഉറക്കെ വിളിച്ചു ചോദിച്ചു. കുഞ്ഞാറ്റ നിർത്താതെ കരയുന്നത് കേൾക്കാം. കയ്യിൽ ചപ്പാത്തി പരത്തുന്ന ഉരുളനും പിടിച്ചുകൊണ്ട് ഷെറിൻ\nഉമ്മറത്തേക്ക് വന്നപ്പോൾ കുഞ്ഞാറ്റ നിലത്തുവീണു കിടന്നു കരയുന്നതാണ് കണ്ടത്. കയ്യിലിരുന്ന ഉരുളൻ നിലത്തിട്ട് ഓടിച്ചെന്ന് കുഞ്ഞാറ്റ പിടിച്ചെഴുന്നേൽപ്പിച്ചു.\nഎന്തു പറ്റി മോളെ എങ്ങനെയാ വീണത് ? അമ്മേ ചേട്ടായി എന്നെ തള്ളിയിട്ടതാ!!!! സംസാരം ഉറച്ചിട്ടില്ലാത്ത കുഞ്ഞാറ്റ ഒരുവിധം പറഞ്ഞൊപ്പിച്ചു.\nഅതുകേട്ട് ഷെറിൻ ഒരു വടി എടുത്ത മോൻ കുട്ടനെ പിന്നാലെ ഓടി. ഇടയ്ക്ക് കട്ടിലിൽ കിടക്കുന്ന ഫോൺ ബെൽ അടിക്കുന്നത് കേട്ട പെട്ടെന്ന് അവൾ വടി ഉമ്മറത്തെ കസേരയിൽ ഇട്ട് മുറിക്കുള്ളിലേക്ക് കയറി.\n‘ഈ സമയത്ത് വിളിക്കാറ് പതിവില്ലല്ലോ’ അവൾ പിറുപിറുത്തു കൊണ്ട് ഫോണെടുത്തു നോക്കി ഗൾഫിൽ നിന്നുള്ള നമ്പറാണ്. ഫോൺ ചെവിയോടു ചേർത്തു പിടിച്ചു\nഹലോ….. മറുതലയ്ക്കൽ പ്രതീക്ഷിച്ച ശബ്ദമല്ല കേട്ടത്.\nഅവളും ഹലോ പറഞ്ഞു. കുറച്ചു നേരം അവൾ ഫോൺ ചെവിയിൽ തന്നെ പിടിച്ചു നിന്നു. പിന്നെ ഒന്ന് ഞെട്ടി വിറച്ച് അറിയാതെ അവളുടെ കയ്യിൽ നിന്നും ഫോൺ ഉതിർന്നു നിലത്തുവീണു.\nപിന്നാലെ മേശ വരിപ്പിൽ കയ്യടിച്ച് വലിയ ശബ്ദത്തോടെ അവളും താഴേക്ക് പതിച്ചു.\nആറു വർഷത്തെ പ്രണയത്തിനൊടുവിൽ വീട്ടുകാരുടെ ശക്തമായ എതിർപ്പിനെ അവഗണിച്ചാണ് വിഷ്ണുവും, ഷെറിനും ഒന്നായത്. വീട്ടുകാർക്ക് മാനക്കേട് വേണ്ട എന്ന് കരുതി ദൂരെയുള്ള\nസ്ഥലത്ത് ചെറിയ വാടക വീട്ടിൽ അവർ ജീവിതം തുടങ്ങി. ജീവിതത്തിലെ പ്രാരാബ്ദങ്ങൾ ഒന്നും അവരുടെ വലിയ സ്വപ്നങ്ങൾക്കും, ചെറിയ സന്തോഷങ്ങൾക്കും ഒരു തരിപോലും\nമങ്ങലേൽപ്പിച്ചതേയില്ല. പരിചയമില്ലാത്ത സ്ഥലം ആയിട്ടു പോലും പലരോടും ചോദിച്ചു വിഷ്ണു പണിയൊക്കെ സംഘടിപ്പിച്ച പട്ടിണിയില്ലാതെ ജീവിതം കടനനു പോയി.\nഒരു വർഷം കഴിഞ്ഞപ്പോൾ അവരുടെ ഇടയിലേക്ക് ഒരു കുഞ്ഞു സുന്ദര കുട്ടൻ അതിഥിയായി വന്നു അവനെ അവർ മോൻ കുട്ടൻ എന്ന് വിളിച്ചു. അങ്ങനെ നാളുകൾ കഴിഞ്ഞു\nപരിചയത്തിലുള്ള ഒരു ചങ്ങാതി വിഷ്ണുവിന് ഗൾഫിൽ നിന്ന് ഒരു ചെറിയ ജോലി ശരിയാക്കി കൊടുത്തു. വീടിന് തൊട്ടടുത്ത് താമസിക്കുന്ന കുറച്ചേറെ പ്രായമായ മറിയാമ്മച്ചേടത്തിയെ ഷെറിന് കൂട്ടുകിടക്കാൻ ഏർപ്പാടാക്കി കൊടുതതിടട് അവൻ ഗൾഫിലേക്ക് പറന്നു.\nഓരോ പ്രാവശ്യം അവൻ ലീവിന് വരുമ്പോൾ അവരുടെ ജീവിതത്തിലെ സന്തോഷങ്ങൾക്ക് അതിരുകൾ ഉണ്ടായിരുന്നില്ല. പിന്നെയും വർഷങ്ങൾ കടന്നുപോയി. ഇടയിൽ മറ്റൊരു മാലാഖകുട്ടി കൂടി അവരുടെ ജീവിതത്തിൽ കടന്നു വന്നു, ‘കുഞ്ഞാറ്റ’\nവിഷ്ണു ലീവ് കഴിഞ്ഞു മടങ്ങുമ്പോൾ ഒക്കെ അവൻറെ മാറിൽ ചേർന്നു നിന്ന് ഷെറിൻ വിങ്ങിപ്പൊട്ടിക്കരയുകയായിരുന്നു. ആ കണ്ണീര് കണ്ടാണ് അവൻ മടങ്ങി പോകാറുള്ളത്.\n‘ഇനിയുള്ളകാലം നിങ്ങളോടൊപ്പം ഇവിടെ കഴിയാനാണ് എനിക്ക് ആഗ്രഹം. എത്ര നാളായി ഇങ്ങനെ നിങ്ങളെ പിരിഞ്ഞു ജീവിക്കുന്നത്. എനിക്ക് ശരിക്കും മടുത്തു’.\nഒരുവട്ടം മടങ്ങിപ്പോകാൻ നേരം കരഞ്ഞു മുന്നിൽ നിൽക്കുന്ന ഷെറിന് ചേർത്തുപിടിച്ച് വിഷ്ണു പറഞ്ഞു.\nഎന്നിട്ട് ബാഗുമെടുത്ത് അവൻ നടന്നകന്നു. പിന്നീടുള്ള രാത്രികളിൽ ഒക്കെ മടങ്ങി വരുന്ന സന്തോഷം പങ്കുവെച്ചാണ് അവർ ഫോൺവിളി അവസാനിപ്പിക്കുക. തലേന്ന് രാത്രി കുറച്ചേറെ ആയെന്നു മാത്രം.\nപകൽ ജോലി സമയത്ത് എന്തെങ്കിലും അത്യാവശ്യം ഇല്ലെങ്കിൽ വിളിക്കാറില്ല . എന്നാൽ ഫോണിൻറെ മറുതലയ്ക്കൽ തനിക്ക് പരിചയമില്ലാത്ത ശബ്ദമാണ് കേട്ടത്.\nചേച്ചി എൻറെ പേര്….. അരുൺ ഞാൻ വിഷ്ണു ചേട്ടൻറെ കൂടെ ജോലി ചെയ്യുന്നതാണ്…….. വിഷ്ണു ചേട്ടൻ ഇന്ന് പുലർച്ച മരിച്ചു………\nഒരാഴ്ചയായി “കൊറോണ” ബാധിച്ച് ഇവിടെയുള്ള ഗവൺമെൻറ് ഹോസ്പിറ്റലിൽ അഡ്മിറ്റ് ആയിരുന്നു.\nഹാർട്ട് അറ്റാക്ക് ആയിട്ടാണ് മരിച്ചതെനനു പറയുന്നു ബോഡി നാട്ടിലേക്ക് കൊണ്ടു വരാൻ കഴിയും എന്ന് തോന്നുന്നില്ല ഇവിടെ മരുഭൂമിയിൽ ഉള്ള ഏതോ സ്ഥലത്ത് അടക്കം ചെയ്യും എന്നാണ് അറിയാൻ കഴിഞ്ഞത്.\nഅരുൺ പറഞ്ഞു നിർത്തി. ചേച്ചി, ഹലോ….. കേൾക്കുന്നുണ്ടോ ? അവൾക്ക് മറുപടി പറയാൻ കഴിഞ്ഞില്ല. മടങ്ങിവന്നാൽ തിരിച്ചു പോകില്ലെന്ന് പറഞ്ഞ് ഒരുപാട്\nസ്വപ്നങ്ങൾ ബാക്കിയാക്കി യാത്ര പോയ പ്രിയപ്പെട്ടവനെ അവസാനമായി ഒന്ന് കാണാൻ പോലും കഴിയാത്തതിനെ ഓർത്ത് അവളുടെ കണ്ണുകളിൽ ഇരുട്ട് കയറി.\nശബ്ദംകേട്ട് ഓടിവന്ന് മോൻ കുട്ടനും, കുഞ്ഞാറ്റയും അമ്മേ……. എന്ന് കരഞ്ഞു വിളിച്ച് അവൾക്ക് അരികിലിരുന്നു…


പത്തനംതിട്ട ജില്ലയില് ഒരാള്‍ക്കുകൂടി കോവിഡ് സ്ഥിരീകരിച്ചു; ദുബായില് നിന്ന് എത്തിയ അയിരൂര്‍സ്വദേശിക്കാണു രോഗം സ്ഥിരീകരിച്ച - Mathrumalayalam\nHome KERALA പത്തനംതിട്ട ജില്ലയില് ഒരാള്‍ക്കുകൂടി കോവിഡ് സ്ഥിരീകരിച്ചു; ദുബായില് നിന്ന് എത്തിയ അയിരൂര്‍സ്വദേശിക്കാണു രോഗം സ്ഥിരീകരിച്ച\nപത്തനംതിട്ട ജില്ലയില് ഇന്ന് ഒരാള്‍ക്കുകൂടി കോവിഡ് 19 സ്ഥിരീകരിച്ചു. ദുബായില് നിന്ന് എത്തിയ അയിരൂര്\nസ്വദേശിക്കാണു രോഗം സ്ഥിരീകരിച്ചത്. ഇയാള് നിലവില് പത്തനംതിട്ട ജനറല് ആശുപത്രിയില് ഐസലേഷനിലാണ്. മാര്‍ച്ച് 21 ന് വൈകിട്ട് 6.45ന് ദുബായില് നിന്ന് എമിറേറ്റ്‌സ് ഫ്ളൈറ്റ് നമ്പര് ഇകെ 568 സീറ്റ് നമ്പര് 39 കെ യില് യാത്രതിരിച്ച ഇയാള് 22ന് പുലര്‍ച്ചെ 2.55 ന് ബാംഗ്ലൂര് വിമാനത്താവളത്തില് ഇറങ്ങി. എയര്‍പോര്‍ട്ട് അതോറിറ്റി ആകാശ് ഹോസ്പിറ്റലില് എത്തിക്കുകയും അവിടെ നിന്ന് രാവിലെ 8.50ന് ഇന്‍ഡിഗോ ഫ്‌ളൈറ്റ് നമ്പര് ജിഇ 379 സീറ്റ് നമ്പര്5സി യില് യാത്ര തിരിച്ച് രാവിലെ 10 ന് തിരുവനന്തപുരം വിമാനത്താവളത്തില് ഇറങ്ങി.\nഉച്ചയ്ക്ക് 12.45 ന് പത്തനംതിട്ട ഇടപ്പാവൂരെത്തി. ഇടപ്പാവൂരിലെ വീട്ടില് നിരീക്ഷണത്തില് പ്രവേശിച്ചു. വീട്ടിലെ നിരീക്ഷണത്തില് കഴിയുമ്പോഴും രോഗലക്ഷണങ്ങള് ഒന്നും കാണിച്ചിരുന്നില്ല. എന്നാല് ഇയാള് കോവിഡ് ഹോട്ട് സ്‌പോട്ടായ ദുബായില് നിന്ന് എത്തിയതിനാലാണ് സ്രവം പരിശോധനയ്ക്ക് അയച്ചത്.\nഇതുവരെ4പ്രൈമറി കോണ്ടാക്ടുകളെ കണ്ടെത്തിയിട്ടുണ്ട്. കൂടാതെ ക്ലോസ് കോണ്ടാക്ടായി ഒരു നായയേയും കണ്ടെത്തിയിട്ടുണ്ട്. എമിറേറ്റ്‌സ് വിമാനത്തില് യാത്ര ചെയ്ത കേരളത്തിലെ നാല് പേര്‍ക്ക് ഇതുവരെ കോവിഡ് 19 സ്ഥിരീകരിച്ചിട്ടുണ്ട്. ജില്ലയില് നിന്ന് രണ്ടാമത്തെ ആള്‍ക്കാണ് രോഗം സ്ഥിരീകരിച്ചത്. വയനാട്, കണ്ണൂര് ജില്ലകളിലെ ഓരോരുത്തര്‍ക്കുമാണ് രോഗം സ്ഥിരീകരിച്ചിട്ടുള്ളത്.\nPrevious articleകോന്നി തണ്ണിത്തോട്ടില് നിരീക്ഷണത്തിലായിരുന്ന വിദ്യാര്‍ത്ഥിനിക്ക് നേരെ ആക്രമണം: ധാക്ഷിണ്യമില്ലാത്ത നടപടിയെന്ന് മുഖ്യമന്ത്രി\nNext articleപത്തനംതിട്ട ജില്ലയില് നാളെ മുതല് സമാന്തര ഭക്ഷണപൊതി വിതരണം അനുവദിക്കില്ല; കമ്മ്യൂണിറ്റി കിച്ചണും ബഡ്ജറ്റ് ഹോട്ടലുമല്ലാത്ത പ്രവര്‍ത്തിക്കാന്‍പാടില്ല; സംഘടനകളും വ്യക്തികളും വീടുകളില്‍നിന്നു ശേഖരിക്കുന്ന ഭക്ഷണപൊതിക്കളടക്കം സമാന്തര ഭക്ഷണവിതരണം അനുവദിക്കില്ല: ജില്ലാ കളക്ടര് പി.ബി നൂഹ്


ആസ്പത്രിയിലേക്ക് പോകുകയായിരുന്ന ആംബുലന്‍സിന് തീപിടിച്ചു; രോഗികള് ഇല്ലാതിരുന്നതിനാല് വന് ദുരന്തം ഒഴിവായി – Utharadesam\nഉഡുപ്പി: മണിപ്പാലിലെ കസ്തൂര്‍ബാ മെഡിക്കല് കോളേജിലേക്ക് പോകുകയായിരുന്ന ആംബുലന്‍സിന് തീപിടിച്ചു. തിങ്കളാഴ്ച വൈകിട്ടാണ് സംഭവം. ഉഡുപ്പിയില് നിന്ന് മണിപ്പാലിലേക്ക് പോകുകയായിരുന്ന ആംബുലന്‍സ് കല്‍സങ്കയ്ക്ക് സമീപമെത്തിയപ്പോള് ഷോര്‍ട്ട് സര്‍ക്യൂട്ട് മൂലം തീപിടിക്കുകയായിരുന്നു.\nആംബുലന്‍സില് രോഗികളെ കയറ്റിയിരുന്നില്ല. സാമൂഹ്യ പ്രവര്‍ത്തകന് കൃഷ്ണമൂര്‍ത്തി ആചാര്യയും ജനങ്ങളും ചേര്‍ന്ന് അഗ്നിശമന സേനയുടെ സഹായത്തോടെ തീയണച്ചു. ഉഡുപ്പി ട്രാഫിക് പൊലീസ് സ്ഥിതിഗതികള് നിയന്ത്രിച്ച് സുഗമമായ വാഹന ഗതാഗതം ഉറപ്പാക്കി.


അതിതീവ്ര കൊവിഡ് വൈറസ് കൂടുതൽ രാജ്യങ്ങളിൽ കണ്ടെത്തി; ഇന്ത്യയിലും വ്യാപിക്കുന്നു | Metro Journal Online\nഅതിതീവ്ര കൊവിഡ് വൈറസ് കൂടുതൽ രാജ്യങ്ങളിൽ കണ്ടെത്തി; ഇന്ത്യയിലും വ്യാപിക്കുന്നു\nകൊവിഡിന്റെ വകഭേദമായ അതിതീവ്ര വൈറസ് കൂടുതൽ രാജ്യങ്ങളിൽ സ്ഥിരീകരിച്ചു. യുഎഇ, ഫ്രാൻസ്, കാനഡ, അമേരിക്ക എന്നിവിടങ്ങളിൽ കൂടിയാണ് വൈറസ് കണ്ടെത്തിയത്. ഇന്നലെ ഇന്ത്യയിലും കൊവിഡിന്റെ പുതിയ വകഭേദം സ്ഥിരീകരിച്ചിരുന്നു. ഇന്ത്യയിലും ഈ വൈറസിന്റെ വ്യാപനം രൂക്ഷമാകുകയാണ്\nഉത്തർപ്രദേശിൽ രണ്ട് വയസ്സുകാരിക്ക് വകഭേദം വന്ന വൈറസ് സ്ഥിരീകരിച്ചു. മീററ്റിലാണ് സംഭവം. യുകെയിൽ നിന്ന് മടങ്ങിവന്ന കുടുംബത്തോടൊപ്പമുള്ള കുട്ടിക്കാണ് രോഗം സ്ഥിരീകരിച്ചത്. അതേസമയം കുട്ടിയുടെ മാതാപിതാക്കൾക്ക് കൊവിഡിന്റെ പഴയ വകഭേദമാണ് കണ്ടെത്തിയിരിക്കുന്നത്\nഅതേസമയം ആശങ്കപ്പെടേണ്ട സാഹചര്യമില്ലെന്ന് കേന്ദ്ര ആരോഗ്യമന്ത്രാലയം പറയുന്നു. വാക്‌സിനേഷനുള്ള തയ്യാറെടുപ്പുകൾ പൂർത്തിയായി വരികയാണ്. വാക്‌സിന് പുതിയ വകഭേദത്തെയും പ്രതിരോധിക്കാൻ കഴിയുമെന്നാണ് ആരോഗ്യമന്ത്രാലയം അറിയിച്ചത്.\n← ക്രൊയേഷ്യയില് ഭൂചലനം : സ്ലൊവേനിയ ആണവ നിലയം അടച്ചു\nത്രിതല പഞ്ചയാത്ത് പ്രസിഡന്റ്, വൈസ് പ്രസിഡന്റ് തെരഞ്ഞെടുപ്പ് ഇന്ന് →


വനിതാ എഎഫ്സി ഏഷ്യൻ കപ്പിന് ഇന്ന് തുടക്കം ; പ്രതീക്ഷയോടെ ഇന്ത്യൻ വനിതകൾ | Sports | Deshabhimani | Thursday Jan 20, 2022\nമതവിദ്വേഷ പ്രസംഗം; പി സി ജോർജിനെതിരായ ഹർജി 23ന് പരിഗണിക്കും\nഎഎഫ്സി കപ്പിൽ ഇറാനെ നേരിടാനൊരുങ്ങുന്ന ഇന്ത്യൻ താരങ്ങൾ പരിശീലനത്തിൽ image credit WAC2022 twitter\nലോകകപ്പ് സ്വപ്നവുമായി ഇന്ത്യൻ വനിതകൾ. എഎഫ്‌സി ഏഷ്യൻ കപ്പ് ഫുട്‌ബോളിൽ ഇന്ന് ഇറാനെ നേരിടും. നവി മുംബൈയിലെ ഡി വൈ പാട്ടീൽ സ്‌റ്റേഡിയത്തിൽ രാത്രി ഏഴരയ്‌ക്കാണ് പോരാട്ടം. പകൽ 3.30ന് ചൈന–-ചൈനീസ് തായ്‌പേയ് മത്സരത്തോടെയാണ് 20–-ാം ഏഷ്യൻ കപ്പിന് തുടക്കമാകുന്നത്. യൂറോ സ്‌പോർട്ടിലും ജിയോ ടിവിയിലും കാണാം.\nജപ്പാനാണ് നിലവിലെ ജേതാക്കൾ. ആകെ 12 ടീമുകളാണ്. മൂന്ന് ഗ്രൂപ്പുകൾ. ഗ്രൂപ്പിലെ ആദ്യ രണ്ട് സ്ഥാനക്കാരും മികച്ച രണ്ട് മൂന്നാംസ്ഥാനക്കാരും ക്വാർട്ടർ ഫൈനലിലേക്ക് മുന്നേറും. സെമിയിൽ എത്തിയാൽ അടുത്തവർഷം അരങ്ങേറുന്ന ലോകകപ്പിന് യോഗ്യത നേടാം. ഈ സ്വപ്നവുമായാണ് ഇന്ത്യ എത്തുന്നത്. മഹാരാഷ്‌ട്രയിലെ മൂന്ന് വേദികളിലാണ് മത്സരങ്ങൾ. ഫൈനൽ ഫെബ്രുവരി ആറിന്.\nകഴിഞ്ഞ അഞ്ച് പതിപ്പിലും യോഗ്യതയുണ്ടായിരുന്നില്ല ഇന്ത്യക്ക്. അവസാനമായി കളിച്ചത് 2003ലാണ്. ഇത്തവണ ആതിഥേയരെന്ന ആനുകൂല്യത്തിൽ ടിക്കറ്റ് കിട്ടി. ഒരു വർഷത്തോളമായി ഏഷ്യൻ കപ്പിനുള്ള ഒരുക്കത്തിലാണ് നീലപ്പട. യുഎഇ, ബഹ്‌റൈൻ, സ്വീഡൻ, ബ്രസീൽ എന്നിവിടങ്ങളിൽ കളിച്ചു. ബ്രസീൽ ടീമിനെതിരെയും പന്തുതട്ടി. യുവരക്തത്തിലാണ് പ്രതീക്ഷ. ടീമിന്റെ ശരാശരി പ്രായം 23 ആണ്. ആശാലതാ ദേവിയാണ് ക്യാപ്‌റ്റൻ. സ്വീഡന്റെ തോമസ് ഡെന്നർബിയാണ് കോച്ച്. 2011 ലോകകപ്പിൽ സ്വീഡൻ വനിതകളെ മൂന്നാംസ്ഥാനത്തെത്തിച്ചിട്ടുണ്ട് ഈ അറുപത്തിരണ്ടുകാരൻ. മലയാളിയായ പി വി പ്രിയയാണ് സഹപരിശീലക.\nഇറാനെതിരെ ഇന്ത്യക്കാണ് സാധ്യത. ലോകറാങ്കിങ്ങിൽ 55–-ാംസ്ഥാനത്താണ് ഇന്ത്യ. ഇറാൻ ഏഴുപതാമതും. ഇറാന്റെ ആദ്യ ഏഷ്യാ കപ്പാണിത്. തുടർച്ചയായ മൂന്നാം കിരീടം തേടുന്ന ജപ്പാനാണ് ടൂർണമെന്റിലെ കരുത്തർ. ഓസ്‌ട്രേലിയ, ചൈന ടീമുകളാണ് കിരീടപ്പോരിൽ ജപ്പാന് വെല്ലുവിളി.\nഎഎഫ്‌സി ഏഷ്യൻ കപ്പ്\nഐൻട്രാക്‌റ്റിന് യൂറോപ ; ഷൂട്ടൗട്ടിൽ റേഞ്ചേഴ്സിനെ തോൽപ്പിച്ചു\nപാലക്കാട് രണ്ടു പൊലീസുകാര് മരിച്ച സംഭവത്തില് ഒരാള് അറസ്റ്റില്


ജി.എസ്.ടി മോദി കൈകഴുകി~ കോണ്‍ഗ്രസിനും തുല്ല്യ പങ്ക്\nBy praveen prasannan.17 Oct, 2017\nഗാന്ധിനഗര്~ ജി.എസ്.ടിയുമായി ബന്ധപ്പെട്ട തീരുമാനങ്ങളില് കോണ്‍ഗ്രസിനും തുല്ല്യ പങ്കെന്ന് പ്രധാനമന്ത്രി നരേന്ദ്ര മോദി. ഗുജറാത്ത് ഗൌരവ് മഹാസമ്മേളനത്തില് ബി.ജെ.പി പ്രവര്‍ത്തകരെ അഭിസംബോധന ചെയ്യവെയാണ് മോദി ഇങ്ങനെ ഇങ്ങനെ പ്രഖ്യാപിച്ചത്.\nവിവിധ രാഷ്ട്രീയ പാര്‍ട്ടികളും സംസ്ഥാന സര്‍ക്കാറും ചേര്‍ന്നെടുത്തവയാണ് ജി.എസ്.ടിയുമായി ബന്ധപ്പെട്ട തീരുമാനങ്ങള്. കേന്ദ്ര സര്‍ക്കാര് തീരുമാനങ്ങള് കൈക്കൊള്ളുന്നതില് വളരെ കുറച്ച് പങ്ക് മാത്രമാണ് വഹിച്ചത്.\nകോണ്‍ഗ്രസിന്‍െറ കാലത്താണ് ജി.എസ്.ടി നടപ്പില് വരുത്താന് ആദ്യ നടപടിയുണ്ടായതെന്നും അതിനാല് അവര്‍ക്കും ഇപ്പോഴത്തെ അവസ്ഥയില് തുല്യപങ്കുണ്ടെന്നും മോദി പ്രഖ്യാപിച്ചു. ഇത് മോദിയുടെ കൈകഴുകലായി രാഷ്ട്രീയ നിരീക്ഷകര് വിലയിരുത്തുന്ന


രണ്ട് ദിവസത്തിന് ശേഷം ഏട്ടൻ ഡിസ്ചാർജ്ജായി. ഇത്ര പെട്ടെന്ന് ആയത് രാജേഷിനെ വല്ലാതെ അലട്ടി. കാര്യം ഏട്ടനാണ്, കാശ് പോണ കേസാണ് പക്ഷേ നല്ലതൊന്ന് ഒത്തു വന്നതായിരുന്നു. കഴിഞ്ഞ രാത്രി,ബില്ല് സെറ്റിൽ ചെയുമ്പോ രണ്ടായിരത്തിന്റെ നോട്ടിന് ഇടയിൽ ഒരു പേപ്പറിൽ നമ്പർ എഴുതി വെച്ചിരുന്നു. അത് കണ്ടിരുന്നോ ആവോ!\nആദ്യമായിട്ടായിരിക്കും ഹോസ്പിറ്റലിൽ നിന്ന് ഇറങ്ങുമ്പോ സങ്കടം വന്നിട്ടുണ്ടാവുക. ഇന്നു കൂടെ നിക്കാണെങ്കിൽ പറഞ്ഞിട്ട് പോകാമായിരുന്നു. അന്ന് വൈകീട്ട് മരുഭൂമിയിൽ ചെയ്ത മഴ പോലെ കിട്ടി ഒരു മിസ്ഡ് കോൾ!\nസകല ടവർ ദൈവങ്ങളേയും വിളിച്ച് തിരിച്ചു വിളിച്ചു. അപ്പുറത്ത് രശ്മി. പിന്നീടങ്ങോട് മിഡ്നൈറ്റ് തൊട്ട് പുലരും വരെ കോളുകൾ, വാട്ട് ആപ്പ്. നാൽപ്പത്തിയെട്ട് മണിക്കൂർ കൊണ്ട് പ്രണയത്തിലായി! അതുവരെ രാജേഷ് ഒരാളെയും ഇത്രയുമധികം ഇഷ്ടപ്പെട്ടു കാണില്ല!\nപ്രപ്പോസ് ചെയ്യാനായി അവസാനം തീരുമാനിച്ചു. "ലച്ചു ഏതാ ജാതി"..?\n" ഞാൻ നായരാ "... ദേ കെടക്കണ്. തീയരയായ രാജേഷ് എങ്ങനെ നായർ രശ്മിയെ കെട്ടും? എന്നിട്ടും അവൻ പ്രപ്പോസ് ചെയ്തു. " അച്ഛൻ പറഞ്ഞാ ഞാൻ കേൾക്കും".\nഅത് വരെ ഉണ്ടായ കോമഡി സിനിമയിൽ പിന്നീടങ്ങോട്ട് ഫുൾ സെന്റിമെൻസ്. വാട്ട്സ് ആപ്പ് സീൻ ആവുന്നുണ്ട് നോ മറുപടി. കോൾ എടുക്കാതെ ആയി. പിന്നെ രണ്ടും കൽപ്പിച്ച് ഹോസ്പിറ്റലിൽ ചെന്നു . " ആളുകൾ ശ്രദ്ധിക്കുന്നു. ഏട്ടൻ ഒന്നു പോകാമോ?" എന്നിട്ടും ഗുഡ് മോണിംഗ്, ഗുഡ് നൈറ്റും അയക്കും സീൻ ആയ ബ്ലു ടിക്കും നോക്കി രാജേഷ് അട്ടം നോക്കി ഇരുന്നു.\nജാതിയും ജാതകവും നോക്കി കെട്ടുന്ന എല്ലാവർക്കും, നൈറ്റ് ഡ്യൂട്ടിയിലിരിക്കുന്ന രാത്രി സമയം പോക്കാൻ ചുമ്മാ ഒലിപ്പിക്കുന്ന റിസപ്ഷനിസ്റ്റുകൾക്കും സമർപ്പിക്കുന്നു!


» എഎംഎംഎയുടെ വനിതാ യോഗത്തില് നിറയെ മീടൂ വെളിപ്പെടുത്തലുകള്!! വീഡിയോ പുറത്ത് വിട്ടാല് മുതിര്‍ന്ന താരങ്ങള് കുടുങ്ങും\nകൊച്ചി: താര സംഘടനയായ എഎംഎംഎയുടെ കീഴില് രൂപംകൊണ്ട വനിതാ സംഘടനയുടെ ആദ്യ യോഗത്തില് ഒരുപിടി മീടൂ ആരോപണങ്ങളും വെളിപ്പെടുത്തലും. തങ്ങള്‍ക്കെതിരെ മോശമായി പെരുമാറിയതിന്റെ ദാരാളം അനുഭവങ്ങളാണ് മുതിര്‍ന്ന നടന്മാര്‍ക്കെതിരെ വരെ ഉയര്‍ന്നതെന്ന് റിപ്പോര്‍ട്ട്. 12 നടിമാരാണ് യോഗത്തില് പങ്കെടുത്തത്. യോഗ നടപടികള് എല്ലാം റെക്കോര്‍ഡ് ചെയ്തിട്ടുണ്ട്. ഇത് പുറത്തെത്തിയാല് ഇനിയും പലരുടേയും പൊയ്മുഖം അഴിഞ്ഞുവീഴും.\nമൂന്ന് അംഗങ്ങളെ ഉള്‍പ്പെടുത്തി വനിതാ സെല് രൂപീകരിക്കാനായിരുന്നു ഈ മാസം ആദ്യം ചേര്‍ന്ന അമ്മ നിര്‍വാഹക സമിതിയുടെ തീരുമാനം. പ്രസിഡന്റ് മോഹന്‍ലാലിന്റെ നിര്‍ദേശം അനുസരിച്ചായിരുന്നു ഇത്. കെപിഎസി ലളിത, പൊന്നമ്മ ബാബു, കുക്കു പരമേശ്വരന് എന്നിവരാണ് വനിതാ സെല് അംഗങ്ങള്. അമ്മ യോഗത്തിനുശേഷം അതേ ഹോട്ടലില് വനിതാ സെല്ലിന്റെ ആദ്യയോഗം കൂടിയത്.\nമനിത സെല് അംഗങ്ങള്‍ക്കൊപ്പം ക്ഷണിക്കപ്പെട്ട9നടിമാര്‍കൂടി പങ്കെടുത്തു. മഞ്ജു പിള്ള, ഷംന കാസിം, സീനത്ത്, തെസ്‌നി ഖാന്, , ലക്ഷ്മി പ്രിയ, ബീന ആന്റണി, ഉഷ, ലിസി ജോസ്, പ്രിയങ്ക എന്നിവരാണു ക്ഷണിതാക്കളായി എത്തിയത്. തലേദിവസം ഇവരെ അമ്മ ഭാരവാഹിയും സെല് നേതാവും ക്ഷണിക്കുമ്പോഴും വനിതാ സെല്ലിലേക്കാണെന്നു പറഞ്ഞിരുന്നില്ല.\nഒരുമിച്ചിരുന്ന് അനൗപചാരികമായി നമ്മുടെ കാര്യങ്ങള് സംസാരിക്കാം എന്നായിരുന്നു നിര്‍ദേശം. ഇത്തരത്തില് കമ്മിറ്റി വിപുലീകരിക്കുന്നതും അതില് ആരെയൊക്കെ ഉള്‍പ്പെടുത്തി എന്നതും അമ്മ നിര്‍വാഹക സമിതിയിലെ ഭൂരിഭാഗം പേര്‍ക്കും അറിവുണ്ടായിരുന്നില്ല. രണ്ടു മണിക്കൂറോളം നീണ്ട യോഗത്തിലും പുതിയ വനിതാ സെല്ലിന്റെ യോഗമാണെന്ന് ആരും പറഞ്ഞില്ല. പലരും വീട്ടില് മടങ്ങിയെത്തിയശേഷം ചാനല് വാര്‍ത്തയിലൂടെയാണു വനിതാ സെല്ലിനെക്കുറിച്ചറിഞ്ഞത്.\nദിലീപ് വിഷയം ചര്‍ച്ച ചെയ്യണമെന്നുള്ള നിര്‍ദേശം തുടക്കത്തില്‍തന്നെ ഒരംഗം ഉന്നയിച്ചെങ്കിലും അതിന്റെ ആവശ്യമില്ലെന്നും ആരുടെയും പക്ഷം പിടിക്കാതെ സ്വന്തം പ്രശ്‌നങ്ങളും വിഷയങ്ങളും മാത്രം ചര്‍ച്ച ചെയ്താല് മതിയെന്നും മറ്റൊരു അംഗം പറഞ്ഞു. തുടര്‍ന്നു ദിലീപ് വിഷയത്തില് ചര്‍ച്ചയുണ്ടായില്ല. വനിതകള്‍ക്കു വേണ്ടിത്തന്നെ പ്രവര്‍ത്തിക്കുന്ന ഡബ്ല്യുസിസിയെ എതിര്‍ക്കേണ്ട കാര്യമില്ലെന്നും അവരെ അവരുടെ വഴിക്കു വിടണമെന്നുമുള്ള അഭിപ്രായവും ഉയര്‍ന്നു.\nവനിതാ സെല്ലിലെതന്നെ ചിലരുടെ വിരുദ്ധനിലപാടുകളും വിമര്‍ശിക്കപ്പെട്ടു. ചര്‍ച്ചയ്ക്കിടെയാണു ചിലര്, തങ്ങള് സിനിമാ മേഖലയില്‍നിന്നു നേരിട്ട ദുരനുഭവങ്ങള് ഒളിവും മറയുമില്ലാതെ പേരുകള് സഹിതം പങ്കുവച്ചത്. ഇനി ഇത്തരം കാര്യങ്ങള് ആവര്‍ത്തിക്കപ്പെടാതിരിക്കാന് ജാഗ്രത വേണമെന്നും ഉടനടി പ്രതികരിക്കണമെന്നുമുള്ള നിര്‍ദേശത്തോടെയാണ് യോഗം പിരിഞ്ഞത്.\nഅമ്മ നിര്‍വാഹക സമിതിയിലെ വനിതകള് ഉള്‍പ്പെടെ ഭാരവാഹികളാരും വനിതാ യോഗത്തില് പങ്കെടുത്തില്ല. യോഗത്തിനൊടുവില് ജനറല് സെക്രട്ടറി ഇടവേള ബാബു വന്നെങ്കിലും തുടര്‍ന്നു ചര്‍ച്ച ഉണ്ടായില്ല. വനിതാ സെല് യോഗത്തിലെ പല വെളിപ്പെടുത്തലുകളും അമ്മയ്ക്കു പുതിയ തലവേദന സൃഷ്ടിക്കുന്നതാണ്. അനൗദ്യോഗിക യോഗം എന്നു പറയുമ്പോഴും അതില് അംഗങ്ങള് ഉന്നയിച്ച കാര്യങ്ങള് റെക്കോര്‍ഡ് ചെയ്യപ്പെട്ടിട്ടുള്ളതിനാല് അറിഞ്ഞില്ലെന്നു നടിക്കാനുമാവില്ല.


തെരുവുനായ്ക്കൾ പെരുകുന്നത് നിയന്ത്രിക്കാൻ ജില്ലാ പഞ്ചായത്ത് ആവിഷ്കരിച്ച എ.ബി.സി. പദ്ധതി അവതാളത്തിൽ - Kannur Varthakal Online\nപാപ്പിനിശ്ശേരി:തെരുവുനായ്ക്കൾ പെരുകുന്നത് നിയന്ത്രിക്കാൻ ജില്ലാ പഞ്ചായത്ത് ആവിഷ്കരിച്ച പദ്ധതിയിലൂടെ ഇതുവരെ വന്ധ്യംകരണം നടത്തിയത് 7,000 എണ്ണത്തെമാത്രം. മൂന്നുവർഷത്തിനിടെ പാപ്പിനിശ്ശേരിയിൽ എ.ബി.സി. പദ്ധതി പ്രകാരം ശസ്ത്രക്രിയനടത്തി പുറത്തുവിട്ടവയാണിവ. 2012-ലെ സെൻസസ് പ്രകാരം 47,000 തെരുവുനായ്ക്കൾ ജില്ലയിലുണ്ടെന്ന് ജില്ലാ ആനിമൽ ഹസ്ബന്ററി ഡെപ്യൂട്ടി ഡയറക്ടർ ഗിരീഷ്ബാബു പറഞ്ഞു. ഏഴുവർഷത്തിനിടയിൽ ഇവയുടെ എണ്ണം ക്രമാതീമായി ഉയർന്നിട്ടുണ്ട്.\nകല്യാശ്ശേരി, പാപ്പിനിശ്ശേരി, മയ്യിൽ, വളപട്ടണം, അഴീക്കോട് അടക്കമുള്ള ജില്ലയുടെ വിവിധ ഭാഗങ്ങളിൽ നാൾക്കുനാൾ തെരുവുനായ്ക്കൾ പെറ്റുപെരുകുകയാണ്. പലയിടങ്ങളിലും ആളുകൾക്ക് കടിയേൽക്കുന്നത് നിത്യസംഭവമായി മാറുന്നു. ഇപ്പോൾ പാപ്പിനിശ്ശേരിയിൽ നടക്കുന്ന വന്ധ്യംകരണ പദ്ധതി ഓഗസ്റ്റ് ഒൻപതുമുതൽ നിലച്ചിരിക്കയാണ്. നിയമിച്ച വെറ്ററിനറി സർജന്റെയും തൊഴിലാളികളുടെയും കാലാവധി കഴിഞ്ഞതിനുശേഷം പുതിയ നിയമനം നടന്നിട്ടില്ല.


Wed Jan 23 2019 11:09:59 GMT+0530 (IST)\nകണ്ണൂര്: കഠ്‌വ ബലാല്‍സംഗക്കൊലയില് ഹിന്ദുമതത്തിന്റെ പശ്ചാത്താപ സൂചകമായി പ്രായശ്ചിത്ത ശയന പ്രദക്ഷിണത്തിന് ആഹ്വാനം. കെ പി രാമനുണ്ണി, സ്വാമി ധര്‍മചൈതന്യ, സതീശന് തില്ലങ്കേരി എന്നിവര് നേതൃത്വം നല്‍കുന്ന കേരള സംസ്‌കൃതസംഘമാണ് ജൂണ് ഏഴിന് രാവിലെ ഒമ്പതിന് കണ്ണൂര് കടലായ് ശ്രീകൃഷ്ണ ക്ഷേത്രത്തില് പ്രായശ്ചിത്ത ശയന പ്രദക്ഷിണത്തിന് ആഹ്വാനം ചെയ്ത് എല്ലാ ഹിന്ദുക്കളെയും ക്ഷണിച്ചിരിക്കുന്നത്.\nദേവസ്ഥാനങ്ങളെ ചിലര് വര്‍ഗീയ വികിരണ കേന്ദ്രങ്ങളും പോര്‍ക്കളങ്ങളും കൊടും കുറ്റകൃത്യങ്ങളുടെ ഒളിത്താവളങ്ങളുമാക്കുന്നതായി ഇതു സംബന്ധിച്ച കെ പി രാമനുണ്ണിയുടെ ഫേസ്ബുക്ക് പോസ്റ്റില് പറയുന്നു. ഇത്തരം ദുഷ്ടശക്തികള്‍ക്കെതിരേ സ്വന്തം വിശ്വാസത്തട്ടകത്തില് നിന്ന് പ്രതിരോധമുയര്‍ത്തി മാതൃത കാണിക്കേണ്ട കര്‍ത്തവ്യം ഹിന്ദുക്കള്‍ക്കുണ്ടെന്ന് അദ്ദേഹം ചൂണ്ടിക്കാട്ടി.\nസ്വന്തം വിശ്വാസാദര്‍ശത്തെ വിഷംതീണ്ടാതെ സൂക്ഷിക്കലും ആരാധനാലയങ്ങളുടെ പരിശുദ്ധമാക്കി സംരക്ഷിക്കലും ഓരോ ഹൈന്ദവന്റെയും ജീവന്മരണപ്രശ്‌നം തന്നെയാണെന്നു കെ പി രാമനുണ്ണി ഫേസ്ബുക്ക് പോസ്റ്റില് വ്യക്തമാക്കി. അങ്ങനെ ചിന്തിക്കുമ്പോഴാണു കഠ്‌വാ ബലാല്‍സംഗക്കൊലയെയും അതു നടത്തിയ ദേവാലയത്തെയും കൊടിയ വേദനയായി ഹിന്ദുക്കള് ഏറ്റെടുക്കേണ്ടതിന്റെ അനിവാര്യത മനസ്സിലാകുക. കഠ്‌വാ സംഭവത്തെ ഒന്ന് സ്മരിച്ചുനോക്കൂ. എട്ടു വയസ്സായ മുസ്‌ലിം പെണ്‍കുട്ടിയെ അവിടെ ചില കശ്മലര് ക്ഷേത്രത്തിനകത്തേക്ക് റാഞ്ചിക്കൊണ്ടു പോവുന്നു. ശ്രീകോവിലിനടുത്ത് വച്ച് അവള് നിരന്തരം ബലാല്‍സംഗം ചെയ്യപ്പെടുന്നു. ആ പാപകൃത്യത്തിനു സമാന്തരമായിത്തന്നെ ഹൈന്ദവതയുടെ ഹന്താക്കള് ക്ഷേത്രത്തില് പൂജാഭാസവും നടത്തുന്നു. ദിവസങ്ങള്‍ക്കകം പെണ്‍കുട്ടി ഇഞ്ചിഞ്ചായി കൊല ചെയ്യപ്പെടുന്നു. എട്ടു വയസ്സുകാരിയുടെ ബലാല്‍സംഗക്കൊലയ്‌ക്കൊപ്പം മറ്റൊരു ബലാല്‍സംഗക്കൊലയും കഠ്‌വയിലെ ദേവസ്ഥാനത്ത് വച്ച് നടന്നിട്ടുണ്ടെന്ന് ഓര്‍ക്കുക. പ്രിയരെ, ഹിന്ദുമതത്തിന്റെ ബലാല്‍സംഗക്കൊലയായിരുന്നു അത്. ഈ സാഹചര്യത്തില് ഹൈന്ദവര്‍ക്കിനി തങ്ങളുടെ വിശ്വാസങ്ങളുടെയും ദേവാലയങ്ങളുടെയും സംരക്ഷണ പോരാട്ടം നീട്ടിവയ്ക്കാന് വയ്യ. കഠ്‌വ സംഭവത്തെ നിമിത്തമായിക്കണ്ട് നമുക്കാ ശുദ്ധികലശ ദൗത്യം സമാരംഭിക്കാം. കണ്ണൂര് കടലായ് ശ്രീകൃഷ്ണ ക്ഷേത്രത്തില് ജൂണ് ഏഴിന് രാവിലെ ഒമ്പതിന് കേരള സംസ്‌കൃത സംഘത്തിന്റെ ആഭിമുഖ്യത്തില് ഒരു പ്രായശ്ചിത്ത ശയന പ്രദക്ഷിണം നിര്‍വഹിക്കപ്പെടുന്നുണ്ട്. എഴുത്തുകാരും കലാകാരന്‍മാരും ആത്മീയരംഗത്തുള്ളവരും പ്രായശ്ചിത്ത ശയനപ്രദക്ഷിണത്തില് പങ്കെടുക്കുന്നു. നമുക്കും ആചരണം കൊണ്ടോ സാന്നിധ്യം കൊണ്ടോ അതില് പങ്കാളികളാവാം. സ്ത്രീമാനരക്ഷകനും ധര്‍മസംസ്ഥാപകനുമായ ഭഗവാന് ശ്രീകൃഷ്ണന് ശരീരം കൊണ്ടു കാണിക്കയര്‍പ്പിക്കാമെന്നും ഫേസ്ബുക്ക് പോസ്റ്റില് പറയുന്നു.


ഫൊക്കാനയുടെ തൂവലുകള്, കരുതലുകളുടെ കരങ്ങള്…!\nJanuary 28, 2015 , എഫ്. എം. ലാസര്\nമനുഷ്യന്റെ അടിസ്ഥാനഗുണം നന്മയാണ്. വളര്‍ച്ചയുടെ പടവുകള് വായുവേഗത്തില് കയറിപ്പോകുമ്പോഴും സഹജീവികളോടു കാട്ടേണ്ട നന്മ മനസ്സില് കരുതുന്ന മനുഷ്യരെ കാണുമ്പോള് മനുഷ്യ കുലത്തിനകം ഒരു പുത്തനുണര്‍വ്വ് ഉണ്ടാവുകയാണ്. വൈവിധ്യവും വൈരുദ്ധ്യവും സംയോജിപ്പിച്ച് ജീവിതപാതകള് വെട്ടിത്തെളിക്കുവാന് അഹോരാത്രം പണിപ്പെടുന്നവന് മനുഷ്യസേവയുടെ ഉദാത്തമായ മാതൃകകള് തീര്‍ക്കുമ്പോള് അത് എന്നും ഏവര്‍ക്കും മാതൃകകളായി മാറുന്നു. എന്നെപ്പോലുള്ളവരുടെ ജീവിതത്തില് അപൂര്‍വ്വമായി മാത്രം കാണാന് കഴിയുന്ന ഒരു വേറിട്ട ദൃശ്യമാണ് ഫൊക്കാനയുടെ കോട്ടയത്തു കേരള കണ്‍വെന്‍ഷനില് കണ്ടത്.\n2015 ജനുവരി 24-ാം തിയ്യതി കോട്ടയം ആര്‍ക്കാഡിയ ഹോട്ടലിന്റെ ലിഫ്റ്റില് കയറി സെമിനാര് ഹാളിന്റെ വാതിലുകള് തുറന്ന് അകത്തേക്ക് കടക്കുമ്പോള് മനസ്സ് തെല്ലൊന്ന് പിടച്ചിരുന്നു. വൈകല്യ ദുരിതവും പേറിയുള്ള എന്റെ പൊതുപ്രവര്‍ത്തനം 1982-ല് തുടങ്ങിയതാണ്. ഇന്ത്യയുടെ മിക്കവാറും എല്ലാ സ്ഥലങ്ങളിലും സഞ്ചരിച്ചിട്ടുണ്ടെങ്കിലും വിദേശരാജ്യ സഞ്ചാരവും നേതാക്കളുമായുള്ള ബന്ധവും തീരെ ഇല്ലായെന്നു തന്നെ പറയാം. അതുകൊണ്ടുതന്നെ അമേരിക്കക്കാരും കാനഡക്കാരുമായ കേരളീയരുടെ, ഭാരതീയരുടെ, സമ്മേളനത്തില് ഞാന് എങ്ങനെ സ്വീകാര്യനാകുമെന്ന ചിന്ത എന്നെ അലട്ടിയിരുന്നു. ലോകത്തിന്റെ അതിരുകളോളം വളര്‍ന്നിരിക്കുന്ന അവരുടെ മനസ്സുകള് അതിനേക്കാള് വളര്‍ന്നിട്ടുണ്ടെന്ന് ഒരു ദിവസം അവരോടൊത്തുള്ള ജീവിതം എന്നെ പഠിപ്പിച്ചു. സങ്കുചിത വേലിക്കെട്ടുകള് വലിച്ചു പൊളിച്ച് വീണ്ടും വീണ്ടും വലുതാകാന് ശ്രമിക്കുന്ന വലിയ മനുഷ്യരാണ് അവര് എന്നു ഞാന് മനസ്സിലാക്കി.\nഫൊക്കാനാ അമേരിക്കയിലെ മലയാളികളുടെ ഒരു പൊതുവേദിയാണ്. 1983-ല് ഫൊക്കാന രൂപം കൊണ്ടു എന്നു മനസ്സിലാക്കിയപ്പോള് ഞാനറിയാതെ തന്നെ ദര്‍ശനാധിഷ്ഠിതമായ ആദ്യകാല നേതാക്കന്മാരെ ഓര്‍ത്തുപോയി. സ്വന്തം ജനങ്ങളെ അമേരിക്കയുടെ തൊഴിലിലും രാഷ്ട്രീയത്തിലും സാംസ്‌കാരിക ജീവിതത്തിലും വേരുറപ്പിക്കുന്നതിനുവേണ്ടിയുള്ള അവരുടെ ദീര്‍ഘവീക്ഷണത്തിനു മുമ്പില് നമോവാകം. മാതൃഭാഷയ്ക്കുവേണ്ടി ഒരു രൂപ പോലും മുടക്കാത്ത നമ്മള് കേരളീയര്, അമേരിക്കന് സഹോദരങ്ങളുടെ ‘ഭാഷയ്ക്ക് ഒരു ഡോളര്’ പദ്ധതിയെക്കുറിച്ചു കേള്‍ക്കുമ്പോള് ലജ്ജിച്ചു തല താഴ്‌ത്തേണ്ടി വരും. പിറന്ന മണ്ണും മണവും മറക്കാതെയുള്ള നല്ല മനുഷ്യരുടെ മഹായാനം.\nകേരള മന്ത്രി ശ്രീ. തിരുവഞ്ചൂര് രാധാകൃഷ്ണന് ആഹ്ലാദവും നന്ദി പ്രകടനവും മറച്ചു വയ്ക്കാതെ ഉദ്ഘാടന കര്‍മ്മം നിര്‍വ്വഹിച്ചു. ഇപ്പോഴത്തെ പ്രസിഡന്റ് ശ്രീ. ജോണ് പി.ജോണ് ഒരു ഒന്ന് ഒന്നര വ്യക്തിത്വത്തിന്റെ ഉടമയായി കാണപ്പെട്ടു. അടുത്ത വര്‍ഷം ഏവരെയും അദ്ദേഹം കാനഡയ്ക്ക് ക്ഷണിച്ചിട്ടുമുണ്ട്. ശൂരഭാവപ്രകൃതക്കാരനായ ജനറല് സെക്രട്ടറി ശ്രീ. വിനോദ് കെയാര്‍ക്കെ നര്‍മ്മഭാഷണത്തിന്റെ ഉടമയും മികച്ച സംഘാടകനും വിപുലമായ വ്യക്തിബന്ധങ്ങളുടെ ഉടമയുമാണെന്ന് അന്ന് ബോധ്യപ്പെട്ടു. ലോകാരാധ്യനായ ശ്രീ. അടൂര് ഗോപാലകൃഷ്ണന് പുരസ്‌കാര സ്വീകരണത്തിനും സമാപനസമ്മേളനം ഉദ്ഘാടം ചെയ്യുന്നതിനും എത്തിയത് ഫൊക്കാനായുടെ വലുപ്പത്തിന് മാറ്റു കൂട്ടി.\nമെഡിക്കല് സെമിനാര്, കവി സമ്മേളനം, സാഹിത്യ സമ്മേളനം, ബിസിനസ് സെമിനാര്, ബോധവത്കരണ സെമിനാര്, പുരസ്‌കാര വിതരണം, ധനസഹായവിതരണം, കലാപരിപാടികള് എന്നിവയുണ്ടായിരുന്ന കണ്‍വെന്‍ഷന് ക്രമീകരണങ്ങളിലും, സൗകര്യങ്ങളിലും പങ്കാളികള്‍ക്ക് ഒരു കുറവും പറയാനില്ലാത്തവയായിരുന്നു. പൗരുഷമുള്ള സ്ത്രീത്വം എന്ന് ശ്രീ. കെ.എം.മാണി വിശേഷിപ്പിച്ചിട്ടുള്ള ശ്രീമതി മിറയാമ്മ പിള്ളയുടെ സാന്നിധ്യം ഏവര്‍ക്കും സന്തോഷം പ്രദാനം ചെയ്യുന്നവയായിരുന്നു. ഫൊക്കാനായുടെ പ്രസിഡന്റായുള്ള അവരുടെ കാലം എല്ലാവരും മധുരിമയോടെ ഓര്‍ക്കുന്നുവെന്നു മനസ്സിലായി.\nകെയര് ഇന്ത്യ ഫൗണ്ടേഷന്റെ ഡിസബിലിറ്റി വിഷന് നടത്തുന്ന വികലാംഗര്‍ക്കും, വൃദ്ധര്‍ക്കും, വിധവകള്‍ക്കും വേണ്ടിയുള്ള പ്രവര്‍ത്തനങ്ങളുടെ ഭാഗമാണ് വികലാംഗനായ ഞാനും. ഫൊക്കാന വികലാംഗര്‍ക്കുവേണ്ടിയുള്ള പ്രവര്‍ത്തനങ്ങള്‍ക്ക് ഊന്നല് നല്‍കുന്നുവെന്നും കൃത്രിമ കാല് വെച്ച് നല്‍കുമെന്നും അറിഞ്ഞപ്പോള് ഏറെ സന്തോഷം തോന്നി. കൃത്രിമ കാല്, വീല് ചെയര്, ക്രച്ചസ് , വാക്കിംഗ് സ്റ്റിക്‌സ് , ഭക്ഷണം എന്നിവ ആവശ്യമുള്ള ധാരാളം പേര് ഇന്ന് നമ്മുടെ ലിസ്റ്റിലുണ്ട്. ഫൊക്കാനയുടെ ഈ കരുതല് എനിക്കും നേരിട്ട് അനുഭവിക്കാനായി. എത്രയോ വളര്‍ന്നു വലുതായ ഇവര് എനിക്ക് നടക്കാന് നേരം വടിയെടുത്തു തരുവാനും, ഇരിക്കാന് ചെയര് എടുത്തിട്ടു തരുവാനും, ഭക്ഷണനേരം പ്ലേറ്റ് എടുത്ത് നല്‍കുവാനും കുടിക്കാന് വെള്ളമെടുത്തു തരുവാനും മുതിര്‍ന്നപ്പോള് എന്റെ കണ്ണുകള് ഈറനണിഞ്ഞു. നന്ദി പറയുവാന് വാക്കുകളില്ല. കേള്‍ക്കാനും അവര് നിന്നില്ല. ഈ എളിയവനു ചെയ്തു കൊടുത്തപ്പോള് എനിക്ക് (ദൈവത്തിനു) തന്നെയാണ് ചെയ്തത് എന്നതുപോലെയും, ഇടതു കൈ ചെയ്തത് വലതുകൈ അറിയരുത് എന്നതുപോലെയും എളിമയോടെ അവര് നിന്നു.\nആദ്യമായിട്ട് ഞാന് പങ്കെടുക്കുന്ന ഫൊക്കാന കണ്‍വെന്‍ഷനിലേക്ക് എന്നെ പ്രേരിപ്പിച്ച് അയച്ചത് അവിടെയെത്തുന്ന പല സുമനസ്സുകളെയും നേരത്തെ അിറയുന്ന അമേരിക്കയിലുള്ള ശ്രീ. ജോസ് പിന്റോ സ്റ്റീഫന് എന്ന പ്രസിദ്ധ ജേണലിസ്റ്റും, ഫോട്ടോഗ്രാഫറുമാണ്. ദരിദ്ര-ദുര്‍ബ്ബല-ദളിത്-പിന്നോക്ക ജനവിഭാഗങ്ങളോട് കരുതലുള്ള എഴുത്തുകാരന് എന്ന നിലയില് എനിക്കു നല്‍കിയ ഈ അവസരത്തെ ഞാന് നന്ദിയോടെ കാണുന്നു. നേരത്തേ സൂചിപ്പിച്ച വ്യക്തികളോടൊപ്പം ശ്രീ. ഫിലിപ്പോസ് ഫിലിപ്പ് , ശ്രീ. മാധവന് ബി.നായര്, ശ്രീ. ജോയി പി.ഇട്ടന്, ശ്രീമതി ലിസി അലക്‌സ്, ശ്രീ. ടി.എസ്.ചാക്കോ, ശ്രീ. ഗണേഷ് നായര് , ശ്രീമതി. ലീലാ മാരേട്ട് എന്നിവരെ കാണാനും സംസാരിക്കാനും പരിചയപ്പെടാനുമായി. ഒരു പിടി നന്മകള് മനസ്സില് സൂക്ഷിക്കുന്ന ഇവരുടെ പ്രയാണത്തില് ഒരായിരം പൂച്ചെണ്ടുകള് അര്‍പ്പിക്കുന്നു. ഫൊക്കാനയുടെ തൂവല് സ്പര്‍ശം വീണ്ടും വീണ്ടും തുടരട്ടെ…!!!\nThe writing on the wall in Kerala by election – അരുവിക്കരയുടെ ചുവരെഴുത്ത്\nതീരസുരക്ഷയ്ക്ക് പട നയിച്ച് മത്സ്യത്തൊഴിലാളികള് ദില്ലിക്ക്…!!\nസാഹിത്യത്തിലെ സാംസ്‌കാരിക ഫാസിസ്റ്റുകള് (കാരൂര് സോമന്, ചാരുംമൂട്)\nപില്‍ഗ്രിം പിതാക്കന്മാരുടെ പുതിയ ആകാശവും പുതിയ ഭൂമിയും താങ്ക്സ് ഗിവിങ് ഡേയും\nഹര്‍ത്താല് എന്ന ജനദ്രോഹസമരം അവസാനിപ്പിക്കൂ\nഇക്കരെയക്കരെയിക്കരെ – 10, “താന് എന്നാ കോപ്പു ചെയ്യും?” (രാജു മൈലപ്ര)\nനിത്യയൗവനത്തിലേക്ക് ഉദിച്ച സാഹിത്യ സൂര്യന്: ജന്മശതാബ്ദിയില് അവഗണിക്കപ്പെട്ട ‘ഉറൂബ്’


Emalayalee.com - കോവിഡില്ല; ആമിര് ഖാന്റെ മാതാവിന്റെ പരിശോധന ഫലം നെഗറ്റീവ്\nനടനും ചലച്ചിത്ര നിര്‍മ്മാതാവുമായ ആമിര് ഖാന്റെ മാതാവ് സീനത്ത് ഹുസൈന്റെ കോവിഡ് പരിശോധന ഫലം പുറത്ത് വന്നു. സീനത്തിന്റെ കോവിഡ് പരിശോധന ഫലം നെഗറ്റീവ് ആണ്. താരത്തിന്റെ ജീവനക്കാര്‍ക്ക് കോവിഡ് സ്ഥിരീകരിച്ചത് ഏറെ ആശങ്കകള്‍ക്ക് ഇടവച്ചിരുന്നു.\nതന്റെ മാതാവിന് കോവിഡ് പരിശോധന നടത്തുകയാണെന്നും പ്രശ്നങ്ങളൊന്നും ഇല്ലാതിരിക്കാന് എല്ലാവരും പ്രാര്‍ത്ഥിക്കണമെന്നും ആമിര് കഴിഞ്ഞദിവസം സോഷ്യല് മീഡിയയില് കുറിച്ചിരുന്നു. ഇപ്പോള് പരിശോധന ഫലം പുറത്തുവന്ന കാര്യവും അദ്ദേഹം തന്നെയാണ് അറിയിച്ചത്.\n"എല്ലാവര്‍ക്കും നമസ്കാരം, അമ്മി കോവിഡ് 19 നെഗറ്റീവ് ആണെന്ന് എല്ലാവരേയും അറിയിക്കുന്നതില് എനിക്ക് ഏറെ ആശ്വാസമുണ്ട്. നിങ്ങളുടെ പ്രാര്‍ത്ഥനയ്ക്കും ആശംസകള്‍ക്കും എല്ലാവര്‍ക്കും നന്ദി, സ്നേഹം. ആമിര്" കുറിച്ചു.


ആഘോഷങ്ങൾ മാത്രമല്ല ജീവിതം - by Dr. Jose Antony - Huddle\nആഘോഷങ്ങൾ മാത്രമല്ല ജീവിതം\nയുവജനങ്ങൾക്കിടയിൽ വിവാഹമോചനങ്ങൾ വർദ്ധിച്ചുവരുന്ന ഈ കാലത്ത്, യുവതീയുവാക്കൾ എങ്ങനെയാണ് ജീവിതത്തെ സമീപിക്കുന്നത്? നിസ്സാരമെന്ന് തോന്നാവുന്ന വിഷയങ്ങൾ എങ്ങനെ ഗൗരവതരമാകുന്നു, തുടങ്ങിയ കാര്യങ്ങൾ രക്ഷിതാക്കളും യുവജനങ്ങളും അറിയേണ്ടതുണ്ട്.\nസജ്നയും സുമോദും വിവാഹം കഴിഞ്ഞ് ഒന്നിച്ച് ജീവിക്കുവാൻ തുടങ്ങിയിട്ട് മൂന്നു വർഷത്തോളമായി. രണ്ടു പേരുടേയും വിവാഹം രണ്ടു വീട്ടുകാരുടേയും സമ്മതത്തോടെയായിരുന്നു. പഠനകാലത്തു തുടങ്ങിയ പരിചയം പ്രണയത്തിലേക്കും പിന്നീട് വിവാഹത്തിലേക്കുമെത്തിയതാണ്.\nനല്ല വിദ്യാഭ്യാസവും ഉയർന്ന ജോലികളുമുള്ളവരാണ് രണ്ടു പേരുടേയും മാതാപിതാക്കൾ. ഗ്രാമങ്ങളിൽ വേരുകളുള്ള, പട്ടണപ്രദേശത്തേക്ക് കുടിയേറിത്താമസിക്കുന്ന കുടുംബങ്ങളാണ്. രണ്ടു വീട്ടിലും രണ്ടു മക്കളാണ്. വലിയ പ്രശ്നങ്ങളൊന്നുമില്ലാതിരുന്ന ബാല്യവും കൗമാരവും യൗവ്വനവുമൊക്കെയാണ് രണ്ടുപേർക്കുമുള്ളത്. രണ്ടു പേരും വലിയ സ്ഥാപനങ്ങളിൽ നിന്ന് പ്രൊഫഷണൽ ബിരുദവും ക്യാമ്പസ് പ്ലേസ്മെന്റും നേടിയവർ. 23 - 24 വയസ്സായപ്പോഴേക്കും നല്ല ജോലിയും വരുമാനവും സ്വന്തമായുണ്ടായിരുന്നവർ. വീട്ടുകാർക്കറിയാവുന്ന, എതിർപ്പില്ലാത്ത സൗഹൃദവും പ്രണയവും. സമപ്രായക്കാർക്കും സഹപാഠികൾക്കും വീട്ടുകാർക്കും എല്ലാം നല്ല പിള്ളേരായിരുന്നു രണ്ടു പേരും.\nഅവർ എപ്പോഴും പറയുമായിരുന്നു, സജ്നയും സുമോദും മെയ്ഡ് ഫോർ ഈച്ച് അദർ, സോൾമേറ്റ്സ് ഒക്കെ ആണെന്ന്. ക്യാമ്പസിലെ ചില കൂട്ടുകാർ അവരെ വലിയ അസൂയയോടെയാണ് ചിലപ്പോഴെങ്കിലും കണ്ടിരുന്നത്. ക്യാമ്പസിലും, ജോലിക്കിടയിൽ കിട്ടുന്ന അവധി ദിവസങ്ങളിലും അവർ സിനിമ, പാർക്ക്, നിരന്തര യാത്രകൾ, പാർട്ടികൾ, ഒത്തുചേരലുകൾ എന്നിങ്ങനെ ആഘോഷിച്ചാണ് ജീവിച്ചിരുന്നത്. മൊബൈൽ ഫോണുകൾ അവർക്കു വേണ്ടിയുണ്ടാക്കപ്പെട്ടവയാണെന്നാണ് അവർ കരുതിയിരുന്നത്. അത്ര സമയം അവർ അതിൽ ചെലവഴിച്ചിരുന്നു. ഒന്നിച്ചിരുന്ന്, കിട്ടിയ ലൈക്കുകളുടെയും കമന്റുകളുടേയും എണ്ണവും രസവും അവർ ആഘോഷിച്ചിരുന്നു. സുമോദിന്റെ മോഡേൺ സ്റ്റൈലിഷ് ബൈക്കിന്റെ പിന്നിലിരുന്നായിരുന്നു യാത്രകൾ മിക്കവാറും. ഇപ്പോഴും അവർക്ക് അക്കാര്യങ്ങൾ ഓർക്കുമ്പോൾ വല്ലാത്ത നൊസ്റ്റാൾജിയയാണ്. പുതുരുചികൾ, പുതുവഴികൾ, പുതിയ ലോകങ്ങൾ, എല്ലാം ഭയങ്കര കളർഫുൾ ആയിരുന്നു. വിവാഹവും ഒത്തിരി ആഘോഷപൂർവമാണ് നടത്തിയത്. നാട്ടുകാരും ബന്ധുക്കളും സുഹൃത്തുക്കളും ഒക്കെയായി തകർത്തു തിമിർത്തു എന്നു പറയാവുന്ന പരിപാടികൾ. നിശ്ചയവും സേവ് ദ ഡേറ്റും ചരക്കെടുക്കലും ബാച്ച്‌ലർ പാർട്ടികളും വിവാഹവും ഹണി മൂണും വിരുന്നുപാർക്കലുകളുമൊക്കെ ഗംഭീരമായി, ആരവങ്ങളൊക്കെ കഴിഞ്ഞു. രണ്ടു പേരും വീണ്ടും ജോലി സ്ഥലങ്ങളിലേക്ക് മടങ്ങി. ജോലി സ്ഥലം കുറച്ചു ദൂരത്തിലായിരുന്നതു കൊണ്ട് രണ്ടു പേരും പഴയതു പോലെ രണ്ടിടത്താണു തങ്ങിയിരുന്നത്. അവസരം കിട്ടുമ്പോഴൊക്കെ രണ്ടു പേരും അങ്ങോട്ടുമിങ്ങോട്ടും യാത്ര ചെയ്തും ഒന്നിച്ച് താമസിച്ചും, പാർട്ടികളും കറക്കങ്ങളും സിനിമയും പുറത്തേ ഭക്ഷണവും പഴയതു പോലെ തുടർന്നു. ഇടക്കിടെ, പ്രത്യേകിച്ച് അവധിയുള്ളപ്പോൾ രണ്ടു പേരുടേയും വീടുകളിലും താമസിച്ചു. പതുക്കെ രണ്ടു സ്ഥലങ്ങളിൽ ജോലിയായിരുന്നവർ അടുത്തയിടങ്ങളിൽ ജോലി കണ്ടെത്തി ഒരിടത്തേക്ക് താമസം മാറ്റി. പുതിയൊരു അപ്പാർട്ട്മെന്റ് വാങ്ങി, അതിൽ താമസിക്കാൻ തുടങ്ങി. പഴയതു പോലെ യാത്രകൾ ഇല്ലാതെയായി, ആഘോഷങ്ങൾ കുറഞ്ഞു തുടങ്ങി. ജോലിയുടെ ഉത്തരവാദിത്തങ്ങൾ കൂടുതലായി. രണ്ടു പേർക്കുമിടയിലെ അടുപ്പത്തിന്റെ ഊഷ്മളത കുറഞ്ഞു വന്നു. പഴയ കളികളില്ല. ചിരികളില്ല, മൊബൈലിലെ ലൈക്കുകളും ചാറ്റുകളും കുറഞ്ഞു. ചിലപ്പോഴെങ്കിലും റേഞ്ചിനു പുറത്താകാൻ തുടങ്ങി. ഒന്നിച്ചു സമയം ചിലവഴിക്കുന്നതിൽ താൽപ്പര്യമില്ലാതായി. രണ്ടു പേരും അവരുടെ ലോകത്ത് കൂടുതൽ സമയം ചിലവഴിക്കാൻ തുടങ്ങി. ആകെ മൊത്തം ഒരു രസമില്ലാത്ത അവസ്ഥ. എല്ലാം ചടങ്ങ് പരിപാടികൾ. ഇതിനിടയിൽ വീട്ടുകാരും കൂട്ടുകാരും നാട്ടുകാരും വിശേഷമായില്ലേ എന്ന പതിവ് അനാവശ്യ അന്വേഷണവുമായി. ഇതിനിടയിൽ ഒന്നാം വിവാഹ വാർഷികം വീട്ടുകാരുടെ താൽപര്യപ്രകാരം ആഘോഷമായി നടന്നു. വീണ്ടും അപ്പാർട്ട്മെന്റിലെ ഒന്നിച്ചുള്ള ഏകാന്തവാസം തുടങ്ങി. ഭക്ഷണത്തിന്റേതടക്കം പല കാര്യങ്ങളിലും തമ്മിൽ പലപ്പോഴും വഴക്കുകളുണ്ടായിരുന്നു. പലപ്പോഴും ലൈംഗികബന്ധങ്ങളേക്കുറിച്ചും അവർക്കിടയിൽ പൊട്ടിത്തെറികളുണ്ടായി. പഴയ താൽപര്യവും ത്രില്ലും നഷ്ടപ്പെട്ടിരുന്നു. പക്ഷെ അപ്രതീക്ഷിതമായി സജ്ന ഗർഭിണിയായി. ഇതുവരെ ഇത്തരം കാര്യങ്ങളൊന്നുമറിയാത്ത, ശ്രദ്ധിച്ചിട്ടില്ലാത്ത രണ്ടു പേർക്കും സാഹചര്യങ്ങളോട് ഒട്ടും പൊരുത്തപ്പെടാൻ കഴിയാതെയായി. സജ്നയ്ക്ക് വല്ലാത്ത ഒറ്റപ്പെടലും വിഷമങ്ങളുമായി. ഒടുവിൽ വീട്ടുകാർ സജ്നയേ വീട്ടിലേക്ക് കൊണ്ടുപോകാൻ തീരുമാനിച്ചു. സുമോദ് കുറച്ചു ദിവസം അപ്പാർട്ട്മെന്റിലും പിന്നെ സ്വന്തം വീട്ടിലും മാറി മാറി താമസിച്ചു. ഇടക്കിടെ ബൈക്കിൽ കൂട്ടുകാർക്കൊപ്പം കറങ്ങുവാനും പാർട്ടികൾക്കും പോയിത്തുടങ്ങി. ഇൻസ്റ്റയും ഫേസ്ബുക്കും ടെലഗ്രാമുമൊക്കെ യാത്രകളുടെ ഫോട്ടോസ് അപ്‌ലോഡ് ചെയ്യാനുള്ള ഇടങ്ങളായി. സജ്ന അത് കാണാറുമുണ്ട്. പണ്ടത്തേപ്പോലെ ലൈക്കടിക്കാനോ കമന്റിടാനോ അവൾക്ക് കഴിഞ്ഞില്ല. എന്ന് മാത്രമല്ല, അവ സജ്നയേ വല്ലാതെ തളർത്തിക്കളഞ്ഞു. സുമോദിന് ഭാര്യയുടെ വിഷമങ്ങളോ ബുദ്ധിമുട്ടുകളോ മനസ്സിലാക്കാൻ കഴിഞ്ഞതുമില്ല. ഒരു സ്ത്രീക്ക് ജീവിതത്തിൽ ഏറ്റവും കൂടുതൽ സപ്പോർട്ടും കരുതലും ആവശ്യമായ സമയങ്ങളിൽ അത് മനസ്സിലാക്കാൻ കഴിയാത്ത പുരുഷൻമാർ നമ്മുടെ നാട്ടിൽ കൂടിവരികയാണ്. കാരണം കുടുംബങ്ങളിൽ നടക്കുന്ന സാധാരണ ജീവിതാനുഭവങ്ങളൊന്നുമില്ലാതെ, അവ അനുഭവിക്കാതെയും മനസ്സിലാക്കാതെയും അവയിലൂടെ കടന്നു പോകാതെയും, പഠനവും ജോലിയും ആഘോഷങ്ങളും മാത്രമായി തിമിർക്കുന്ന കുട്ടിക്കാലവും യൗവ്വനവും പുതുതലമുറയേ കൊണ്ടെത്തിച്ചിരുന്നത് ഒരു ഗതികേടിലേക്കാണ്. സുമോദ് എന്തു തെറ്റാണ് ചെയ്തതെന്ന് ചോദിച്ചാൽ ഒരുത്തരമില്ല താനും.\nആരുമില്ലാതെ ഒറ്റയ്ക്കിരുന്നു ബോറടിക്കുമ്പോൾ കൂട്ടുകാർക്കൊപ്പം കറങ്ങുവാനും ആഘോഷിക്കുവാനും ഒന്നു പോയതാണോ? അതോ ഭാര്യയേ സഹായിക്കാൻ കൂടെ നിൽക്കാത്തതാണോ?\nഅവന്റെ ന്യായം അവൾ അവളുടെ വീട്ടിൽ സുഖമായിട്ടിരിക്കുകയല്ലേ എന്നതാണ്. ഭർത്താവിനേ കൂടെ കൂട്ടുന്നതിൽ സജ്നയ്ക്കും വല്ലാത്ത പിഴവുകൾ വന്നിരുന്നു. ആദ്യ കാലത്തെ ത്രില്ലു നഷ്ടപ്പെടാൻ തുടങ്ങിയപ്പോൾ അവളും നിർവികാരതയാണ് പ്രകടിപ്പിച്ചത്.\nതുറന്ന സംസാരങ്ങളും ഉത്തരവാദിത്തങ്ങളുടെ പങ്കുവയ്ക്കലും അവർക്കിടയിൽ ഒട്ടുമില്ലായിരുന്നു. ഒരു തരത്തിലുള്ള അടുക്കും ചിട്ടയും ലക്ഷ്യങ്ങളുമില്ലാത്ത ജീവിത രീതികളായിരുന്നു. കുടുംബം, ഗർഭധാരണം, പ്രസവം, കുഞ്ഞിനേ വളർത്തൽ തുടങ്ങി ഒരുത്തരവാദിത്തവും തിരിച്ചറിയാതെ ജീവിതം ആഘോഷമാണെന്നു മാത്രം കരുതുന്നവർക്ക് മറ്റെന്തു മനസിലാകാൻ. സജ്നയ്ക്കു പഴയതു പോലെ ആഘോഷിക്കണമെന്നുണ്ട്. പക്ഷെ ഇപ്പോഴത്തെ അവസ്ഥ ഒട്ടും സമ്മതിക്കുന്നില്ല. ഒന്നിനും തനിച്ച് കഴിയുന്നുമില്ല. ജോലിയുടെ ടെൻഷൻ, ശാരീരിക അവശതകൾ, മാനസിക സംഘർഷങ്ങൾ എല്ലാം കൂടി സജ്ന വല്ലാതെ തളർന്നു. സജ്നയുടെ സുമോദുമായുള്ള അകലം വല്ലാതെ കൂടിവന്നു. സുമോദിനാകട്ടെ, അതൊട്ടു മനസിലായതുമില്ല. മനസിലായത് കാര്യമായി പരിഗണിച്ചുമില്ല. കാരണം അയാൾ നേരത്തേ തന്നെ മടുക്കാൻ തുടങ്ങിയിരുന്നു. വിവാഹത്തിനു മുൻപുണ്ടായിരുന്ന ത്രില്ലൊന്നും വിവാഹത്തിനു ശേഷമില്ലാതെ പോയി. പ്രണയകാലത്തെ ആഘോഷങ്ങൾ പിന്നീടുള്ള ജീവിതത്തിന്റെ അടിത്തറയാക്കാൻ അയാൾക്കും സജ്നയ്ക്കും കഴിഞ്ഞില്ല. സുമോദ് പിന്നീട് സജ്‌നയുടെ അടുത്തേക്കുള്ള വരവ് വല്ലാതെ കുറച്ചു. ടെലിഫോൺ വിളികളിൽ വഴക്കും വെല്ലുവിളിയുമായി. വീട്ടുകാർ പല പ്രാവശ്യം മധ്യസ്ഥ ശ്രമങ്ങൾ നടത്തി. കാര്യമായ ഫലമുണ്ടായില്ല.\nസജ്‌ന പ്രസവിച്ചു. പെൺകുട്ടിയായിരുന്നു. ആദ്യ ചടങ്ങുകളിലും എല്ലാവരും കൂടെയുണ്ടായിരുന്നു. പിന്നീട് സുമോദ് തീർത്തും അകലത്തിലായി. ദൂരത്തേക്ക് ട്രാൻസ്ഫർ വാങ്ങാനുള്ള ശ്രമമായി. പുതിയ കൂട്ടുകാരുണ്ടായി. സജ്‌ന വല്ലാതെ തകർന്ന അവസ്ഥയിൽ കുറേക്കാലം ജീവിച്ചു. പിന്നീട് മെറ്റേണിറ്റി ലീവൊക്കെ കഴിഞ്ഞ് ജോലിക്ക് പോയിത്തുടങ്ങി. ഇപ്പോൾ സ്വന്തം വീട്ടിൽ അത്ര സുഖകരമല്ലാത്ത അവസ്ഥയിൽ മുന്നോട്ട് പോകുന്നു. മകളേ വളർത്തണം. നല്ല നിലയിലാക്കണം. ഒരുപാട് ആദർശപരമായി ലക്ഷ്യങ്ങളോടെ ജീവിക്കാൻ പാടുപെടുന്നു. സുമോദാകട്ടെ, ഒരു നാടോടിയേപ്പോലെ സന്തോഷവും ആഘോഷവും തേടി അലഞ്ഞുതിരിയുന്നു എന്നു വേണം പറയാൻ. ഒരിടത്തും സ്വസ്ഥതയില്ലാതെ പല തരത്തിലുള്ള പെരുമാറ്റശീല പ്രശ്നങ്ങളും ഇപ്പോൾ കൂട്ടിനുണ്ടെന്നാണറിയുന്നത്.\nരണ്ടു വീട്ടുകാരും മക്കളുടെ ദുരവസ്ഥയിൽ വല്ലാതെ ദുഃഖിതരാണ്. ഒന്നിപ്പിക്കാനോ അവരെ അവരുടെ വഴികളിൽ വിട്ടുകളയാനോ അവർക്ക് കഴിയുന്നില്ല. ഇവർക്കിടയിൽ എന്താണ് സംഭവിച്ചതെന്ന് വീട്ടുകാർക്കും കൂട്ടുകാർക്കും അറിയില്ല. നാട്ടുകാർക്കുമറിയില്ല. ഇനിയെന്താവുമെന്നും ഒരെത്തും പിടിയുമില്ല. സജ്നയ്ക്കും സുമോദിനും തങ്ങളുടെ പ്രശ്നങ്ങളേക്കുറിച്ചോ അവസ്ഥയേക്കുറിച്ചോ ഒരു ധാരണയുമില്ല. സ്വയം ശപിക്കാനും അങ്ങോട്ടുമിങ്ങോട്ടും പരസ്പരം പരാതി പറയുവാനും വാശിയോടെയും ദേഷ്യത്തോടെയും വഴക്കിടാനുമല്ലാതെ ഉള്ളിൽ ഉണ്ടായിരുന്ന സുന്ദര പ്രണയം വിവാഹത്തിനു ശേഷം നന്നായി വളർത്തിയെടുക്കുവാൻ കഴിഞ്ഞില്ല എന്നതാണ് പ്രധാനം.\nഅവർ പരസ്പരം പ്രണയിക്കുകയായിരുന്നില്ല. മറിച്ച് ജീവിതത്തിന്റെ ആഘോഷങ്ങളിൽ മതിമറക്കുകയായിരുന്നു. എല്ലാം ഒരു ത്രില്ലിനപ്പുറം ആഴമില്ലാത്ത അനുഭവങ്ങളായിരുന്നു. പ്രശ്നങ്ങളേ ഒഴിവാക്കിക്കൊണ്ടുള്ള ആഘോഷങ്ങൾ. വീട്ടിൽ നിന്നും കൂട്ടുകാരിൽ നിന്നും എന്നും നല്ല സപ്പോർട്ടും ആഘോഷത്തിനുള്ള ലൈക്കും കമന്റും ത്രില്ലുമെല്ലാം കൂടി ജീവിതം ആകെയൊരാഘോഷത്തിന്റെ കെട്ടു കാഴ്ച്ചയാണെന്ന് അവർ കരുതി. അതിൽ കുടുംബത്തിന്റെ ഉത്തരവാദിത്തം, കുടുംബങ്ങളിലുണ്ടാകുന്ന പ്രശ്നങ്ങൾ, അവയേക്കുറിച്ചുള്ള അറിവുകൾ, അവ പരിഹരിക്കാനുള്ള കഴിവുകൾ, അനുഭവങ്ങൾ, പാഠങ്ങൾ, മറ്റുള്ളവരെ കേൾക്കുവാൻ, അതിൽ നിന്നും ജീവിക്കാനുള്ള നൈപുണ്യം സ്വയം തിരിച്ചറിയാൻ ശ്രമിക്കൽ, തുടങ്ങി ഒന്നും തന്നെ ഇത്തരം കുട്ടികൾക്ക് ലഭിക്കാറില്ല. ഒന്നുമറിയാത്തവരായി അവർ ഒന്നിച്ചു ജീവിക്കാൻ തുടങ്ങുന്നു.\nവളരെപ്പെട്ടെന്ന് ജീവിതത്തിന്റെ ത്രില്ലുകൾ ഇല്ലാതാകുന്നു. പരസ്പരം മനസിലാക്കി സഹായിക്കുന്നതിനു പകരം അവർ തമ്മിൽ വഴക്കിടുവാനും കുറ്റപ്പെടുത്താനും തുടങ്ങുന്നു.. പ്രശ്നങ്ങൾ ഉണ്ടാകുമ്പോൾ അവയേ നേരിടുന്നതിനു പകരം വാശി പിടിച്ച് അകലുകയും സ്വന്തം കാര്യങ്ങളിലും സുഖങ്ങളിലും രക്ഷപ്പെടുവാൻ ശ്രമിക്കുകയും ചെയ്യുകയായിരുന്നു ഇവരുടെ രീതി. പ്രണയകാലത്തെ മാനസിക നിലപാടുകളും കാഴ്ച്ചപ്പാടുകളുമെല്ലാമാണ് ഒരു കുടുംബമായി ജീവിക്കാൻ തുടങ്ങുമ്പോൾ വേണ്ടത്. പ്രണയകാലത്തേ പ്രണയം ഉപയോഗിച്ച് ജീവിതത്തിൽ ഉണ്ടാവുന്ന പ്രശ്നങ്ങളേ കൂട്ടായി നേരിടാൻ ശ്രമിക്കലും അവയിലുണ്ടാകുന്ന പരാജയങ്ങളേ ആരുടേയും ഉത്തരവാദിത്തമായി ഏൽപ്പിച്ചു കൊടുക്കാതെ പരസ്പരം മനസിലാക്കലും കുടുംബത്തിലൊന്നിച്ചു ജീവിക്കാൻ ഇന്ന് വളരെ ആവശ്യമാണ്. ആഘോഷങ്ങൾക്കും യാത്രകൾക്കും സൗഹൃദക്കൂട്ടായ്മകൾക്കും ഒക്കെ ജീവിതത്തിൽ നല്ല പങ്കുണ്ടെങ്കിലും അവ മാത്രമല്ല ജീവിതം. അവയ്ക്കു വേണ്ടി മാത്രം അല്ല ജീവിതം. ഇതിനൊക്കെ അപ്പുറത്ത് വളരെ ബുദ്ധിമുട്ടേറിയ ജീവിതാനുഭവങ്ങളേയും നാം നേരിടണം. അതിന് കഴിയണമെങ്കിൽ സ്വന്തമായി അനുഭവങ്ങളുണ്ടാകണം. മറ്റുള്ളവരുടെ അനുഭവങ്ങളിലും തിരിച്ചറിവുകളിലും പങ്കാളിത്തമുണ്ടാകണം. പഠനവും ആഘോഷങ്ങളും ജോലിയും സമ്പാദ്യവും സൗകര്യങ്ങളും മാത്രമല്ല ജീവിതം, മറിച്ച് ഉത്തരവാദിത്തങ്ങളേ ഏറ്റെടുത്തു കൊണ്ട്, അവ നിറവേറ്റാനുള്ള മനസ്സും കഴിവും പരിശ്രമവും ഉണ്ടാവുക എന്നതും വളരെ പ്രധാനപ്പെട്ടതാണ്. നമ്മുടെ ജീവിതത്തിലെ പ്രശ്നങ്ങൾക്ക് മറ്റുള്ളവരിൽ ഉത്തരം തേടുന്നതിന് പകരം അവരേ ചേർത്ത് പിടിച്ച് ഒന്നിച്ച് മുന്നോട്ട് കൊണ്ടുപോകാൻ ശ്രമിക്കലാണ് കൂടുതൽ ശരി.\nജീവിതം ഉത്തരവാദിത്തങ്ങളോടെ ആഘോഷിക്കാൻ കഴിഞ്ഞാൽ, ഉള്ളിലെ പ്രണയം പങ്കു വെച്ചു വളർത്താൻ കഴിഞ്ഞാൽ ത്രില്ലിനുമപ്പുറം യാഥാർഥ്യങ്ങളുണ്ടെന്ന് തിരിച്ചറിയാൻ കഴിഞ്ഞാൽ, ജീവിതത്തിൽ എപ്പോൾ വേണമെങ്കിലും പ്രശ്നങ്ങൾ ഉണ്ടാകുമെന്നും അവയേ നേരിടുന്നതു തന്നെ ത്രില്ലിങ് ആണെന്നും തിരിച്ചറിയാൻ കഴിഞ്ഞാൽ, മറ്റുള്ളവരുടെ സഹായം ശരിയാംവിധം കണ്ടെത്തുവാനും ഉപയോഗിക്കുവാനും കഴിഞ്ഞാൽ, ഒന്നിച്ചു ജീവിക്കാൻ കുറച്ചു കൂടി എളുപ്പമാകും


കുടുങ്ങിപ്പോയ അവസാന മത്സ്യത്തൊഴിലാളിയേയും കണ്ടെത്തുന്നത് വരെ രക്ഷാപ്രവർത്തനം തുടരുമെന്ന് പ്രതിരോധ മന്ത്രി\n26 May, 2018 at 01:14 AM\nകേരളത്തിലെത്തിയ മന്ത്രി ദുരന്തബാധിത പ്രദേശങ്ങള് സന്ദര്‍ശിച്ചു. അതേസമയം പൂന്തുറയിലും കേന്ദ്രമന്ത്രിക്കെതിരെ പ്രതിഷേധമുയര്‍ന്നു. മന്ത്രി സംസാരിച്ചു കൊണ്ടിരിക്കെയായിരുന്നു ബഹളം..\nകടലിൽ കുടുങ്ങിപ്പോയ അവസാന മത്സ്യത്തൊഴിലാളിയേയും കണ്ടെത്തുന്നത് വരെ രക്ഷാപ്രവർത്തനം തുടരുമെന്ന് കേന്ദ്ര പ്രതിരോധ മന്ത്രി നിർമ്മല സീതാരാമൻ.വിഴിഞ്ഞം, പൂന്തുറ മേഖലകൾ സന്ദർശിച്ചപ്പോഴാണ് മത്സ്യത്തൊഴിലാളികൾക്ക്ഉറപ്പ് നൽകിയത്. കൂടുതൽ നഷ്ടപരിഹാര തുക കേന്ദ്രം നൽകണമെന്ന് മുഖ്യമന്ത്രി പിണറായി വിജയൻ കേന്ദ്ര മന്ത്രിയോട് ആവശ്യപ്പെട്ടു. രാവിലെ9മണിയോട് കൂടി കോവളം ഗസ്റ്റ്ഹൗസിൽ ഉദ്യോഗസ്ഥരുമായി കൂടിക്കാഴ്ച നടത്തിയ ശേഷമാണ് നിർമ്മല സീതാരാമൻ വിഴിഞ്ഞത്തെ ദുരന്തബാധിത പ്രദേശത്ത് എത്തിയത്. കേന്ദ്ര സർക്കാരിന്റെ എല്ലാ സഹായങ്ങളും വാഗ്ദാനം ചെയ്തു. കടകംപളളി സുരേന്ദ്രൻ, മേഴ്സിക്കുട്ടിയമ്മ എന്നിവർക്കെതിരെ പൂന്തുറയിൽ പ്രതിഷേധമുണ്ടായി.\nതുടർന്ന് വിമാനത്താവളത്തിന്റെ ടെക്നിക്കൽ ഏരിയയിൽ വച് പ്രതിരോധ മന്ത്രിയുമായി മുഖ്യമന്ത്രി കൂടിക്കാഴ്ച നടത്തി. കേന്ദ്ര സർക്കാർ കൂടുതൽ ധനസഹായം നൽകണമെന്ന് മുഖ്യമന്ത്രി ആവശ്യപ്പെട്ടു.സംസ്ഥാനത്തെ അവസ്ഥ ആഭ്യന്തര, കൃഷി മന്ത്രിമാരെ ധരിപ്പിക്കുമെന്ന് നിർമ്മല സീതാരാമൻ പറഞ്ഞു. എന്നാൽ ചുഴലിക്കാറ്റിന്റെ മുന്നറിയിപ്പ് നൽകുന്നതുമായി ബന്ധപ്പെട്ടവിവാദങ്ങളോട് മന്ത്രി പ്രതികരിച്ചില്ല. രക്ഷാപ്രവർത്തനത്തിനാണ് ഇപ്പോൾ മുൻഗണന നൽകുന്നതെന്നും മന്ത്രി പറഞ്ഞു\nഓഖി ചുഴലിക്കാറ്റിന്റെ ഓരോ ഘട്ടത്തിലും മുന്നറിയിപ്പ് നൽകിയെന്ന് കേന്ദ്ര പ്രതിരോധമന്ത്രി നിര്‍മല സീതാരാമന്. യുദ്ധ സമാനമായ തെരച്ചിലാണ് കേന്ദ്രവും സംസ്ഥാന സർക്കാരും നടത്തുന്നത്. അതേസമയം പൂന്തുറയിലും കേന്ദ്രമന്ത്രിക്കെതിരെ പ്രതിഷേധമുയര്‍ന്നു. മന്ത്രി സംസാരിച്ചു കൊണ്ടിരിക്കെയായിരുന്നു ബഹളം.\nസുനാമി സമയത്ത് നടത്തിയതിനേക്കാളും മികച്ച രക്ഷാപ്രവര്‍ത്തനമാണ് നടത്തുന്നതെന്നും മന്ത്രി വിഴിഞ്ഞത്ത് പറഞ്ഞു. 96 മത്സ്യത്തൊഴിലാളികളെ ഇനിയും രക്ഷപെടുത്താനുണ്ടെന്നാണ് റവന്യുവകുപ്പിന്‍റെ കണക്ക്.\nഇന്നലെ വൈകിട്ടോടെ കന്യാകുമാരിയിലെത്തിയ പ്രതിരോധമന്ത്രി ദുരന്തബാധിത പ്രദേശങ്ങള് സന്ദര്‍ശിച്ചിരിന്നു. അതിനിടെ കടലില് നിന്ന് രക്ഷപെട്ട് മഹാരാഷ്ട്ര തീരത്ത് എത്തിയ മലയാളികളായ മത്സ്യത്തൊഴിലാളികളെ തിരികെയെത്തിക്കാന് സര്‍ക്കാര് ക്രൈംബ്രാഞ്ചിനെ ചുമതലപ്പെടുത്തി. ഇതിനായി ക്രൈംബ്രാഞ്ച് എസ്പി ശ്രീനിവാസിന്‍റെ നേതൃത്വത്തിലുള്ള സംഘം മഹാരാഷ്ട്രയിലേക്ക് തിരിച്ചിട്ടുണ്ട്.\nNirmala SitharamanCyclone Ockhi


etfs or mutual funds; which is the best investment option for you? | ഇടിഎഫോ മ്യൂച്വല് ഫണ്ടുകളോ? നിങ്ങള്‍ക്ക് ഏറ്റവും അനുയോജ്യമായ നിക്ഷേപ പദ്ധതി ഏതാണെന്ന് കണ്ടെത്താം - Malayalam Goodreturns\n» ഇടിഎഫോ മ്യൂച്വല് ഫണ്ടുകളോ? നിങ്ങള്‍ക്ക് ഏറ്റവും അനുയോജ്യമായ നിക്ഷേപ പദ്ധതി ഏതാണെന്ന് കണ്ടെത്താം\nPublished: Sunday, June 20, 2021, 13:49 [IST]\n29 min ago 10 വര്‍ഷത്തില് നേടാം 2.5 കോടി ; എസ്‌ഐപിയില് ഈ തുക നിക്ഷേപിക്കൂ\nസാമ്പത്തിക സുരക്ഷിതത്വമുള്ള ഒരു ഭാവി ഏതോരു വ്യക്തിയെ സംബന്ധിച്ചും പരമ പ്രധാനമായ കാര്യമാണ്. മികച്ച ആദായം ഉറപ്പു നല്‍കുന്ന പല നിക്ഷേപ പദ്ധികളുമുണ്ടെങ്കിലും അതില് ഏറ്റവും പ്രധാനപ്പെട്ട രണ്ടെണ്ണമാണ് ഇടിഎഫുകളും മ്യൂച്വല് ഫണ്ടുകളും. ഒറ്റ നോട്ടത്തില് രണ്ടും സമാനമാണെന്ന് തോന്നിയാലും വിശദമായി പരിശോധിച്ചാല് രണ്ടും വ്യത്യസ്തമാണെന്ന് നമുക്ക് മനസ്സിലാക്കുവാന് സാധിക്കും. ഏറ്റവും പ്രധാനപ്പെട്ട വ്യത്യാസം എന്താണെന്ന് വച്ചാല്, മ്യൂച്വല് ഫണ്ടുകള് പോലെ ഫണ്ട് മാനേജ്‌മെന്റ് കമ്പനികള് മുഖേനയല്ല സ്റ്റോക്കുകള്‍ക്ക് സമാനമായി ബ്രോക്കറേജ് വഴിയാണ് ഇടിഎഫുകള് വാങ്ങിക്കുവാന് സാധിക്കുക.\nഇടിഎഫ് വേണോ മ്യൂച്വല് ഫണ്ട് വേണോ?\nപൂര്‍ണമായും നിക്ഷേപകന്റെ താത്പര്യമനുസരിച്ചാണ് ഇടിഎഫ് വേണോ മ്യൂച്വല് ഫണ്ട് വേണോ എന്നതില് തീരുമാനമെടുക്കേണ്ടത്. നേരത്തേ തന്നെ ബ്രോക്കറേജ് അക്കൗണ്ട് ഉള്ള നിക്ഷേപകനാണെങ്കില് ഇടിഎഫ് വാങ്ങിക്കുവാന് എളുപ്പമാണ്. എന്നാല് ബ്രോക്കറേജ് അക്കൗണ്ട് ഇല്ല എങ്കില് ഇടിഎഫിന് പകരം മ്യൂച്വല് ഫണ്ട് ഫണ്ട് തെരഞ്ഞെടുക്കുന്നതായിരിക്കും എളുപ്പം.\nസ്റ്റോക്ക് എക്‌സ്‌ചേഞ്ചുകളില് ട്രേഡ് ചെയ്യപ്പെടുന്ന ഒരു ഇന്‍വസ്റ്റ്‌മെന്റ് ഫണ്ട് ആണ് ഇടിഎഫ് അഥവാ എക്‌സ്‌ചേഞ്ച് ട്രേഡഡ് ഫണ്ടുകള്. കമ്മോഡിറ്റികള്, സ്‌റ്റോക്കുകള്, ബോണ്ടുകള് എന്നിവയാണ് ഇടിഎഫിന് കീഴില് വരുന്ന ആസ്തികള്. ഹെഡ്ജിംഗ്്, ഇക്വിറ്റൈസിംഗ്, ആര്‍ബിട്രേജ് എന്നീ ആവശ്യങ്ങള്‍ക്കായി ഇടിഎഫ് ഉപയോഗിക്കാവുന്നതാണ്.\nചുരുങ്ങിയ നിക്ഷേപ പരിധി ഇല്ലാത്തതിനാല് ഒരു ഓഹരിയായാലും നിക്ഷേപകന് വാങ്ങിക്കാം. ഇടിഎഫ് വാങ്ങിക്കുമ്പോഴും വില്‍ക്കുമ്പോഴും ബ്രോക്കര്‍ക്ക് നല്‍കേണ്ടുന്ന തുക റെഗുലര് ഓര്‍ഡറിന് നല്‍കേണ്ടുന്നതിന് സമാനമായിരിക്കും.\nഓരോ ദിവസവും മാറിക്കൊണ്ടിരിക്കുന്ന വിലയില് വാങ്ങലും വില്‍പ്പനയും നടത്തുന്നതിനാല് ഇവ മ്യൂച്വല് ഫണ്ടിന് സമാനമാണ്. എല്ലാ ഇടപാടുകളും തത്സമയമാണ് നടത്തപ്പെടുന്നത്.\nമ്യൂച്വല് ഫണ്ടുകള് എന്ന് പ്രൊഫഷണല്‍രീതിയില് കൈകാര്യം ചെയ്യുന്ന ഫണ്ടുകളാണ്. പല നിക്ഷേപകരില് നിന്നായി പണം സ്വീകരിച്ച് വിഭിന്നങ്ങളായി നിക്ഷേപിക്കുകയാണ് ഇവിടെ ചെയ്യുന്നത്. ബോണ്ടുകള്, മണി മാര്‍ക്കറ്റ് ഇന്‍സ്ട്രുമെന്റുകള്, സ്‌റ്റോക്കുകള് എന്നിവ ഇന്‍വെസ്‌മെന്റ് പോര്‍ട്ട്‌ഫോളിയോവില് ഉള്‍പ്പെടുന്നു. അല്ലെങ്കില് ഇവയുടെയെല്ലാം സങ്കരമോ ആകാം. എല്ലാ മ്യൂച്വല് ഫണ്ട് നിക്ഷേപത്തിനും ഒരു നിശ്ചിത നെറ്റ് അസറ്റ് വാല്യു ഉണ്ടാകും. മ്യൂച്വല് ഫണ്ടിലെ ആകെ നിക്ഷേപത്തെ ആകെ നിക്ഷേപകരുടെ എണ്ണം കൊണ്ട് ഹരിച്ചാണ് നെറ്റ് അസറ്റ് വാല്യൂ കണ്ടെത്തുക.\nഇടിഎഫുകള്‍ക്ക് വിപണിയില് സ്വാതന്ത്ര്യത്തോടെയുള്ള വിനിമയം സാധ്യമാണ്. അതായത് നിക്ഷേകന്റെ സൗകര്യം അനുസരിച്ച് അവ വാങ്ങിക്കുകയും വില്‍ക്കുകയും ചെയ്യാമെന്നര്‍ഥം. സാധാരണ ഇക്വിറ്റി ഷെയറുകള് പോലെ അവരുടെ വിപണി വില തത്സമയം ലഭ്യമാണ്. ഫണ്ട് ഹൗസില് അപേക്ഷ നല്‍കി മാത്രമേ മ്യൂച്വല് ഫണ്ട് യൂണിറ്റുകള് വില്‍ക്കുവാനും വാങ്ങിക്കുവാനും സാധിക്കുകയുള്ളൂ. മ്യൂച്വല് ഫണ്ടിന്റെ ഒരു യൂണിറ്റിന്റെ വില സൂചിപ്പിക്കുന്നത് എന്‍എവിയാണ്.\nഫീയും മറ്റ് ചിലവുകളും\nഒരു ഇന്‍ഡക്‌സിന്റെ പ്രവര്‍ത്തനത്തിന്റെ ആവര്‍ത്തനം മാത്രമാണ് ഇടിഎഫുകള്. അവയ്ക്ക് ആക്ടൂവ് മാനേജ്‌മെന്റ് ആവശ്യമില്ല. അതിനാലാണ് ഇടിഎഫ് നിക്ഷേപങ്ങളുമായി ബന്ധപ്പെട്ട ഫീകളും മറ്റ് ചിലവുകളും കുറഞ്ഞിരിക്കുന്നത്. മ്യൂച്വല് ഫണ്ടുകളുടെ കാര്യത്തില് നിക്ഷേപകര്‍ക്ക് വേണ്ടി ഫണ്ട് മാനേജരാണ് തീരുമാനങ്ങളെടുക്കുന്നത്. അതിനാല് തന്നെ ഫണ്ട് കൈകാര്യം ചെയ്യുന്നതിനുള്ള ചിലവുകളും ഉയര്‍ന്നതാണ്.\nഎക്‌സേഞ്ചുകളിലെ മറ്റേതൊരു ഷെയര് പോലെയും ഇടിഎഫുകള് ട്രേഡ് ചെയ്യാവുന്നവയാണ്. നിലവിലുള്ള നയങ്ങള് അനുസരിച്ച് ഓരോ യൂണിറ്റിന്റെയും വാങ്ങലുകള്‍ക്കും വില്‍ക്കലുകള്‍ക്കും നിക്ഷേപകര് കമ്മീഷന് നല്‍കേണ്ടതായുണ്ട്. മ്യൂച്വല് ഫണ്ടുകളില് വില്‍പ്പനയ്ക്കും വാങ്ങലുകള്‍ക്കും കമ്മീഷന് നല്‍കേണ്ടതില്ല.\nഅനുഭവ സമ്പന്നനായ ഒരു മ്യൂച്വല് ഫണ്ട് മാനേജരാണ് നിക്ഷേപകര്‍ക്ക് വേണ്ടി മ്യൂച്വല് ഫണ്ട് നിക്ഷേപങ്ങളിലെ മുഴുവന് നിക്ഷേപ തീരുമാനങ്ങളും കൈക്കൊള്ളുന്നത്. അതേസമയം ഇടിഎഫില് ഫണ്ട് മാര്‍ക്കറ്റ് ഇന്‍ഡക്‌സിനെ പിന്തുടരുക മാത്രമാണ് ചെയ്യുന്നത്. എന്നാല് ചില ആക്ടീവിലി മാനാജേഡ് ഇടിഎഫുകളുമുണ്ട്. അവയുടെ എക്‌സ്‌പെന്‍സ് റേഷ്യോ ഉയര്‍ന്നതായിരിക്കും.\nലോക്ക് ഇന് പീരീയഡ്\nഇടിഎഫുകള്‍ക്ക് ചുരുങ്ങിയ നിക്ഷേപ കാലാവധിയില്ല. നിക്ഷേപകര്‍ക്ക് എപ്പോള് ആഗ്രഹിക്കുന്നുവോ അവര്‍ക്ക് നിക്ഷേപം വാങ്ങിക്കുകയോ വില്‍ക്കുകയോ ചെയ്യാം.മിക്ക മ്യൂച്വല് ഫണ്ടുകള്‍ക്കും3വര്‍ഷത്തെ ലോക്ക് ഇന് പിരീഡുണ്ട്. ഈ കാലയളവില് നിക്ഷേപം വില്‍പ്പന നടത്തി പണമാക്കുവാന് സാധിക്കുകയില്ല.\nഇനി ഇതില് നിങ്ങള്‍ക്ക് അനുയോജ്യമായ നിക്ഷേപ രീതി ഏതെന്ന് കണ്ടെത്തുന്നതിനായി5പ്രധാന ഘടകങ്ങള് പരിഗണിക്കേണ്ടതുണ്ട്. റിസ്‌ക് എടുക്കുവാനുള്ള താത്പര്യം, ആസ്തികള് പണമാക്കി മാറ്റുവാനുള്ള എളുപ്പം, നിങ്ങളുടെ സാമ്പത്തിക ലക്ഷ്യങ്ങള്, നികുതി ആസൂത്രണം, നിക്ഷേപ മണ്ഡലം എന്നിവയാണവ. ഈ ഘടകങ്ങള് വ്യക്തമായി പരിശോധിച്ചാല് നിങ്ങള്‍ക്ക് അനുയോജ്യമായ നിക്ഷേപ രീതി ഏതെന്ന് കണ്ടെത്തുവാന് സാധിക്കും. ഇടിഎഫുകള് നിങ്ങള്‍ക്ക് നിക്ഷേപത്തില് ഉയര്‍ന്ന അളവിലുള്ള അയവും ഹ്രസ്വകാലത്തേക്ക് ഉയര്‍ന്ന നേട്ടവും വാഗ്ദാനം ചെയ്യുന്നു. മ്യൂച്വല് ഫണ്ടുകള് ദീര്‍ഘകാല നിക്ഷേപ ലക്ഷ്യങ്ങള്‍ക്കാണ് അനുയോജ്യം.\netfs or mutual funds; which is the best investment option for you? | ഇടിഎഫോ മ്യൂച്വല് ഫണ്ടുകളോ? നിങ്ങള്‍ക്ക് ഏറ്റവും അനുയോജ്യമായ നിക്ഷേപ പദ്ധതി ഏതാണെന്ന് കണ്ടെത്താം\netfs or mutual funds; which is the best investment option for you?\nStory first published: Sunday, June 20, 2021, 13:49 [IST]


ദേവസ്വം ബോര്‍ഡുകളിലെ സര്‍ക്കാര് നിയന്ത്രണത്തിനെതിരെ നല്‍കിയ ഹര്‍ജികള് പരിഗണിക്കുന്നത് സുപ്രിംകോടതി ജനുവരി 31 ലേക്ക് മാറ്റി. – Thoolika News\nദേവസ്വം ബോര്‍ഡുകളിലെ സര്‍ക്കാര് നിയന്ത്രണത്തിനെതിരെ നല്‍കിയ ഹര്‍ജികള് പരിഗണിക്കുന്നത് സുപ്രിംകോടതി ജനുവരി 31 ലേക്ക് മാറ്റി.\nBency Biju/23 Jan, 19/143/0\nഡൽഹി: ദേവസ്വം ബോര്‍ഡുകളിലെ സര്‍ക്കാര് നിയന്ത്രണത്തിനെതിരെ നല്‍കിയ ഹര്‍ജികള് പരിഗണിക്കുന്നത് സുപ്രിംകോടതി ജനുവരി 31 ലേക്ക് മാറ്റി. ബിജെപി നേതാക്കളായ സുബ്രമണ്യം സ്വാമിയും ടിജി മോഹന്‍ദാസും നല്‍കിയ ഹര്‍ജി ആണ് സുപ്രിംകോടതി പരിഗണിക്കുന്നത് നീട്ടിയത്. സംസ്ഥാന സര്‍ക്കാര് കഴിഞ്ഞ ദിവസം നല്‍കിയ സത്യവാങ്മൂലത്തിന് മറുപടി നല്‍കാന് കൂടുതല് സമയം വേണമെന്ന് ടി ജി മോഹന് ദാസ് സുപ്രിംകോടതിയില് ആവശ്യപ്പട്ടു.\nതിരുവിതാംകൂര് , കൊച്ചി ദേവസ്വം ബോര്‍ഡുകളിലെ പ്രസിഡന്റിനെയും, അംഗങ്ങളെയും നിയമിക്കുന്നതിനും തെരഞ്ഞെടുക്കുന്നതിനും സംസ്ഥാന സര്‍ക്കാരിനും, നിയമസഭയിലെ ഹിന്ദു അംഗങ്ങള്‍ക്കുമുള്ള അധികാരം റദ്ദാക്കണം എന്നും ആവശ്യപ്പെട്ടാണ് സ്വാമിയും മോഹന്‍ദാസും ഹര്‍ജി നല്‍കിയത്. എന്നാല് സ്വയംഭരണ സ്ഥാപനങ്ങളായ ദേവസ്വം ബോര്‍ഡുകളുടെ പ്രവര്‍ത്തനത്തില് ഇടപെടാറില്ലെന്ന് വ്യക്തമാക്കി സംസ്ഥാന സര്‍ക്കാര് കഴിഞ്ഞ ദിവസം സുപ്രിംകോടതിയില് സത്യവാങ്മൂലം ഫയല് ചെയ്തിരുന്നു.


'ബീഫ് കൊല മുതല് കള്ളപ്പണം വരെ'; ആഭാസത്തിന്റെ ട്രെയിലര് പുറത്ത് -aabhasam-trailer-out\n'ബീഫ് കൊല മുതല് കള്ളപ്പണം വരെ'; ആഭാസത്തിന്റെ ട്രെയിലര് പുറത്ത്\nസെന്‍സര് ബോര്‍ഡുമായുള്ള നിയമ പോരാട്ടത്തിനും വിവാദത്തിനും ശേഷമാണ് ചിത്രം റിലീസിന് തയ്യാറെടുക്കുന്നത്.\nവിവാദങ്ങള്‍ക്കൊടുവില് റിമാ കല്ലിങ്കല്-സുരാജ് വെഞ്ഞാറമൂട് ടീം ഒരുമിക്കുന്ന ആഭാസത്തിന്റെ ട്രെയിലര് പുറത്തിറങ്ങി. സെന്‍സര് ബോര്‍ഡുമായുള്ള നിയമ പോരാട്ടത്തിനും വിവാദത്തിനും ശേഷമാണ് ചിത്രം റിലീസിന് തയ്യാറെടുക്കുന്നത്.\nആക്ഷേപ ഹാസ്യത്തില് തയ്യാറാക്കുന്ന സിനിമയുടെ ട്രെയിലറില് സമകാലിക രാഷ്ട്രീയ വിഷയങ്ങളില് മിക്കതും പ്രതിപാദിക്കുന്നുണ്ട്. ബീഫ് കൊലപാതകം, കള്ളപ്പണം, സദാചാര പൊലീസിംഗ്, ട്രാന്‍സ്‌ജെന്റര് വിഷയങ്ങള് തുടങ്ങിയ വിഷയങ്ങളെല്ലാം ചിത്രത്തിലെ ഡയലോഗുകളായി മാറുന്നുണ്ട്.\nനവാഗതനായ ജൂബീത് നമ്രാഡ് സംവിധാനം ചെയ്യുന്ന ചിത്രം നിര്‍മ്മിക്കുന്നത് രാജീവ് രവിയുടെ നേതൃത്വത്തിലുള്ള കളക്ടീവ് ഫേസ് വണ് ആണ്. സുരാജ് വെഞ്ഞാറമൂട്, റിമ കല്ലിങ്കല്, ഇന്ദ്രന്‍സ്, മാമുക്കോയ, അലന്‍സിയര്, ശീതള് ശ്യാം തുടങ്ങിയവരാണ് ചിത്രത്തില് അഭിനയിക്കുന്നത്. ചിത്രത്തിലെ സംഗീതത്തിന് പിന്നില് ഊരാളി ബാന്‍ഡാണ്.\nTags: aabhaasam, Trailer


തൃശ്ശൂർ അസോസിയേഷൻ ഓഫ് കുവൈറ്റ് (ട്രാസ്‌ക്) ബ്രസ്റ്റ് കാൻസർ സ്‌ക്രീനിങ്ങും, ബോധവൽക്കരണ സെമിനാറും സംഘടിപ്പിച്ചു,kuwait trassk conduct breast cancer screening awareness seminarkeralaonlinenews.com | Malayalam news, kerala news, onlinenews,\nSaturday August 24th, 2019 - 8:13:am\nതൃശ്ശൂർ അസോസിയേഷൻ ഓഫ് കുവൈറ്റ് (ട്രാസ്‌ക്) ബ്രസ്റ്റ് കാൻസർ സ്‌ക്രീ...\nതൃശ്ശൂർ അസോസിയേഷൻ ഓഫ് കുവൈറ്റ് (ട്രാസ്‌ക്) ബ്രസ്റ്റ് കാൻസർ സ്‌ക്രീനിങ്ങും, ബോധവൽക്കരണ സെമിനാറും സംഘടിപ്പിച്ചു\nPublished: Tuesday5June 2018 12:16:02 PM\nകുവൈറ്റ്: തൃശ്ശൂർ അസോസിയേഷൻ ഓഫ് കുവൈറ്റ് സാമൂഹികക്ഷേമ വിഭാഗത്തിന്റെ ഭാഗമായി വനിതാവേദിയുടെ ആഭിമുഖ്യത്തിൽ ട്രാസ്‌ക് വനിതാ അംഗങ്ങൾക്കും, മറ്റു വനിതകൾക്കുമായി ബ്രസ്റ്റ് കാൻസർ സ്‌ക്രീനിങ്ങും, ബോധവൽക്കരണ സെമിനാറും സംഘടിപ്പിച്ചു. കുവൈറ്റ് കാൻസർ സെന്ററിലെ പ്രശസ്ത ഡോക്ടർ ശ്രീമതി. സുസോവന സുജിത് നായർ സെമിനാറിന് നേതൃത്വം നൽകി.\nബ്രസ്റ്റ് കാൻസർ വരാനുള്ള സാഹചര്യങ്ങളും, മുൻകരുതലുകളും, അതിന്റെ ചികിത്സാരീതികളെ കുറിച്ചും വിശദമായി വിവരിക്കുകയും, തുടർന്ന് പരിശോധനയും, സ്‌ക്രീനിങ്ങും നടത്തുകയുമുണ്ടായി. അബ്ബാസിയ യുനൈറ്റഡ് ഇന്ത്യൻ സ്കൂളിൽ വച്ചു 2.30 മുതൽ 5.30 വരെ നടന്ന പരിപാടിയിൽ കുവൈറ്റിലെ വിവിധ സ്ഥലങ്ങളിൽ നിന്നുള്ള നിരവധി വനിതകൾ പങ്കെടുക്കുകയുണ്ടായി. അസോസിയേഷൻ പ്രസിഡന്റ് ശ്രീ. ബിജു കടവി അധ്യക്ഷതയും, സോഷ്യൽ വെൽഫയർ കൺവീനർ ശ്രീ. പൗലോസ് സ്വാഗതവും, ഡോക്ടർ സുസോവന സുജിത് നായർ ഉദ്ഘാടനവും നിർവഹിച്ചു.\nജനറൽ സെക്രട്ടറി ശ്രീ. മനോജ് കുരുംബയിൽ, വനിതാവേദി കൺവീനർ ശ്രീമതി.ഷൈനി ഫ്രാങ്ക് എന്നിവർ ആശംസയും, വനിതാവേദി സെക്രട്ടറി ശ്രീമതി. റിനി ഷിജു എല്ലാവർക്കും നന്ദി രേഖപ്പെടുത്തുകയും ചെയ്തു. ഇന്നത്തെ മാറിയ ജീവിതസാഹചര്യങ്ങളിൽ ഇതുപോലുള്ള സെമിനാർ വളരെ പ്രയോജനപ്രദമായിരുന്നുവെന്ന് ക്യാമ്പിൽ പങ്കെടുത്തവർ അഭിപ്രായപ്പെട്ടു.\nRead more topics: kuwait, trask,seminar\nthrissur association of kuwait (trassk) conduct breast cancer screening and awareness seminar\nഒരേക്കര് 20 സെന്റ് സ്ഥലം പ്രളയ ബാധിതര്‍ക്ക് സംഭാവന ചെയ്യ്ത് പ്രവാസി


വിജയ് ഹസാരെ ട്രോഫി: കേരള സാധ്യതാ ടീം :: Janmabhumi Daily\nSunday 18 June 2017 4:06 am IST\nകൊച്ചി: വിജയ് ഹസാരെ ട്രോഫിക്കായുള്ള കേരളത്തിന്റെ സാധ്യതാ ടീമിനെ പ്രഖ്യാപിച്ചു. 20 അംഗ ടീമിനെയാണ് പ്രഖ്യാപിച്ചിട്ടുള്ളത്. ഈ മാസം 25നാണ് ടൂര്‍ണമെന്റ് ആരംഭിക്കുക. ഭുവനേശ്വറിലെ കെഐഐടി സ്റ്റേഡിയത്തിലും കട്ടക്കിലെ ഡിആര്‍ഐഇഎംഎസ് സ്റ്റേഡിയത്തിലും ഭാരതി സ്റ്റേഡിയത്തിലുമാണ് മത്സരങ്ങള് നടക്കുക. മത്സരത്തിനു മുന്‍പായി താരങ്ങള്‍ക്കുള്ള പരിശീലനക്യാമ്പ് ഈമാസം 16 മുതല് 21 വരെ ആലപ്പുഴ എസ്ഡി കോളേജ് ഗ്രൗണ്ടില് വെച്ച് നടക്കും. ജലജ് സക്‌സേന, പി. പ്രശാന്ത് എന്നിവരുടെ ഫിറ്റ്‌നസ് പരിഗണിച്ചായിരിക്കും ടീമിലെടുക്കുന്ന കാര്യം തീരുമാനിക്കുക. 25 ന് നടക്കു ആദ്യ മത്സരത്തില് കേരളം ത്രിപുരയെ നേരിടും. മാര്‍ച്ച് ഒന്നിനു നടക്കുന്ന മത്സരത്തില് ഉത്തര്‍പ്രദേശിനെയും 3ന് നടക്കുന്ന മത്സരത്തില് തമിഴ്—നാടിനെയും,4ന് ഡല്‍ഹിയേയും,6ന് ഹിമാചല് പ്രദേശിനേയും നേരിടും.\nവിജയ് ഹസാരെ ട്രോഫി: തമിഴ്‌നാട് ചാമ്പ്യന്മാര്\nവിജയ് ഹസാരെ ട്രോഫി: കേരളത്തിന് തോല്‍വി\nവിജയ് ഹസാരെ ട്രോഫി; കേരളത്തിന് വിജയം\nവിജയ് ഹസാരെ ട്രോഫി: കേരളത്തിന് ആദ്യ ജയം\nവിജയ് ഹസാരെ ട്രോഫി: കേരളത്തിന് രണ്ടാം ജയം\nവിജയ് ഹസാരെ ട്രോഫി; കേരളത്തിന് മൂന്നാം തോല്‍വി\nവിജയ് ഹസാരെ ട്രോഫി: കേരളത്തിന് വീണ്ടും തോല്‍വി


എന്തൊരു ക്യൂട്ടാണ് ഈ അമ്മയും മകളും; വൈറലായി മന്യയുടെ ചിത്രങ്ങൾ -\nHome Gallery എന്തൊരു ക്യൂട്ടാണ് ഈ അമ്മയും മകളും; വൈറലായി മന്യയുടെ ചിത്രങ്ങൾ\nഎന്തൊരു ക്യൂട്ടാണ് ഈ അമ്മയും മകളും; വൈറലായി മന്യയുടെ ചിത്രങ്ങൾ\nതങ്ങളുടെ ഇഷ്ടതാരങ്ങളുടെ വിശേഷങ്ങൾ അറിയാൻ ആരാധകർക്ക് എപ്പോഴും കൗതുകം അല്പം കൂടുതലായിരിക്കും. താരങ്ങൾക്കൊപ്പം അവരുടെ കുടുംബ വിശേഷങ്ങളും കുട്ടികളുടെ വിശേഷങ്ങളും ഏറെ കൗതുകത്തോടെയാണ് ആരാധകർ ഏറ്റെടുക്കുന്നത്. വിവാഹ ശേഷം വെള്ളിത്തിരയിൽനിന്നും വിട്ടുനിൽക്കുന്ന താരങ്ങളും സിനിമയിൽ നിരവധിയാണ്. ഇവരുടെ വിശേഷങ്ങളും ഏറെ താത്പര്യത്തോടെയാണ് ആരാധകർ ഏറ്റെടുക്കുന്നത്. വിവാഹ ശേഷം വെള്ളിത്തിരയിൽ നിന്നും വിട്ടു നിൽക്കുന്ന മന്യ നായിഡുവിന്റെ ചിത്രങ്ങളാണ് ഇപ്പോൾ സമൂഹ മാധ്യമങ്ങളിൽ നിറയുന്നത്. മകൾക്കൊപ്പം അതീവ സുന്ദരിയായി താരത്തെയും ചിത്രങ്ങളിൽ കാണാം.\n‘ജോക്കർ’ എന്ന ചിത്രത്തിലൂടെ മലയാളികളുടെ പ്രിയങ്കരിയായി മാറിയ താരമാണ് മന്യ. വിവാഹ ശേഷം അമേരിക്കയിൽ താമസമാക്കിയ താരത്തിന്റെ കുട്ടിയുമൊത്തുള്ള ചിത്രങ്ങളാണ് ഇപ്പോൾ സമൂഹ മാധ്യമങ്ങളിൽ നിറയുന്നത്. വെള്ളിത്തിരയിൽ നിന്നും വിട്ടുനിന്നെങ്കിലും സമൂഹ മാധ്യമങ്ങളിൽ നിറസാന്നിധ്യമാണ് മന്യ.\n‘സ്വന്തം എന്ന് കരുതു’ എന്ന മലയാള ചിത്രത്തിലൂടെ ബാലതാരമായി വെള്ളിത്തിരയിൽ അരങ്ങേറ്റം കുറിച്ച താരം മലയാളം, തെലുങ്ക്, തമിഴ്, കന്നഡ ചിത്രത്തിലൂടെ വെള്ളിത്തിരയിൽ തിളങ്ങിനിന്നു. ജോക്കറിലെ നായികയായി എത്തിയാണ് താരം മലയാളികളുടെ മനസിൽ ഇടം നേടിയത്. പിന്നീട് കുഞ്ഞിക്കൂനൻ, അപരിചിതൻ, സ്വപ്നക്കൂട്, വൺമാൻ ഷോ, രാക്ഷസ രാജാവ്, വക്കാലത്ത് നാരായണൻകുട്ടി, പറഞ്ഞു തീരാത്ത വിശേഷങ്ങൾ തുടങ്ങിയ ചിത്രങ്ങളിലും ശ്രദ്ധേയമായ കഥാപാത്രങ്ങളെ അവതരിപ്പിച്ചു.\nRead also: സണ്ണിയെവിടെ..? ‘മണിച്ചിത്രത്താഴി’ന്റെ ഗ്രൂപ്പ് ഫോട്ടോയിൽ മോഹൻലാലിനെ തിരഞ്ഞ് ആരാധകർ….\nവെള്ളിത്തിരയിൽ നിന്നും വിട്ടു നിൽക്കുന്ന താരം അമേരിക്കയിൽ ഫിനാൻഷ്യൽ അനലിസ്റ്റായി ജോലി നോക്കുകയാണ്. ഭർത്താവും മകളും അടങ്ങുന്നതാണ് താരത്തിന്റെ കുടുംബം.\nBeautiful spring day at Central Park?


Metro Vaartha - നാടൻ കറികൾ\nJanuary 2020 - 4:41 am IST\nവീട്ടുകാര്യങ്ങളും ഓഫിസും ജോലിയുമൊക്കെ ചെയ്യുന്ന തിരക്കുകൾക്കിടയിൽ എളുപ്പത്തിൽ തയാറാക്കാവുന്ന കുറച്ച് വിഭവങ്ങൾ. ഒട്ടുമിക്ക വീടുകളിലുമുണ്ടാകുന്ന വിഭവങ്ങൾ കൊണ്ട് രുചികരമായ നാടൻ രുചികളൊരുക്കാം. സസ്യാഹാരികൾക്ക് കൂടുതൽ പ്രിയമുള്ള കുറച്ച് വിഭവങ്ങളാണ് പരിചയപ്പെടുത്തുന്നത്.\nബീന്‍സ് – കാല് കിലോ\nകാരറ്റ് – ഒരെണ്ണം\nപച്ചമുളക് – അഞ്ച്\nതേങ്ങ – അര മുറി\nഉപ്പ് – ആവശ്യത്തിന്\nവെള്ളം – ആവശ്യത്തിന്\nവറ്റല് മുളക് – രണ്ട് എണ്ണം\nകടുക് – ഒരു ടീസ്പൂണ്\nകറിവേപ്പില – ഒരു തണ്ട്\nവെളിച്ചെണ്ണ – രണ്ട് ടീസ്പൂണ്\nബീന്‍സും കാരറ്റും പച്ചമുളകും ചെറുതായി കൊത്തിഅരിയുക. അതിനുശേഷം ഇതിലേക്ക് തേങ്ങ ചിരകിയത് ചേര്‍ത്ത് കൈ കൊണ്ട് നന്നായി യോജിപ്പിക്കുക. ഒരു പാനില് വെളിച്ചെണ്ണ ചൂടാക്കി കടുകും മുളകും വറക്കുക. കടുക് പൊട്ടുമ്പോള് അതിലേക്കു തേങ്ങ ചേര്‍ത്ത ബീന്‍സിന്‍റെ കൂട്ട് ചേര്‍ത്ത്,രണ്ടോ മൂന്നോ സ്പൂണ് വെള്ളം ഒഴിച്ച് അടച്ചു വെച്ച് വേവിക്കുക. ഇടക്ക് ഇളക്കി കൊടുത്തു കൊണ്ടിരിക്കണം. വെള്ളം വറ്റിയതിന് ശേഷം ഉപയോഗിക്കാവുന്നതാണ്.\nപരിപ്പ് – 500ഗ്രാം\nപച്ചമുളക് –6(നെടുകെ പിളര്‍ന്നത് )\nഉപ്പ്,വെള്ളം – പാകത്തിന് അരപ്പിന്\nമഞ്ഞള് – ഒരു നുള്ള്\nജീരകം – ഒരു ടി സ്പൂണ്\nവെളുത്തുള്ളി – 5അല്ലി\nപച്ചമുളക് – 4\nഎണ്ണ – 2ടീസ്പൂണ്\nകടുക് – ഒരു ടീസ്പൂണ്\nചുമന്നുള്ളി – രണ്ടോ മൂന്നോ അല്ലി\nവറ്റല് മുളക് – രണ്ട്\nകറിവേപ്പില – രണ്ട് തണ്ട്\nപരിപ്പ്, പച്ചമുളക് ചേര്‍ത്ത് നന്നായി വേവിക്കുക. തേങ്ങ മറ്റുള്ള ചേരുവകള് ചേര്‍ത്ത് മയത്തില് അരച്ചെടുക്കുക. പരിപ്പ് ഒരു തവി കൊണ്ട് നന്നായി ഉടച്ചെടുക്കുക. ഇതിലേക്ക് അരപ്പും ആവശ്യത്തിന് വെള്ളവും ഒഴിച്ച് ഉപ്പ് ചേർത്ത് അടുപ്പത്ത് വെച്ച് ചൂടാക്കുക. നന്നായി ഇളക്കികൊണ്ടിരിക്കണം. കറി ശരിക്ക് തിളക്കുമ്പോള് വാങ്ങി വെക്കുക. ഇതിലേക്ക് കടുക് താളിക്കുക. കഴിക്കാന് നേരം അല്പം നെയ്യ് ഒഴിച്ച് കഴിച്ചാല് നല്ല സ്വാദാണ്.\nതേങ്ങ – 1\nവാളന് പുളി – പാകത്തിന്\nഉപ്പ് – പാകത്തിന്\nശര്‍ക്കര – ഒരു നെല്ലിക്ക വലുപ്പത്തില്\nവറ്റല് മുളക് – 10\nമല്ലിപൊടി – മൂന്ന് ടേബിള് സ്പൂണ്\nഉലുവ – കാല് സ്പൂണ്\nമഞ്ഞള്‍പൊടി – കാല് സ്പൂണ്\nചുമന്നുള്ളി – 25ഗ്രാം\nവെളിച്ചെണ്ണ ,കറിവേപ്പില ,കടുക് – ആവശ്യത്തിന്\nഇഞ്ചി ഒരേ വലുപ്പത്തില് അരിയുക. വെള്ളം തിളപ്പിച്ച് ഇഞ്ചി അതിലിട്ടു വേവിക്കുക. കുറച്ചുനേരം കഴിഞ്ഞു ആ വെള്ളം ഊറ്റി കളഞ്ഞ ശേഷം പച്ചവെള്ളം ഒഴിച്ച് കഴുകി വാരിപ്പിഴിഞ്ഞു മാറ്റി വെക്കുക. ഒരു പാനില് എണ്ണ ചൂടാക്കി തേങ്ങ ചിരകിയതും ചുമന്നുള്ളിയും വറുക്കുക. ഇതിലേക്ക് പൊടികളും ചേര്‍ത്ത് നല്ല ബ്രൗണ് നിറം ആകുമ്പോള് തീ അണക്കുക. ഇതു നന്നായി അരച്ച് എടുക്കുക. വെള്ളം തോര്‍ന്നു കഴിയുമ്പോള് ഇഞ്ചിയും എണ്ണയില് വറത്ത് കോരുക. ഇഞ്ചി നന്നായി പൊടിച്ച് എടുക്കുക. ചട്ടിയില് വാളന് പുളിയും ഉപ്പും ചേര്‍ത്ത വെള്ളവും പൊടിച്ച ഇഞ്ചി കൂട്ടും അരപ്പും ചേര്‍ത്ത് തിളപ്പിക്കുക. കറി കുറുകുന്ന പരുവം വരെ തിളപ്പിക്കുക. സ്വാദ് ക്രമീകരിക്കാന് വേണമെങ്കില് ചാര് കുറുകാറാകുമ്പോള് ശര്‍ക്കര ഒരു നെല്ലിക്ക വലുപ്പത്തില് എടുത്തത് ചേര്‍ക്കാം. ഒരു പാനില് എണ്ണ ചൂടാക്കി കടുകും കറിവേപ്പിലയും ഉലര്‍ത്തി ഇഞ്ചി കറിയില് ഒഴിക്കുക.\nകഷ്ണങ്ങളാക്കിയ വെള്ളരിക്ക – ഒരു കപ്പ്\nപച്ചമുളക് – മൂന്ന്\nമഞ്ഞള്‍പ്പൊടി – കാല് ടീസ്പൂണ്\nമുളകുപ്പൊടി – കാല് ടീസ്പൂണ്\nജീരകം – ഒരു നുള്ള്\nഉള്ളി – രണ്ടു അല്ലി\nതേങ്ങ തിരുമ്മിയത് – കാല് കപ്പ്\nതൈര് നന്നായി ഉടച്ചത് – മൂന്ന് കപ്പ്\nഎണ്ണ – രണ്ടു ടീസ്പൂണ്\nഉള്ളി - രണ്ട്\nഉപ്പ് – പാകത്തിന്\nവെള്ളരിക്ക പച്ചമുളകും പൊടികളും ചേര്‍ത്ത് ആവശ്യമായ വെള്ളം ഒഴിച്ച് വേവിക്കുക. തേങ്ങയും ജീരകവും ഉള്ളിയും കറിവേപ്പിലയും വെണ്ണ പോലെ മയത്തില് അരച്ചെടുക്കുക. ഈ അരപ്പ് തൈരുമായി നന്നായി യോജിപ്പിക്കുക. ഉപ്പും ചേര്‍ക്കണം. വെള്ളരിക്ക വെന്തതിനുശേഷം തീ വളരെ കുറച്ച് തൈര് ഒഴിച്ച് തുടരെ ഇളക്കി കൊണ്ട് ഇരിക്കുക. അല്ലെങ്കില് കറി പിരിഞ്ഞുപോകും. ചെറുതായി ആവി വന്നു തുടങ്ങുമ്പോള് തീ അണക്കുക. പിന്നയും കുറച്ച് നേരം കൂടി ഇളക്കുക. എണ്ണയില് കടുക് വറത്ത് കറിയില് താളിക്കുക.\nKerala traditional foods


സി.പി.എം ആവശ്യപ്പെട്ടാൽ രാജിവയ്ക്കും: മന്ത്രി ജലീൽ - Sarkardaily : Breaking News | Latest Malayalam News | Latest English News\nസി.പി.എം ആവശ്യപ്പെട്ടാൽ രാജിവയ്ക്കും: മന്ത്രി ജലീൽ\nമലപ്പുറം:സി.പി. എം ആവശ്യപ്പെട്ടാൽ രാജി വയ്ക്കുമെന്ന് മന്ത്രി കെ.ടി ജലീൽ. പ്രതിപക്ഷത്തിന്റേത് അടിസ്ഥാനമില്ലാത്ത ആരോപണമാണെന്നും മന്ത്രി കൂട്ടിച്ചേർത്തു. ഒരു സ്വകാര്യ ചാനലിനോടായിരുന്നു മന്ത്രിയുടെ പ്രതികരണം. നയതന്ത്ര പാഴ്‌സൽ വിവാദത്തിൽ പ്രതികരിച്ച മന്ത്രി കൗൺസിൽ ജനറലുമായി തനിക്ക് 2017 മുതൽ ബന്ധമുണ്ടായിരുന്നുവെന്നും പറഞ്ഞു.\nകൗൺസിൽ ജനറലുമായി ഞാൻ പരിചയപ്പെടുന്നത് ഷാർജാ സുൽത്താൻ കേരളം സന്ദർശിച്ച സമയത്ത് മിനിസ്റ്റർ ഇൻ വെയ്റ്റിംഗായി നിയമിക്കപ്പെട്ടത് താനാണ്. അന്നാണ് സൗഹൃദം വരുന്നത്. വ്യക്തിപരമായ ബന്ധം താൻ നിലനിലനിർത്തിയിരുന്നു. 2017 മുതൽ കൗൺസിൽ ജനറലിന്റെ എക്‌സിക്യൂട്ടിവ് സെക്രട്ടറിയായ സ്വപ്‌നാ സുരേഷുമായും പരിചയമുണ്ടായിരുന്നുവെന്നും മന്ത്രി കൂട്ടിച്ചേർത്തു. ഷാർജാ സുൽത്താന്റെ കുടുംബത്തിന്റെ കാര്യങ്ങളും, പരിപാടികൾ ഏകോപിപ്പിച്ചിരുന്നതുമെല്ലാം സ്വപ്‌നാ സുരേഷായിരുന്നു. അന്ന് ഞാനുമായി പരിചയപ്പെട്ടിട്ടുണ്ട്. ഔപചാരികമായി അല്ലാതെ വ്യക്തിപരമായി സ്വപ്‌നാ സുരേഷുമായി ബന്ധമില്ലായിരുന്നുവെന്ന് മന്ത്രി പറഞ്ഞു .\nനിയമസഭയിലെ തല്ലിതകർക്കൽ: സർക്കാരിന് തിരിച്ചടി\nലോകത്തെ കരുത്തരായ വനിതാ ബിസിനസുകാരിൽ ബൈജുസിന്റെ ദിവ്യയും


ലോക കേരള സഭയിലേക്ക് ഫോമാ പ്രസിഡന്റ് ബെന്നി വാച്ചാച്ചിറയ്ക്ക് പ്രത്യേക ക്ഷണം – കേരള ടൈംസ്\nHome / പുതിയ വാർത്തകൾ / ലോക കേരള സഭയിലേക്ക് ഫോമാ പ്രസിഡന്റ് ബെന്നി വാച്ചാച്ചിറയ്ക്ക് പ്രത്യേക ക്ഷണം\nതിരുവനന്തപുരം: കേരള സര്‍ക്കാര് ഈയിടെ രൂപം കൊടുത്ത ലോകകേരള സഭയിലേക്ക് ഫോമായുടെ പ്രസിഡന്റ് ബെന്നി വാച്ചാച്ചിറയ്ക്ക് പ്രത്യേക ക്ഷണം ലഭിച്ചു. ഈ സഭയുടെ ആദ്യ സമ്മേളനം ജനുവരി 12, 13 തീയതികളില് തിരുവനന്തപുരത്ത് ചേരുന്നതാണ്. 351 പേര് ചേരുന്നതാണ് സഭ. കേരള നിയമസഭയിലെ എല്ലാ അംഗങ്ങളും പാര്‍ലമെന്റ് മെമ്പര്‍മാരും അംഗങ്ങളായിരിക്കുന്ന സഭ പ്രവാസികളും നാടുമായിട്ടുള്ള പൊക്കിള്‍ക്കൊടി ബന്ധം ഊട്ടിയുറപ്പിക്കുവാന് പ്രതിജ്ഞാബദ്ധതയോടെ പ്രവര്‍ത്തിക്കുന്ന ഒന്നാണ്. പ്രവാസി മലയാളികളെ പ്രതിനിധീകരിച്ച് 177 അംഗങ്ങളെ കേരള സര്‍ക്കാര് നാമനിര്‍ദേശം ചെയ്തു. 77 പേര് മറുനാടന് മലയാളികളും 100 പേര് വിദേശ രാജ്യങ്ങളില് നിന്നുള്ളവരുമാണ്. ഫോമാ പ്രസിഡന്റ് ബെന്നി വാച്ചാച്ചിറയ്ക്ക് ലോക കേരള സഭയിലേയ്ക്ക് കിട്ടിയ ക്ഷണം അമേരിക്കന് മലയാളി സംഘടനാ സംവിധാനത്തിന്റെ കെട്ടുറപ്പിന് മകുടോദാഹരണമാണ്. ബെന്നി വാച്ചാച്ചിറയുടെ സംഘടന പാരമ്പര്യത്തെക്കുറിച്ച് ബോധ്യമുള്ളതുകൊണ്ടാണ് അദ്ദേഹത്തെ ഈ സഭയിലേയ്ക്ക് ക്ഷണിക്കുന്നത്. അമേരിക്കയിലെ സംഘടനയുടെ സംഘടനയായ ഫോമായുടെ അമരക്കാരന് എന്ന നിലയില് മാത്രമല്ല 30ലേറെ സംവത്സരങ്ങളായി അമേരിക്കയില് ജീവിക്കുന്ന അദ്ദേഹം…\nകേരള സര്‍ക്കാര് ഈയിടെ രൂപം കൊടുത്ത ലോകകേരള സഭയിലേക്ക് ഫോമായുടെ പ്രസിഡന്റ് ബെന്നി വാച്ചാച്ചിറയ്ക്ക് പ്രത്യേക ക്ഷണം ലഭിച്ചു.\nതിരുവനന്തപുരം: കേരള സര്‍ക്കാര് ഈയിടെ രൂപം കൊടുത്ത ലോകകേരള സഭയിലേക്ക് ഫോമായുടെ പ്രസിഡന്റ് ബെന്നി വാച്ചാച്ചിറയ്ക്ക് പ്രത്യേക ക്ഷണം ലഭിച്ചു. ഈ സഭയുടെ ആദ്യ സമ്മേളനം ജനുവരി 12, 13 തീയതികളില് തിരുവനന്തപുരത്ത് ചേരുന്നതാണ്. 351 പേര് ചേരുന്നതാണ് സഭ. കേരള നിയമസഭയിലെ എല്ലാ അംഗങ്ങളും പാര്‍ലമെന്റ് മെമ്പര്‍മാരും അംഗങ്ങളായിരിക്കുന്ന സഭ പ്രവാസികളും നാടുമായിട്ടുള്ള പൊക്കിള്‍ക്കൊടി ബന്ധം ഊട്ടിയുറപ്പിക്കുവാന് പ്രതിജ്ഞാബദ്ധതയോടെ പ്രവര്‍ത്തിക്കുന്ന ഒന്നാണ്.\nപ്രവാസി മലയാളികളെ പ്രതിനിധീകരിച്ച് 177 അംഗങ്ങളെ കേരള സര്‍ക്കാര് നാമനിര്‍ദേശം ചെയ്തു. 77 പേര് മറുനാടന് മലയാളികളും 100 പേര് വിദേശ രാജ്യങ്ങളില് നിന്നുള്ളവരുമാണ്. ഫോമാ പ്രസിഡന്റ് ബെന്നി വാച്ചാച്ചിറയ്ക്ക് ലോക കേരള സഭയിലേയ്ക്ക് കിട്ടിയ ക്ഷണം അമേരിക്കന് മലയാളി സംഘടനാ സംവിധാനത്തിന്റെ കെട്ടുറപ്പിന് മകുടോദാഹരണമാണ്.\nബെന്നി വാച്ചാച്ചിറയുടെ സംഘടന പാരമ്പര്യത്തെക്കുറിച്ച് ബോധ്യമുള്ളതുകൊണ്ടാണ് അദ്ദേഹത്തെ ഈ സഭയിലേയ്ക്ക് ക്ഷണിക്കുന്നത്. അമേരിക്കയിലെ സംഘടനയുടെ സംഘടനയായ ഫോമായുടെ അമരക്കാരന് എന്ന നിലയില് മാത്രമല്ല 30ലേറെ സംവത്സരങ്ങളായി അമേരിക്കയില് ജീവിക്കുന്ന അദ്ദേഹം ഈ പ്രത്യേക സ്ഥാനത്തെ അമേരിക്കന് മലയാളികളും കേരളവുമായുള്ള ആത്മബന്ധത്തിന്റെ ചുവടുവയ്പായാണ് കാണുന്നത്.\nനോര്‍ത്ത് അമേരിക്കന് മലയാളികളുടെ സംഘടനകളുടെ ചരിത്രത്തില് ഇതാദ്യമായിട്ടാണ് ഒരു സംഘാടകന് കേരളസര്‍ക്കാര് ആദരിച്ച് ക്ഷണിക്കുന്നത്. ഇതിന് കൃത്യമായ കാരണമുണ്ട്. ഫോമാ എന്ന സംഘടന അതിന്റെ ചിക്കാഗോ കണ്‍വന്‍ഷന് മലയാളത്തനിമയോടെ തന്നെ നടത്തുകയാണ്. ബെന്നി വാച്ചാച്ചിറയുടെ അര്‍പ്പണബോധവും സംഘമികവും മുന്‍നിര്‍ത്തിക്കൊണ്ടാണ് 2018ലെ കണ്‍വന്‍ഷന് കുടുംബ സംഗമ വേദിയാകുന്നത്.\nഈ ഫെഡറേഷന്റെ ഏറ്റവും പ്രായം കുറഞ്ഞ പ്രസിഡന്റാണ് ബെന്നി വാച്ചാച്ചിറ. ഫോമായുടെ പ്രഖ്യാപിത ലക്ഷ്യങ്ങളും ഭാവി പദ്ധതികളും മനസ്സില് ചേര്‍ത്തുകൊണ്ട് ബെന്നി വാച്ചാച്ചിറ പ്രവാസി സമൂഹത്തില് നിരന്തരം യാത്ര ചെയ്തുകൊണ്ട് സംഘശക്തിയെ പറ്റി ബോധവത്കരണം ചെയ്തുകൊണ്ടിരിക്കുന്നു.\n”വടക്കേ അമേരിക്കയിലെ എല്ലാ മലയാളി സംഘടനകള്‍ക്കും നേതൃത്വം കൊടുക്കുന്ന ഫെഡറേഷന്റെ പ്രസിഡന്റ് സ്ഥാനം വഹിക്കുവാന് ഭാഗ്യമുണ്ടായി. എല്ലാ മലയാളികളെയും മലയാളി സംഘടനകളെയും ഫോമായുടെ കീഴില് കൊണ്ടുവരിക എന്ന ഉത്തരവാദിത്വം ഹൃദയത്തിലേറ്റിക്കൊണ്ടാണ് ഈ നേതൃത്വത്തിലേക്ക് കടന്നു വന്നത്. ഫോമയ്ക്ക് ലോകകേരള സഭയുടെ പ്രത്യേക ക്ഷണം കിട്ടിയത് അമേരിക്കന് മലയാളികള്‍ക്ക് ലഭിച്ച അംഗീകാരമായി ഞാന് കാണുന്നു. ഇതിന് നിദാനം കഴിഞ്ഞ കാലങ്ങളില് ഫോമാ കേരളത്തിലും അമേരിക്കയിലും നടത്തിയ ജനോപകാര പ്രവര്‍ത്തനങ്ങളുടെ ഫലമാണ്…” ബെന്നി വാച്ചാച്ചിറ പറഞ്ഞു.\nലോകകേരള സഭ ഒരു സ്ഥിരം സഭയായിരിക്കും. കാലാവധി തീരുന്ന അംഗങ്ങളുടെ സ്ഥാനത്ത് പുതിയ അംഗങ്ങള് വരും. സഭ കുറഞ്ഞത് രണ്ടു വര്‍ഷത്തില് ഒരിക്കലെങ്കിലും യോഗം ചേരും. ലോകത്താകെയുള്ള കേരളീയരുടെ കൂട്ടായ്മയും പരസ്പര സഹകരണവും പ്രോത്സാഹിപ്പിക്കുകയും കേരളസംസ്‌കാരത്തിന്റെ പുരോഗമനപരമായ വികസനത്തിന് പ്രവര്‍ത്തിക്കുകയുമാണ് ലക്ഷ്യം. ലോകത്തെമ്പാടുമുള്ള മലയാളികളുടെ വളര്‍ച്ചയും നേട്ടങ്ങളുമൊക്കെ വിലയിരുത്തി, പ്രവാസി ഉള്‍പ്പെടെയുള്ളവരുടെ പ്രശ്‌നങ്ങള്, സന്തോഷങ്ങള് ഒക്കെ പങ്കിടുവാനുള്ള വേദിയാണിത്. കേരളം എന്നത് നാലതിരുകള്‍ക്കുള്ളിലായി അടയാളപ്പെടുത്തപ്പെട്ട ഒരു ഭൂപ്രദേശം മാത്രമല്ലാതാവുകയും കേരളത്തിന്റെ സാമൂഹികവും സാംസ്‌കാരികവുമായ സാന്നിധ്യം ലോകവ്യാപകമായി പടരുകയും ചെയ്ത സാഹചര്യത്തിലാണ് കേരളസഭയുടെ പ്രസക്തി.\nഅമേരിക്കന് മലയാളി സംഘടന ചരിത്രത്തില് 35 വര്‍ഷങ്ങളുടെ പ്രവര്‍ത്ത പരിചയമുള്ള വ്യക്തിത്വമാണ് ബെന്നി വാച്ചാച്ചിറ. 32 വര്‍ഷമായി ചിക്കാഗോയില് താമസിക്കുന്ന ഇദ്ദേഹം 26 വര്‍ഷം ചിക്കാഗോ ട്രാന്‍സിറ്റില് ട്രെയില് ഓപ്പറേറ്ററായി ജോലി ചെയ്തു. കോട്ടയത്ത് കുമരകം വാച്ചാച്ചിറയില് ജോസഫ് (കൊച്ച്) – തങ്കമ്മ ദമ്പതികളുടെ ഇളയ പുത്രനാണ്. മൂത്ത സഹോദരനായ ജോയ് വാച്ചാച്ചിറയില് നിന്നാണ് ബെന്നി സംഘാടനത്തിന്റെ ഹരിശ്രീ കുറിക്കുന്നത്. അമേരിക്കയിലെ ആദ്യകാല സംഘടനാ, സാമുദായിക, സാംസ്‌കാരിക പ്രവര്‍ത്തകനാണ് ജോയ് വാച്ചാച്ചിറ. ചിക്കാഗോ യുണൈറ്റഡ് പോസ്റ്റോഫീസില് ജോലി ചെയ്യുന്ന അനിയാണ് ബെന്നിയുടെ ഭാര്യ. ഫിയോണ, അനീസ്സ, മരിയ, ജോസഫീന് എന്നിവരാണ് മക്കള്.\nPrevious ഗുജറാത്തിൽ അമ്മയെ ടെറസിൽനിന്ന് തള്ളിയിട്ടു കൊന്ന പ്രഫസർ അറസ്റ്റിൽ\nNext ഓഖി ദുരിതാശ്വാസഫണ്ടിലേയ്ക്ക് ഒരുമ തുക കൈമാറി


ബിനോയ് കോടിയേരി മുംബൈയിൽ മുന്‍കൂര് ജാമ്യാപേക്ഷ സമര്‍പ്പിച്ചു; ലൈംഗിക പീഡനം, വഞ്ചന തുടങ്ങി ഗുരുതര കുറ്റങ്ങളെന്ന് പോലീസ് – Azhimukham\nബിനോയ് കോടിയേരി മുംബൈയിൽ മുന്‍കൂര് ജാമ്യാപേക്ഷ സമര്‍പ്പിച്ചു; ലൈംഗിക പീഡനം, വഞ്ചന തുടങ്ങി ഗുരുതര കുറ്റങ്ങളെന്ന് പോലീസ്\nലുക്ക് ഔട്ട് നോട്ടീസ് പുറപ്പെടുവിക്കാൻ അന്വേഷണ സംഘം\nJun 21 2019 03:20 PM\nവിവാഹവാഗ്ദാനം നല്‍കി പിഡീപ്പിച്ചു എന്ന് ആരോപിച്ച് ബിഹാര് സ്വദേശിനി നൽകിയ പരാതിയിൽ അന്വേഷണം പുരോഗമിക്കുന്നതിനിടെ ബിനോയ് കോടിയേരി മുംബൈയിൽ മുന്‍കൂര് ജാമ്യാപേക്ഷ സമര്‍പ്പിച്ചു. ദിന്‍ഡോഷി സെന്‍ഷന്‍സ് കോടതിയിലാണ് ബിനോയ് ഹര്‍ജി നല്‍കിയിരിക്കുന്നത്.\nജാമ്യാപേക്ഷ ഇന്നു തന്നെ പരിഗണിക്കുമെന്നാണ് റിപ്പോർട്ട്. എന്നാൽ കേസില് ഇതുവരെ കാര്യമായ പുരോഗതി ഉണ്ടാകാത്ത സാഹചര്യത്തിൽ മുൻകൂർ ജാമ്യാപേക്ഷ മുംബൈ പൊലീസ് എതിർക്കും. വിട്ടോബ മസൂർക്കർ എന്ന അഭിഭാഷകൻ വഴിയാണ് ബിനോയ് മുൻകൂർ ജാമ്യാപേക്ഷ സമർപ്പിച്ചതെന്ന് ഏഷ്യാനെറ്റ് ന്യൂസ് റിപ്പോർട്ട് പറയുന്നു.\nയുവതിയുടെ പരാതിയില് ലൈംഗികപീഡനം, വഞ്ചന തുടങ്ങി ഗുരുതര കുറ്റങ്ങളാണ് ബിനോയിയുടെ പേരിലുള്ളതെന്ന് അന്വേഷിക്കുന്ന ഉദ്യോഗസ്ഥര് ചൂണ്ടിക്കാട്ടുന്നു. യുവതിയുടെ പരാതിയില് കേസെടുത്ത മുംബൈ പൊലീസ് അന്വേഷണത്തിനായി കണ്ണൂരിലെത്തിയെങ്കിലും ബിനോയിയെ കണ്ടെത്താന് സാധിച്ചില്ല. ബിനോയ് ഇപ്പോള് ഒളിവിലാണെന്നാണ് വിവരം.\nഅതിനിടെ ബിനോയ് കോടിയേരിവിദേശത്തേക്ക് കടക്കാതിരിക്കാൻ നടപടിയുമായി മുംബൈ പോലീസ്. ഇതിന്റെ ഭാഗമായി ലുക്ക് ഔട്ട് നോട്ടീസ് പുറപ്പെടുവിക്കാൻ അന്വേഷണ സംഘം നടപടി സ്വീകരിച്ച് വരികയാണെന്ന് വാർത്ത പുറത്ത് വിട്ട ടൈംസ് ഓഫ് ഇന്ത്യ റിപ്പോർട്ട് ചെയ്യുന്നു. കേസുമായി ബന്ധപ്പെട്ട് ബിനോയിയുടെ മൊഴിയെടുക്കാൻ കണ്ണൂരിലെത്തിയ ഓഷിവാര സ്റ്റേഷനിലെ ഉദ്യോഗസ്ഥർക്ക് അദ്ദേഹത്തെ കണ്ടെത്താൻ സാധിക്കാത്ത സാഹചര്യത്തില് കൂടിയാണ് നടപടി.\nബുധനാഴ്ച കണ്ണൂരിലെത്തിയ മുംബൈ ഓഷിവാര പോലീസ് സബ് ഇൻസ്പെക്ടർ വിനായക് യാദവും ദേവാനന്ദ പവാറും വ്യാഴാഴ്ച ബിനോയിയുടെ കോടിയേരിയിലെ വീട്ടിലെത്തിയിരുന്നു. അതിനിടെ ബിനോയിയെ കണ്ടെത്താൻ മുംബൈ പോലീസ് തിരുവനന്തപുരത്തേക്കു തിരിച്ചതായി മാതൃഭൂമി റിപ്പോർട്ട് ചെയ്യുന്നു. പരാതിയിൽ ചൂണ്ടിക്കാട്ടിയ വിലാസങ്ങളില് ഒന്ന് തിരുവനന്തപുരത്ത് എ.കെ.ജി. സെന്ററിന്റെ ഭാഗമായ പാർട്ടി ഫ്ലാറ്റാണെന്നിരിക്കെയാണ് പോലീസ് സംഘം തലസ്ഥാനത്തേക്ക് തിരിച്ചത്.\nകോടിയേരിയിലെ വീട് അടച്ചിട്ട നിലയില്, ബിനോയിയെ തിരഞ്ഞ് മുംബൈ പോലീസ് തിരുവനന്തപുരത്തെ എകെജി സെന്‍റര് ഫ്ലാറ്റിലേക്ക്\nസരിത നായര് എറണാകുളത്ത് പത്രിക സമര്‍പ്പിച്ചു; നാളെ രാഹുല് ഗാന്ധിക്കെതിരെയും പത്രിക സമര്‍പ്പിക്കും\nപരാതിക്കാരിയെ അറിയാം, ആരോപണങ്ങള് ഭീഷണിപ്പെടുത്താൻ: ബിനോയ് കോടിയേരി\nശബരിമല: മൂന്ന് മാസത്തിനിടെ 67,094 പ്രതികള്; പോലീസ് സര്‍ക്കാരിന് കണക്ക് സമര്‍പ്പിച്ചു\nമുംബൈയിൽ കനത്ത മഴ; നാല് മരണം\n# bineesh kodiyeri


കേരളത്തില് ഇന്ന് 449 പേര്‍ക്ക് കോവിഡ്19, സമ്പര്‍ക്കത്തിലൂടെ 144 പേര്‍ക്ക് രോഗബാധ – Pala Vartha: Pala News Online News Portal\nതിരുവനന്തപുരം: കേരളത്തില് ഇന്ന് 449 പേര്‍ക്ക് കോവിഡ്19 സ്ഥിരീകരിച്ചതായി മുഖ്യമന്ത്രി പിണറായി വിജയന്.\nഇതുകൂടാതെ 10.07.2020ന് കോവിഡ്19 സ്ഥിരീകരിച്ച് കൊല്ലം ജില്ലയില് ചികിത്സയിലായിരുന്ന ത്യാഗരാജന് (74) ഇന്നലെ മരണമടഞ്ഞു. ഇതോടെ 33 മരണമാണ് ഉണ്ടായത്.\nഇന്ന് രോഗം സ്ഥിരീകരിച്ചവരില് 140 പേര് വിദേശ രാജ്യങ്ങളില് നിന്നും 64 പേര് മറ്റ് സംസ്ഥാനങ്ങളില് നിന്നും വന്നതാണ്. 144 പേര്‍ക്കു സമ്പര്‍ക്കത്തിലൂടെയാണ് രോഗം ബാധിച്ചത്.\n5 ആരോഗ്യ പ്രവര്‍ത്തകര്‍ക്കും രോഗം ബാധിച്ചു. തിരുവനന്തപുരം ജില്ലയിലെ രണ്ടും, മലപ്പുറം, കോഴിക്കോട്, കാസര്‍ഗോഡ് ജില്ലകളിലെ ഒന്നു വീതം ആരോഗ്യ പ്രവര്‍ത്തകര്‍ക്കാണ് രോഗം സ്ഥിരീകരിച്ചത്.\nഇതുകൂടാതെ ആലപ്പുഴ ജില്ലയിലെ 77 ഐ.ടി.ബി.പി.ക്കാര്‍ക്കും കണ്ണൂര് ജില്ലയിലെ 10 ഡി.എസ്.സി. ജവാന്‍മാര്‍ക്കും4ഫയര്‍ഫോഴ്‌സ് ജീവനക്കാര്‍ക്കും, തൃശൂര് ജില്ലയിലെ ഒരു ബി.എസ്.എഫ്. ജവാനും3കെ.എസ്.ഇ.ക്കാര്‍ക്കും രോഗം ബാധിച്ചു.\nരോഗം സ്ഥിരീകരിച്ച് ചികിത്സയിലായിരുന്ന 162 പേരുടെ പരിശോധനാഫലം നെഗറ്റീവ് ആയി. മലപ്പുറം ജില്ലയില് നിന്നുള്ള 28 പേരുടെയും (എറണാകുളം1, കണ്ണൂര് 1), പാലക്കാട് ജില്ലയില് നിന്നുള്ള 25 പേരുടെയും, കണ്ണൂര് ജില്ലയില് നിന്നുള്ള 20 പേരുടെയും (കാസര്‍ഗോഡ് 3), വയനാട് ജില്ലയില് നിന്നുള്ള 16 പേരുടെയും, തൃശൂര് ജില്ലയില് നിന്നുള്ള 14 പേരുടെയും, കോട്ടയം, എറണാകുളം (തൃശൂര് 2) ജില്ലകളില് നിന്നുള്ള 12 പേരുടെ വീതവും, കൊല്ലം ജില്ലയില് നിന്നുള്ള 10 പേരുടെയും, കോഴിക്കോട് ജില്ലയില് നിന്നുള്ള 8 പേരുടെയും (തിരുവനന്തപുരം 1), ആലപ്പുഴ ജില്ലയില് നിന്നുള്ള7പേരുടെയും, കാസര്‍ഗോഡ് ജില്ലയില് നിന്നുള്ള5പേരുടെയും, തിരുവനന്തപുരം ജില്ലയില് നിന്നുള്ള3പേരുടെയും, പത്തനംതിട്ട ജില്ലയില് നിന്നുള്ള2പേരുടെയും പരിശോധനാഫലം ആണ് ഇന്ന് നെഗറ്റീവ് ആയത്.\nഇതോടെ 4028 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 4259 പേര് ഇതുവരെ കോവിഡില് നിന്നും മുക്തി നേടി.\nകഴിഞ്ഞ 24 മണിക്കൂറിനിടെ 12,230 സാമ്പിളുകളാണ് പരിശോധിച്ചത്. റുട്ടീന് സാമ്പിള്, ഓഗ്മെന്റഡ് സാമ്പിള്, സെന്റിനല് സാമ്പില്, പൂള്‍ഡ് സെന്റിനില്, സി.ബി. നാറ്റ്, ട്രൂ നാറ്റ് എന്നിവ ഉള്‍പ്പെടെ ഇതുവരെ ആകെ 4,16,282 സാമ്പിളുകളാണ് പരിശോധനയ്ക്കായി അയച്ചത്. ഇതില് 5407 സാമ്പിളുകളുടെ പരിശോധനാ ഫലം വരാനുണ്ട്.\nഇതുകൂടാതെ സെന്റിനല് സര്‍വൈലന്‍സിന്റെ ഭാഗമായി ആരോഗ്യ പ്രവര്‍ത്തകര്, അതിഥി തൊഴിലാളികള്, സാമൂഹിക സമ്പര്‍ക്കം കൂടുതലുള്ള വ്യക്തികള് മുതലായ മുന്‍ഗണനാ ഗ്രൂപ്പുകളില് നിന്ന് 78,002 സാമ്പിളുകള് ശേഖരിച്ചതില് 74,676 സാമ്പിളുകള് നെഗറ്റീവ് ആയി.\nഇന്ന് പുതിയ7ഹോട്ട് സ്‌പോട്ടുകളാണുള്ളത്. കൊല്ലം ജില്ലയിലെ പോരുവഴി (കണ്ടൈന്‍മെന്റ് സോണ്: എല്ലാ വാര്‍ഡുകളും), നെടുമ്പന (4, 6), പാലക്കാട് ജില്ലയിലെ പെരുമാട്ടി (2, 3), അലനല്ലൂര് (17), വയനാട് ജില്ലയിലെ മീനങ്ങാടി (15, 16), കണ്ണൂര് ജില്ലയിലെ കന്റോണ്‍മെന്റ് ബോര്‍ഡ് (2, 3), ഇടുക്കി ജില്ലയിലെ രാജക്കാട് (6) എന്നിവയാണ് പുതിയ ഹോട്ട് സ്‌പോട്ടുകള്.\nഅതേസമയം6പ്രദേശങ്ങളെ ഹോട്ട് സ്‌പോട്ടില് നിന്നും ഒഴിവാക്കിയിട്ടുണ്ട്. കൊല്ലം ജില്ലയിലെ പുനലൂര് മുന്‍സിപ്പാലിറ്റി (കണ്ടൈന്‍മെന്റ് സോണ്: വാര്‍ഡ് (3, 5, 7, 33, 34), കൊല്ലം ജില്ലയിലെ മയ്യനാട് (9), പാലക്കാട് ജില്ലയിലെ പട്ടാഞ്ചേരി (6), തച്ചനാട്ടുകര (11), ആലപ്പുഴ ജില്ലയിലെ ചെങ്ങന്നൂര് മുന്‍സിപ്പാലിറ്റി (14, 15), കണ്ണൂര് ജില്ലയിലെ കൊളച്ചേരി (5 സബ് വാര്‍ഡ്) എന്നീ പ്രദേശങ്ങളെയാണ് കണ്ടൈന്‍മെന്റ് സോണില് നിന്നും ഒഴിവാക്കിയത്. നിലവില് ആകെ 223 ഹോട്ട് സ്‌പോട്ടുകളാണ് ഉള്ളത്.


പലരും അനുകമ്പയോടെ നൽകിയ പഴയ ഉടുപ്പുകളും പുസ്തകങ്ങളുമാണ് സ്കൂൾ ജീവിതത്തെ മുന്നോട്ട് നയിച്ചത്; രാവും പകലുമില്ലാതെ ഞങ്ങൾക്ക് വേണ്ടി വെയിലത്തും മഴയത്തും കഷ്ടപ്പെട്ട എന്റെ മാതാപിതാക്കൾ; അവരുടേതാണ് ഈ ഡോക്ടറേറ്റ്' ഡോ.പി.കെ ബിജുവിന്റെ ഫേസ്ബുക്ക് കുറിപ്പ് വെെറൽ - News truth\nപലരും അനുകമ്പയോടെ നൽകിയ പഴയ ഉടുപ്പുകളും പുസ്തകങ്ങളുമാണ് സ്കൂൾ ജീവിതത്തെ മുന്നോട്ട് നയിച്ചത്; രാവും പകലുമില്ലാതെ ഞങ്ങൾക്ക് വേണ്ടി വെയിലത്തും മഴയത്തും കഷ്ടപ്പെട്ട എന്റെ മാതാപിതാക്കൾ; അവരുടേതാണ് ഈ ഡോക്ടറേറ്റ്’ ഡോ.പി.കെ ബിജുവിന്റെ ഫേസ്ബുക്ക് കുറിപ്പ് വെെറൽ\nതിരുവനന്തപുരം: ഡോക്ടറൽ ബിരുദത്തിന്റെ സർട്ടിഫിക്കറ്റ് ഏറ്റുവാങ്ങിയശേഷം മുൻ എംപി ഡോ. പി കെ ബിജു എഴുതിയ ഫേസ്‌ബുക്ക് കുറിപ്പ് സോഷ്യൽ മീഡിയയിൽ വെെറൽ ആകുന്നു. അദ്ദേഹത്തിന്റെ ജീവിതത്തിലെ പഴയ കാര്യങ്ങളെ കുറിച്ചാണ് അദ്ദേഹം ഫേസ്ബുക്കിൽ കുറിച്ചിരിക്കുന്നത്.\nപത്താംക്ലാസ് പാസായ ശേഷം പഠനം മുന്നോട്ട് കൊണ്ടു പോകാൻ കഴിയാതെ വഴിമുട്ടിയ എന്നെ പ്രീഡിഗ്രി പഠനത്തിന് മാന്നാനം കുര്യാക്കോസ് ഏലിയാസ് കോളേജിൽ ചേർത്ത് പഠിപ്പിക്കാൻ സഹായിച്ചത് മോഹനേട്ടനായിരുന്നു. അധ്യാപകനായ സ്കറിയാ മാത്യു സാർ, ആരും അറിയാതെ പുസ്തകങ്ങൾ വാങ്ങി നൽകിയ, എന്റെ അധ്യാപകനും വിൻസന്റ് ഡി പോൾ സെസൈറ്റി അംഗവുമായിരുന്ന സുധാകരൻ സാർ… ആ രണ്ട് വർഷം താണ്ടാൻ എനിക്ക് തണലൊരുക്കിയവരുടെ പട്ടിക ഇവരിലൊതുങ്ങില്ല.\nഡോ. പി കെ ബിജു എഴുതിയ ഫേസ്‌ബുക്ക് കുറിപ്പ്.\nജീവിതത്തിൽ വളരെയേറെ സന്തോഷം തോന്നുന്ന സന്ദർഭങ്ങൾ അപൂർവ്വമായി മാത്രം ഉണ്ടാവുന്നതാണ്. അത്തരമൊരു അപൂർവ്വ സന്ദർഭമാണിത്. വിദ്യാഭ്യാസഘട്ടം ഒരു വൃത്തം പൂർത്തിയാക്കിയിരിക്കുന്നു. 1979 ൽ ഒന്നാം ക്ലാസ്സ് വിദ്യാർത്ഥിയായി ചേർന്നത് മുതൽ രസതന്ത്രത്തിൽ ഡോക്ടറേറ്റ് ബിരുദം നേടുന്നവരെയുള്ള ഈ യാത്രയിൽ കടന്നുപോയ വഴികളത്രയും ഓർമ്മയിൽ വരികയാണ്. കഠിനവും കണ്ണുനീരിന്റെ നനവ് പടർന്നതുമായിരുന്നു അതിന്റെ ദിശാസന്ധികൾ. വീണുപോകുമായിരുന്ന ഇടങ്ങളിലെല്ലാം കൈപിടിച്ച് നയിച്ചവർ നിരവധിയുണ്ട്. ഡോക്ടറൽ ബിരുദത്തിന്റെ സർട്ടിഫിക്കറ്റ് അവാർഡ് ചെയ്ത് അത് കയ്യിലേറ്റുവാങ്ങുമ്പോൾ ജീവിതത്തിൽ ഒരിക്കലും മറക്കാനാവാത്ത ആ മുഖങ്ങൾ മനസിൽ മിന്നിമറയുകയാണ്.\nഎന്റെ മാതാപിതാക്കൾ ആഗ്രഹിച്ച സ്കൂളിൽ എന്നെ അവർക്ക് ചേർക്കാനായില്ല. നാട്ടിൽ ഒരു സർക്കാർ സ്കൂൾ ഉള്ളത് കൊണ്ട് മാത്രം പഠനമാരംഭിക്കാൻ കഴിഞ്ഞയാളാണ് ഞാൻ. അത് മഹാഭാഗ്യമായിട്ടാണ് ഇപ്പോൾ തോന്നുന്നത്. ഈ നാടിനേക്കുറിച്ചും ഈ സമൂഹത്തേക്കുറിച്ചുമുള്ള എന്റെ നിലപാടുകളുടെ അടിത്തറരൂപപ്പെടുത്തിയത്, ഞാൻ പഠിച്ച, പരിമിതികളുടെ നടുവിൽ പ്രവർത്തിച്ചിരുന്ന എന്റെ സ്കൂളാണ്. അറിവിന്റെ വെളിച്ചത്തിലേക്ക് ഞങ്ങളുടെ കണ്ണുകൾ തുറന്നുതന്ന അവിടത്തെ അധ്യാപകരെ നന്ദിയോടെ സ്മരിക്കുന്നു.\nഎന്നെ സ്നേഹിച്ച പലരും അനുകമ്പയോടെ നൽകിയ പഴയ ഉടുപ്പുകളും പഴയ പുസ്തകങ്ങളുമാണ് എന്റെ സ്കൂൾ ജീവിതത്തെ മുന്നോട്ട് നയിച്ചത്. അവർ സ്നേഹപൂർവ്വം നൽകിയ കഞ്ഞിയും പുഴുക്കും ഞാനെന്ന വിദ്യാർത്ഥിയുടെ വളർച്ചക്കും പഠനത്തിനും നൽകിയ ഊർജ്ജം ചെറുതല്ല. നമ്മളാരും ഒറ്റക്കല്ല എന്ന് ആ മനുഷ്യർ എപ്പോഴും ഓർമ്മിപ്പിച്ചുകൊണ്ടിരുന്നു. ഒരു സ്ഥലമല്ല ഒരു നാട്, ആ സ്ഥലത്തെ മനുഷ്യരാണ്. പരസ്പരം ചേർത്തുവയ്ക്കപ്പെട്ട അവരുടെ കരങ്ങളെയാണ് ഞാൻ എന്റെ ഗ്രാമമായി ഓർക്കുന്നത്.\nഒരു പ്രായം വരെ വീട്ടിലെ മണ്ണെണ്ണ വിളക്കിലായിരുന്നു എന്റെ പഠനം. മുതിർന്ന ക്ലാസിലെത്തിയതോടെ അയൽപക്കത്തെ തോമസ്ചേട്ടൻ ഇതിനൊരു പരിഹാരമൊരുക്കി. അദ്ദേഹത്തിന്റ വീടിന്റെ ടെറസിൽ എനിക്ക് രാത്രിയിൽ ഇരുന്ന് പഠിക്കാൻ സൗകര്യമൊരുക്കിത്തന്നു. അവിടെ വൈദ്യുതവിളക്ക് തെളിച്ച് തരികയും ചെയ്തു അദ്ദേഹം. അങ്ങനെ എത്രയോ മുഖങ്ങൾ…ഇവർക്കെല്ലാം അർഹതപ്പെട്ടതാണ് ഈ സർട്ടിഫിക്കറ്റ്.\nനിർധനനായ എന്നെ വിദ്യാഭ്യാസമുള്ള പൊതുപ്രവത്തകനാക്കിയ എന്റെ പ്രിയപ്പെട്ട നാട്ടുകാർ, എന്നെ സ്നേഹിക്കുകയും സഹായിക്കുകയും ചെയ്ത അധ്യാപകർ, പ്രതിസന്ധികളിൽ നെഞ്ചോട് ചേർത്ത് പിടിച്ച എന്റെ സഹപാഠികൾ, ദാരിദ്ര്യത്തോടും ഇല്ലായ്മയോടുമുള്ള പോരാട്ടത്തിൽ, നമ്മളൊന്നാണ് ഈ മണ്ണിൽ എന്നോർമ്മിപ്പിച്ച് കൂടെ നിന്ന സഖാക്കൾ, എല്ലാത്തിനുമുപരിയായി എന്റെ കരുത്തും ശക്തിയുമായി നിന്ന് , രാവും പകലുമില്ലാതെ ഞങ്ങൾക്ക് വേണ്ടി വെയിലത്തും മഴയത്തും കഷ്ടപ്പെട്ട, കർഷകത്തൊഴിലാളികളായ എന്റെ മാതാപിതാക്കൾ…\nഅവരുടേതാണ് ഈ ഡോക്ടറേറ്റ്.


ഈ യുദ്ധത്തിൽ ഭക്ഷണവും ആയുധം; ടിഗ്രെയിൽ മരണമുനമ്പിൽ9ലക്ഷം പേർ | Ethiopia Tigray Food Crisis Famine Eritrea | Manorama News\nഈ യുദ്ധത്തിൽ ഭക്ഷണവും ആയുധം; ടിഗ്രെയിൽ മരണമുനമ്പിൽ9ലക്ഷം പേർ\nചിപ്പി സാറാ കുറിയാക്കോസ് July 01, 2021 03:31 PM IST\nടിഗ്രെ തലസ്ഥാനമായ മെക്കെലെയിലെ സ്കൂളിൽ അന്നത്തെ ഏക ഭക്ഷണമായ അത്താഴത്തിനായി കാത്തുനിൽക്കുന്ന കുരുന്ന്. സംഘർഷമേഖലയിൽനിന്ന് രക്ഷപ്പെട്ട് അഭയകേന്ദ്രത്തിൽ എത്തിയതാണ് കുരുന്ന്. (Photo by Yasuyoshi CHIBA / AFP)\nഇത്യോപ്യയിൽ ആഭ്യന്തര സംഘർഷം രൂക്ഷമായ ടിഗ്രെ മേഖലയിൽ ഒരു കുറ്റിക്കാട്ടിൽ ഒളിച്ചിരുന്ന 37കാരിയായ ആ ഗർഭിണിയിൽനിന്ന് ആദ്യമായി ഭക്ഷണം കവർന്നെടുത്തത് എറിട്രിയയുടെ സൈനികരാണ്. പ്രസവമടുത്തിരുന്ന ആ യുവതിയെ അവർ പിന്നീട് ചെക്ക്പോയിന്റിൽനിന്ന് ഓടിച്ചുവിട്ടു. വീട്ടിൽ പ്രസവിക്കേണ്ടിവന്ന അവർ, വല്ലാതെ വിശന്നുകരഞ്ഞ കുഞ്ഞുമായി 12 ദിവസം നടന്നാണ് ടിഗ്രെയിലെ ഒരു ക്ലിനിക്കിനു മുന്നിലെത്തിയത്.\n2019ൽ സമാധാന നൊബേൽ, 2020ൽ യുദ്ധം; ഇത്യോപ്യൻ പ്രതീക്ഷകൾ തകർത്ത് അബി\nവയറിനോടു ചേർത്തു കുഞ്ഞിനെ പൊതിഞ്ഞുപിടിച്ചും ഒളിച്ചിരുന്നും മറ്റുമാണ് ടിഗ്സിയെന്ന കുഞ്ഞുമായി ഗെറ്റ്സ്കിമിലെസ്‌ലിയിൽനിന്നുള്ള അബേബ ഗെബ്രു ക്ലിനിക്കിലെത്തിയത്. 20 ദിവസം പ്രായമായ ആ കുഞ്ഞിന്റെ വിറയാർന്ന കാലുകളും ജീവനറ്റ കണ്ണുകളുമാണ് ഇന്ന് ടിഗ്രെയുടെയും അവസ്ഥ. അബേബയ്ക്ക് അഭയകേന്ദ്രത്തിലെത്താൻ കഴിഞ്ഞെങ്കിലും അതിനുപോലും സാധിക്കാത്ത ആയിരക്കണക്കിനു ഹതഭാഗ്യരാണ് ടിഗ്രെയിൽ ഇന്നുള്ളത്.\nമേഖലയിലെ സാഹചര്യത്തെക്കുറിച്ചുള്ള യുഎൻ പിന്തുണയോടെ നടത്തിയ വിശകലനം പുറത്തുവന്നതിനു പിന്നാലെ യുഎന്നിന്റെ അടിയന്തര ദുരിതാശ്വാസ വിഭാഗത്തിന്റെ കോ ഓർഡിനേറ്റർ മാർക് ലോകോക്ക് പറഞ്ഞതിങ്ങനെ – ‘‘ടിഗ്രെയിൽ ഇപ്പോൾ ഭക്ഷണം കിട്ടാനില്ല. യുദ്ധത്തിന്റെ ആയുധമായി ക്ഷാമത്തെ അവർ ഉപയോഗിക്കുന്നു. ഇതു മഹാദുരിതത്തിലേക്കാണ് പോകുക.’’\nടിഗ്രെയിൽനിന്ന് രക്ഷപ്പെട്ടെത്തിയവർ സുഡാനിലെ അഭയാർഥി ക്യാംപിൽ ഭക്ഷ്യവസ്തുക്കൾ ശേഖരിച്ച ശേഷം തിരികെ വരുന്നു. (Photo by Ebrahim HAMID / AFP)\nആഭ്യന്തര കലാപം രൂക്ഷമായ ടിഗ്രെയിൽ മൂന്നര ലക്ഷത്തോളം പേർ കനത്ത ദുരിതത്തിലൂടെയാണ് കടന്നുപോകുന്നതെന്നാണ് ഇന്റഗ്രേറ്റഡ് ഫേസ് ക്ലാസിഫിക്കേഷൻ (ഐപിസി) പഠനം കണ്ടെത്തിയത്. എന്നാൽ മൂന്നര ലക്ഷമല്ല, ഒൻപതു ലക്ഷത്തോളം പേരാണ് മേഖലയിൽ ക്ഷാമത്തെ അഭിമുഖീകരിക്കുന്നതെന്നാണ് യുഎസ് വെളിപ്പെടുത്തിയത്.\nട്രിഗെയിലെ പ്രാദേശിക സംഘർഷങ്ങളിൽനിന്ന് ഇത്യോപ്യയും അയൽ രാജ്യമായ എറിട്രിയയും പിന്മാറിയില്ലെങ്കിൽ, ലോകം ഇടപെട്ടില്ലെങ്കിൽ ഭക്ഷണം ഇല്ലാതെ മരിക്കാനാണ് അവരുടെ വിധി. ട്രിഗെയിലെ പ്രാദേശിക ഭരണകൂടവും ഇത്യോപ്യയിലെ അബി അഹമദ് ഭരണകൂടവും തമ്മിലുള്ള സംഘർഷമാണ് സ്ഥിതി ഗുരുതരമാക്കിയത്.\nഗോത്രവർഗ അടിസ്ഥാനത്തിൽ സ്വയംഭരണാധികാരമുള്ള പത്ത് ഇത്യോപ്യൻ മേഖലകളിൽ ഒന്നാണ് ടിഗ്രെ. ഇത്യോപ്യയിൽ ആറു ശതമാനം മാത്രമാണ് ടിഗ്രെ ഗോത്രക്കാരെങ്കിലും രാജ്യത്തെ പ്രധാന പദവികളിൽ അവർ സജീവമായിരുന്നു. ഇതിനിടെ ഒറോമോ വിഭാഗത്തിൽ ഉൾപ്പെട്ട അബി അഹമദ് 2018ൽ ഇത്യോപ്യയിലെ പ്രധാനമന്ത്രിയായതോടെ ടിഗെകൾക്ക് ഭരണരംഗത്തുള്ള സ്വാധീനം മങ്ങി. ഇതാണ് ടിഗ്രെയിൽ ആഭ്യന്തര കലാപത്തിന് ഇടയാക്കിയത്.\nടിഗ്രെയിൽനിന്ന് രക്ഷപ്പെട്ടെത്തിയവർ സുഡാനിലെ അഭയാർഥി ക്യാംപിൽ (Photo by Ebrahim HAMID / AFP)\n2020 നവംബറിൽ ഇത്യോപ്യൻ സർക്കാർ സേനയും വിമതരും തമ്മിലാരംഭിച്ച ഈ ആഭ്യന്തര കലാപത്തിന്റെ ബാക്കിപത്രമാവട്ടെ ടിഗ്രെയിൽ ഇന്നുണ്ടാകുന്ന ക്ഷാമം ഉൾപ്പെടെയുളള ദുരിതവും. 17 ലക്ഷത്തോളം പേരാണ് ഈ കലാപംമൂലം നട്ടംതിരിയുന്നത്. ടിഗ്രെയിൽ ക്ഷാമം ഉണ്ട് എന്ന വാക്കുപയോഗിക്കുന്നതിനു പകരം ‘അത്യാപത്ത്’ (catastrophe) എന്ന വാക്കാണ് ഐപിസി ഉപയോഗിച്ചിരിക്കുന്നത്. ഫേസ്5അത്യാപത്ത് എന്ന കാറ്റഗറിയിൽ (Phase5catastrophe) വരുന്ന മേഖല ഏതാനും മാസങ്ങൾക്കുള്ളിൽ പൂർണമായി ക്ഷാമത്തിന് അടിമപ്പെടും എന്നു വിലയിരുത്തപ്പെടുന്നു. അതേസമയം, രാജ്യത്ത് ക്ഷാമം ഉണ്ടെന്ന് ഇത്യോപ്യ അംഗീകരിച്ചിട്ടില്ല. ക്ഷാമം എന്നത് യുഎൻ തലത്തിൽ അംഗീകരിക്കപ്പെടുന്നത് കൃത്യമായ മാനദണ്ഡം പ്രകാരമായിരിക്കണം എന്നതാണ് ലോകരാജ്യങ്ങൾ അംഗീകരിച്ച നിബന്ധന.\nഎന്താണ് ഇന്റഗ്രേറ്റഡ് ഫേസ് ക്ലാസിഫിക്കേഷൻ (ഐപിസി)?\nഭക്ഷ്യ അരക്ഷിതാവസ്ഥയ്ക്കെതിരെ പോരാടുന്നതിയിൽ രാജ്യാന്തര സമൂഹം ഒന്നാകെ അംഗീകരിച്ചിട്ടുള്ള ഒരു അളവുകോലാണ് ഇന്റഗ്രേറ്റഡ് ഫുഡ് സെക്യൂരിറ്റി ഫേസ് ക്ലാസിഫിക്കേഷൻ അഥവാ ഐപിസി സ്കെയിൽ. ഭക്ഷ്യ സുരക്ഷ വിശകലനം ചെയ്യാനും തീരുമാനം എടുപ്പിക്കാനുമുള്ള ഒരു രീതിയാണത്.\nയുഎൻ ഫുഡ് ആൻഡ് അഗ്രികൾച്ചർ ഓർഗനൈസേഷന്റെ ഫുഡ് സെക്യൂരിറ്റി അനാലിസിസ് യൂണിറ്റ് (എഫ്എസ്എയു) സൊമാലിയയിലെ സ്ഥിതി മനസ്സിലാക്കുന്നതിനായാണ് ഐപിസി ആദ്യം വികസിപ്പിച്ചെടുത്തത്. പിന്നീട് വിവിധ രാജ്യങ്ങളും രാജ്യാന്തര സംഘടനകളും ഭക്ഷ്യ സുരക്ഷയെക്കുറിച്ച് വ്യക്തത വരുത്താൻ ഈ മാർഗം സ്വീകരിച്ചുപോരുന്നു.\nവലിയൊരു മേഖലയിൽ പലയിടത്തായി കൂട്ടംകൂടി ജീവിക്കുന്നവർക്ക് ഇടയിൽ ഭക്ഷ്യ അരക്ഷിതാവസ്ഥ ഉണ്ടെന്ന തരത്തിൽ വേണം ഫേസ്5അത്യാപത്ത് എന്നതു കൊണ്ട് വിലയിരുത്തപ്പെടേണ്ടത്. എന്നാൽ ഒരു മേഖലയിൽ വലിയൊരു കൂട്ടം ജനത്തിനിടയിൽ ഭക്ഷണമില്ലായ്മയും അതുമൂലമുണ്ടാകുന്ന മരണവും സംഭവിക്കുമ്പോഴാണു ക്ഷാമം എന്ന വാക്ക് ഔദ്യോഗികമായി ഉപയോഗിക്കാനാകൂ. അതുകൊണ്ട് തന്നെയാണ് ഐപിസിയുടെ റിപ്പോർട്ടിൽ ഫേസ്5അത്യാപത്ത് എന്ന് പറയുമ്പോഴും അതിനെ മാർക്ക് ലോകോക്കിനെപ്പോലുള്ളവർ ക്ഷാമം എന്നുതന്നെ വിശേഷിപ്പിക്കുന്നത്. അതായത് വാക്കുകൾ ഉപയോഗിച്ച് സർക്കാരുകള്‍ക്കു ബുദ്ധിമുട്ടുണ്ടാക്കുന്നില്ല എന്നതിൽ മാത്രമാണ് ഇതിലെ വസ്തുത. യഥാർഥത്തിൽ പട്ടിണിയും അതിനോടനുബന്ധിച്ച മരണവും ഈ മേഖലകളിൽ ആരംഭിച്ചിട്ടുണ്ടെന്ന് വ്യക്തമാണ്.\nടിഗ്രെ തലസ്ഥാനമായ മെക്കെലെയില് സന്നദ്ധ സംഘടന ഏർപ്പെടുത്തിയ പ്രഭാത ഭക്ഷണം കഴിക്കാനായി എത്തിയ കുട്ടികൾ. (Photo by Yasuyoshi CHIBA / AFP)\n‘ക്ഷാമം’ പ്രഖ്യാപിക്കുന്നത് എപ്പോൾ?\nഭക്ഷണത്തിന്റെ കുറവു വലിയൊരു വിഭാഗം ജനത്തിനിടയിൽ പോഷകാഹാരക്കുറവിന് കാരണമാകും. എന്നാൽ അവിടെ ക്ഷാമമുണ്ടെന്ന് ഔദ്യോഗികമായി അംഗീകരിക്കപ്പെടണമെങ്കിൽ ചില അളവുകോലുകളുണ്ട്. മേഖലയിലെ കുറഞ്ഞത് 20% വീടുകളിലെങ്കിലും മുന്നോട്ടു പോകാൻ കഴിയാത്ത തരത്തിൽ ഭക്ഷ്യ അരക്ഷിതാവസ്ഥയുണ്ടാകണം, അതിഗുരുതര പോഷകാഹാരക്കുറവിന്റെ നിരക്ക് 30% കവിയണം, 10,000 പേരിൽ ദിവസവും ശരാശരി രണ്ടു പേർ വീതം മരണമടയണം – യുഎന്നിന്റെ അളവുകോൽ ഇങ്ങനെ.\nഎന്താണ് ടിഗ്രെയിലെ ആഭ്യന്തര യുദ്ധത്തിനു പിന്നിൽ?\nവംശീയമായി വിഘടിച്ചുനിന്ന ഇത്യോപ്യയിൽ 2018ലാണ് പ്രധാനമന്ത്രിയായി അബി അഹമ്മദ് അധികാരമേറ്റെടുക്കുന്നത്. ഭരണത്തിന്റെ ആദ്യനാളുകളിൽ സമാധാന ദൂതനായിരുന്ന അബി രാഷ്ട്രീയ എതിരാളികളിലേക്ക് ഇറങ്ങിച്ചെല്ലുകയും മാധ്യമങ്ങൾക്കുമേൽ ഏർപ്പെടുത്തിയ നിയന്ത്രണങ്ങൾ നീക്കുകയും ചെയ്തു. അയൽ രാജ്യമായ എറിട്രിയയുമായി സമാധാനം ഉണ്ടാക്കുകയും ചെയ്തു. ഇതിന്റെ ഫലമായി സമാധാന നൊബേൽ പുരസ്കാരവും അബിയെത്തേടിയെത്തി.\nഇത്യോപ്യയുടെ 11 കോടി ജനത്തിൽ ആറു ശതമാനത്തോളമാണ് ട്രിഗ്രെ മേഖലയിൽനിന്നുള്ളവർ. ടിഗ്രെയൻ, ഇറോബ്, കുമാന വിഭാഗത്തിൽപ്പെട്ടവരാണ് ഇവിടെയുള്ളത്. 2020ലെ സെൻസസ് അനുസരിച്ച് 70 ലക്ഷത്തിൽപ്പരം പേരാണ് ടിഗ്രെയിൽ. ഇതിൽ 80 ശതമാനവും കാർഷികവൃത്തിയുമായി ബന്ധപ്പെട്ടു ജീവിക്കുന്നു. വടക്ക് എറിട്രിയയുമായും പടിഞ്ഞാറ് സുഡാനുമായും തെക്ക് ഇത്യോപ്യയിലെ അംഹാറ മേഖലയുമായും കിഴക്കും തെക്കു കിഴക്കും അഫാർ മേഖലയുമായും ടിഗ്രെ അതിർത്തി പങ്കിടുന്നു.\nഎന്നാൽ ഇത്യോപ്യൻ ഭരണത്തിൽ നിർണായക സ്ഥാനങ്ങളിൽ ടിഗ്രെ വിഭാഗത്തിൽനിന്നുള്ളവർ മേധാവിത്തം പുലർത്തിപ്പോന്നു. ഇതിനോട് രാജ്യത്തെ ഏറ്റവും വലിയ വംശീയ വിഭാഗമായ ഒറോമോകൾക്ക് എതിർപ്പുണ്ടായിരുന്നു. അബി അഹമ്മദ് ഒറോമോ വിഭാഗത്തിൽനിന്നുള്ളയാണ്. അധികാരത്തിൽ കയറിയതിനു പിന്നാലെ അബി തങ്ങളുടെ അധികാരം കയ്യടക്കുമെന്ന് ടിഗ്രെ വിഭാഗം ഭയന്നു. ടിഗ്രെ മേഖലയിൽന്ന് അധികാരസ്ഥാനങ്ങൾ കയ്യാളിയിരുന്ന പ്രബലരെന്നു വിശേഷിപ്പിക്കപ്പെട്ട പലരെയും അബി നീക്കി. ഈ ‘ശുദ്ധിക്രിയ’ 30 വർഷത്തോളം നീണ്ട ട്രിഗെ മേധാവിത്തത്തിന് അന്ത്യം കുറിച്ചു. പ്രാദേശികമായി ടിഗ്രെയിലെ ഭരണകൂടം നടത്തിയിരുന്ന പല പ്രവർത്തനങ്ങളും അബിയുടെ കേന്ദ്ര ഭരണകൂടം നടത്താൻ തുടങ്ങിയതും ആഭ്യന്തര സംഘർഷത്തിലേക്കു വഴിയിട്ടു.\nെബൽജിയത്തിലെ യൂണിവേഴ്സിറ്റി ഓഫ് ഘെന്റ് ഗവേഷകര് പ്രസിദ്ധീകരിചച് ടിഗ്രെ ഹ്യുമാനിറ്റേറിയൻ അറ്റ്‌ലസ് പ്രകാരം ടിഗ്രെ ജനസംഖ്യയിൽ മൂന്നിലൊന്നുപേർ ഇത്യോപ്യൻ സർക്കാരിനു നിയന്ത്രണമുള്ള മേഖലയിലാണ് കഴിയുന്നത്. മറ്റൊരു മൂന്നിലൊന്ന് എറിട്രിയൻ സൈന്യം കൈവശപ്പെടുത്തിയ മേഖലയിലും. നിലവിൽ ഇത്യോപ്യയുടെ സൈനിക സഖ്യമാണെങ്കിലും എറിട്രിയ മനുഷ്യാവകാശ സംഘടനകളുമായി സഹകരിക്കാറില്ല. ബാക്കിയുള്ളവർ ടിഗ്രെ വിമതരുടെ അധീനതയിലുള്ള മേഖലകളിലാണ് കഴിയുന്നത്. ഇവിടേക്കും സന്നദ്ധ പ്രവർത്തകർക്ക് കടന്നുചെല്ലാനാകുന്നില്ല. മാത്രമല്ല, മൊബൈൽ ഫോണ് കവറേജും റദ്ദാക്കിയിരിക്കുകയാണ്.\nകാത്തിരുന്ന് ഒടുക്കം തിരഞ്ഞെടുപ്പ്\nകോവിഡിന്റെ പേരിൽ രണ്ടുതവണ മാറ്റിവച്ച തിരഞ്ഞെടുപ്പ് ജൂൺ 21ന് നടന്നു. 2020 ഓഗസ്റ്റ് 29ന് നടക്കേണ്ടിയിരുന്ന തിരഞ്ഞെടുപ്പ് കോവിഡ‍ിന്റെ പേരിൽ ആദ്യം ജൂൺ അഞ്ചിലേക്കും പിന്നീട് 21ലേക്കും മാറ്റിവയ്ക്കുകയായിരുന്നു. 2018ലെ സ്ഥാനാരോഹണത്തിനുശേഷം അബി ആദ്യമായാണ് തിരഞ്ഞെടുപ്പിനെ നേരിടുന്നത്. ഫലം ഇതുവരെ പുറത്തുവന്നിട്ടില്ല.\nഭക്ഷണവും യുദ്ധത്തിന്റെ ആയുധം\nവിമതരുടെ നിയന്ത്രണത്തിലുള്ള പ്രദേശങ്ങളെ വരുതിയിലാഴ്ത്താൻ ഇത്യാപ്യൻ സൈന്യവും സഖ്യകക്ഷികളായ എറിട്രിയൻ സൈന്യവും ഒരുപോലെയാണ് പ്രവർത്തിക്കുന്നത്. അതിനവർ ആയുധമാക്കുന്നത് ഭക്ഷണത്തെയും. കൃഷിയിടങ്ങളിൽ കടന്നുകയറി ആക്രമണം നടത്തി കൃഷി നശിപ്പിക്കുന്നതും വീടുകളിൽ ശേഖരിച്ചുവച്ചിരിക്കുന്നവ കവർന്നെടുക്കുന്നതും ടിഗ്രെയിൽ നിത്യ സംഭവമാണ്.\nകന്നുകാലികളെ കൊന്നൊടുക്കുകയും കാർഷിക ഉപകരണങ്ങൾ കൊള്ള ചെയ്യുകയും ചെയ്യുന്നതോടെ പുതിയതായി കൃഷി ഇറക്കാനും ഇന്നവർ ഭയക്കുന്നു. നിലം ഉഴുന്നതിൽനിന്നും വിത്തുകൾ വിതരണം ചെയ്യുന്നതിൽനിന്നും ജനത്തെ ആയുധധാരികൾ വിലക്കുന്നു. ടിഗ്രെ നിവാസികളിൽ 20 ലക്ഷത്തോളം പേർ മേഖലയിൽനിന്ന് രക്ഷപ്പെട്ടതായാണ് റിപ്പോർട്ടുകൾ.\nമനുഷ്യാവകാശ പ്രവർത്തകരെ അകത്തേക്കു കടത്തിവിടാതെയും ഭക്ഷ്യവസ്തുക്കൾ നൽകാതെയും ഒരു ജനതയെ അവർ കൊല്ലാക്കൊല ചെയ്യുന്നുവെന്നാണ് ആക്ഷേപം. മാധ്യമങ്ങൾക്കു മേഖലയിലേക്കു പ്രവേശനമില്ലെങ്കിലും ഭക്ഷ്യവസ്തുക്കളുമായി വന്ന വാഹനങ്ങൾ പോലും ഇത്യോപ്യൻ സൈനികർ തിരിച്ചയയ്ക്കുന്നത് പലപ്പോഴും റിപ്പോർട്ട് ചെയ്യപ്പെട്ടിട്ടുണ്ട്. കാര്യങ്ങളിൽ ഉടൻ ഇടപെട്ടില്ലെങ്കിൽ വൻതോതിൽ ക്ഷാമം ഉണ്ടാവുമെന്ന് ഉറപ്പാണെന്ന് മനുഷ്യാവകാശ സംഘടനകൾ പറയുന്നു. ഇതൊരു മനുഷ്യനിർമിത ദുരന്തമാണെന്നും അവർ അഭിപ്രായപ്പെടുന്നു.\nഅബി അഹമ്മദ് നൊബേൽ പുരസ്കാരവുമായി.\nസമാധാന കാലത്തുപോലും അത്രയും ഒറ്റപ്പെട്ട സ്ഥലങ്ങളിലേക്ക് ഭക്ഷ്യ വസ്തുക്കൾ എത്തിക്കാൻ സന്നദ്ധ സംഘടനകൾക്കു കഴിഞ്ഞിരുന്നില്ല. അതിനാൽത്തന്നെ ഇപ്പോഴത്തെ സാഹചര്യത്തിൽ യഥാർഥത്തിൽ അവിടെ സംഭവിക്കുന്നത് എന്തെന്ന് വ്യക്തമാകുന്നില്ല. സായുധ സംഘങ്ങൾ പലപ്പോഴും ഭക്ഷ്യവസ്തുക്കൾ തിരിച്ചയയ്ക്കുന്നതായി യുഎന്നിന്റെ വേൾഡ് ഫുഡ് പ്രോഗ്രാമും പറയുന്നു.\n‘പോഷകാഹാര കുറവുള്ള കുട്ടികൾ ഇവിടെ മരിച്ചുവീഴുകയാണ്. ഈ ദുരന്തം മഞ്ഞുമലയുടെ ഒരറ്റം മാത്രമാണ്’ – മെക്കെലെ മേഖലയിലെ അയ്‍ഡർ ആശുപത്രി ചീഫ് മെഡിക്കൽ ഡയറക്ടറായ ഡോ. കിബ്രോം ഗെബ്രെസെലാസ്സി പറയുന്നു.\nഎന്നാൽ ഭക്ഷ്യ പ്രതിസന്ധിയില്ലെന്നാണ് ഇത്യോപ്യയുടെ ഔദ്യോഗിക നിലപാട്. 13.5 കോടി യുഎസ് ഡോളറിന്റെ ഭക്ഷ്യ സഹായം നൽകിയിട്ടുണ്ടെന്നാണ് ഇത്യോപ്യയുടെ അവകാശവാദം. എന്നാൽ ഇതു സാധൂകരിക്കുന്ന തെളിവുകൾ ലഭിച്ചിട്ടില്ലെന്നാണ് വാർത്താ ഏജൻസികളുടെ നിലപാട്.\nതന്നെയും പശുക്കളെയും കൊല്ലാൻ എറിട്രിയൻ സൈനികർ ശ്രമിച്ച സംഭവമാണ് ടിഗ്രെ സ്വദേശിയായ തെക്‌ലെമറിയം ഗെബ്രെമൈക്കിൾ ഒരു വാർത്താ ഏജൻസിയോടു പറഞ്ഞത്. അദ്ദേഹത്തിനും അയൽക്കാർക്കും കൃഷിസ്ഥലത്തേക്ക് ഇറങ്ങാൻ അനുവാദമുണ്ടായിരുന്നില്ല. ഒരുദിവസം വിളവെടുത്തുകൊണ്ടിരുന്ന അദ്ദേഹത്തെത്തേടി എറിട്രിയയുടെ സൈനികരെത്തി. ഗെബ്രെമൈക്കിളിനെയും കന്നുകാലികളെയും വെടിവച്ചു. അദ്ദേഹം രക്ഷപ്പെട്ടു. എന്നാൽ പശുക്കൾ ചത്തുപോയി. ഭക്ഷണത്തിന്റെ കുറവുകൊണ്ട് അദ്ദേഹത്തിന്റെ മുറിവുകൾ സുഖം പ്രാപിക്കുന്നത് വൈകിയാണെന്നു മാത്രം. സ്വന്തം നാട്ടിൽ ഇത്തരത്തിൽ ജീവിക്കാനാകാത്ത അവസ്ഥയാണെന്നും ലോകം ഇടപെടേണ്ട സാഹചര്യമാണ് രാജ്യത്തെന്നും അദ്ദേഹം പറയുന്നു.\nമേഖലയിൽ വെടിനിർത്തൽ പ്രഖ്യാപിച്ചുവെന്നാണ് ഏറ്റവുമൊടുവിൽ വന്ന റിപ്പോർട്ട്. എറിട്രിയൻ സൈന്യം ടിഗ്രെ മേഖലയിൽനിന്നു പിൻവാങ്ങിയെന്നും വിമതരെ ടിഗ്രെയിൽത്തന്നെ നിർത്താനാണ് സൈന്യത്തെ പിൻവലിച്ചതെന്നും ഇത്യോപ്യ അറിയിച്ചു. വെടിനിർത്തൽ യാഥാർഥ്യമാണെങ്കിൽ ടിഗ്രെയിലേക്ക് ഭക്ഷ്യവസ്തുക്കൾ എത്തുമെന്ന് പ്രതീക്ഷിക്കാം. ഭക്ഷണം കിട്ടാതെ ആളുകൾ മരിക്കുന്നത് കുറച്ചെങ്കിലും കുറയുമെന്ന പ്രതീക്ഷയാണ് ഇതുകൊണ്ട് ഉണ്ടാകുന്നത്.\nEnglish Summary: Famine in Ethiopia, food is oftenaweapon of war\nEthiopia Civi War\nTigray Food Crisis


ശുശ്രൂഷയുടെ ജോലി ചെയ്തുകൊണ്ട് വൈദികര് ദൈവജനത്തെ പ്രോത്സാഹിപ്പിക്കണം - മാര് ജേക്കബ് മനത്തോടത്ത് - Sathyadeepam\n|^| Home -> Kerala -> ശുശ്രൂഷയുടെ ജോലി ചെയ്തുകൊണ്ട് വൈദികര് ദൈവജനത്തെ പ്രോത്സാഹിപ്പിക്കണം – മാര് ജേക്കബ് മനത്തോടത്ത്\nശുശ്രൂഷയുടെ ജോലി ചെയ്തുകൊണ്ട് വൈദികര് ദൈവജനത്തെ പ്രോത്സാഹിപ്പിക്കണം – മാര് ജേക്കബ് മനത്തോടത്ത്\nമണ്ണാര്‍ക്കാട്: ശുശ്രൂഷയുടെ ജോലി ചെയ്തുകൊണ്ട് വൈദികര് ദൈവജനത്തെ പ്രോത്സാഹിപ്പിക്കുന്നതുകൊണ്ടാണ് സമൂഹത്തില് കൂടുതല് നന്മ ചെയ്യാന് സഭയ്ക്ക് സാധിക്കുന്നത് എന്ന് പാലക്കാട് രൂപതാധ്യക്ഷന് മാര് ജേക്കബ് മനത്തോടത്ത് പറഞ്ഞു. പെരിമ്പടാരി ഹോളി സ്പിരിറ്റ് ഫൊറോനാപ്പള്ളി ഇടവക വികാരി റവ. ഡോ. ജോര്‍ജ് തുരുത്തിപ്പള്ളിക്ക് പൗരോഹിത്യ രജതജൂബിലി ആശംസകള് നേര്‍ന്ന് സംസാരിക്കുകയായിരുന്നു അദ്ദേഹം.\nഇരുപത്തഞ്ച് വൈദികരുടെ കാര്‍മ്മികത്വത്തില് നടന്ന ആഘോഷമായ വി. കുര്‍ബാനയ്ക്ക് മാര് ജേക്കബ് മനത്തോടത്ത് മുഖ്യകാര്‍മ്മികത്വം വഹിച്ചു. തുടര്‍ന്ന് ഇടവക ദിനാഘോഷങ്ങളുടെ ഭാഗമായി നടന്ന പൊതുസമ്മേളനത്തില് പാലക്കാട് രൂപത വികാരി ജനറാള് മോണ്. പീറ്റര് കൊച്ചുപുരയ്ക്കല് അധ്യക്ഷത വഹിച്ചു. പൗരോഹിത്യ രജതജൂബിലി ആഘോഷിക്കുന്ന ഇടവക വികാരി റവ. ഡോ. ജോര്‍ജ് തുരുത്തിപ്പള്ളിയെക്കുറിച്ചുള്ള ഡോക്യുമെന്‍ററി പ്രദര്‍ശിപ്പിച്ചു. മുണ്ടൂര് യുവക്ഷേത്ര കോളജ് വൈസ് പ്രിന്‍സിപ്പാള് ഫാ. ലാലു ഓലിക്കല് ജൂബിലിയുടെ ആശംസകള് നേര്‍ന്നു. പാലക്കാട് രൂപത വികാരി ജനറാള് മോണ്. പീറ്റര് കൊച്ചുപുരയ്ക്കല് അദ്ദേഹത്തെ ഷാള് അണിയിച്ച് ആദരിച്ചു. കൈക്കാരന് മാത്യൂ കല്ലുവേലില് ഉപഹാരം സമര്‍പ്പിക്കുകയും ചെയ്തു. തുടര്‍ന്ന് റവ. ഡോ. ജോര്‍ജ് തുരുത്തിപ്പള്ളി മറുപടിപ്രസംഗം നടത്തുകയും കുടുംബ പ്രതിനിധി ഷാജി തുരുത്തിപ്പള്ളി കൃതജ്ഞത പ്രകാശിപ്പിക്കുകയും ചെയ്തു. മണ്ണാര്‍ക്കാട് മുനിസിപ്പാലിറ്റി വൈസ് ചെയര്‍മാന് ടി. ആര് സെബാസ്റ്റ്യന് ചടങ്ങില് സംബന്ധിച്ചു.\nപൗരോഹിത്യ രജതജൂബിലി ആഘോഷിക്കുന്ന കുളക്കാട്ടുകുറുശ്ശി ഇടവക വികാരി ഫാ. ആന്‍റണി പെരുമാട്ടി, കാരാകുറുശ്ശി ഇടവക വികാരി ഫാ. സേവ്യര് വളയത്തില് എന്നിവരെ പാലക്കാട് രൂപത വികാരി ജനറാള് മോണ്. പീറ്റര് കൊച്ചു പുരയ്ക്കല് ഷാള് അണിയിച്ച് ആദരിച്ചു. വിവാഹത്തിന്‍റെ സുവര്‍ണ്ണ ജൂബിലിയും രജതജൂബിലിയും ആഘോഷിക്കുന്ന ദമ്പതികള്‍ക്ക് കുടുംബ കൂട്ടായ്മയുടെയും കത്തോലിക്ക കോണ്‍ഗ്രസിന്‍റെയും രൂപത ജനറല് സെക്രട്ടറി അജോ വട്ടുകുന്നേല് ആശംസകള് നേര്‍ന്നു. വിവാഹത്തിന്‍റെ ജൂബിലി ആഘോഷിക്കുന്ന പതിനൊന്ന് ദമ്പതികള്‍ക്ക് ഇടവക വികാരി റവ. ഡോ. ജോര്‍ജ് തുരുത്തിപ്പള്ളി, അസി. വികാരി സേവ്യര് തെക്കനാല് എന്നിവര് ചേര്‍ന്ന് സ്മരണികകള് നല്കി. തുടര്‍ന്ന് സന്യാസത്തിന്‍റെ രജതജൂബിലി ആഘോഷിക്കുന്ന സി. ജോയ്സിയെയും വിശ്വാസ പരിശീലന രംഗത്ത് മുപ്പത്തഞ്ച് വര്‍ഷം പൂര്‍ത്തിയാക്കിയ ജോസ് കൂത്തനാടിയെയും ചടങ്ങില് ആദരിച്ചു.\nവടക്കഞ്ചേരി പോളിടെക്നിക് കോളജ് അസി. ഡയറക്ടര് ഫാ. റെനി കാഞ്ഞിരത്തിങ്കല്, ഡൊമിനിക്കന് സിസ്റ്റേഴ്സ് അസി. ജനറാള് സി. അല്‍ഫോന്‍സ, പാസ്റ്ററല് കൗണ്‍സില് രൂപത ജോ. സെക്രട്ടറി ഡോ. റോസ് തോമസ്, കെസിവൈഎം രൂപത പ്രസിഡന്‍റ് ജിതിന് മോളത്ത് എന്നിവര് ആശംസകള് അര്‍പ്പിച്ച് സംസാരിച്ചു. ഇടവകദിന കലാ കായിക മത്സരത്തില് ജേതാക്കളായ കുടുംബ കൂട്ടായ്മ യൂണിറ്റുകള്‍ക്ക് വികാരി ജനറാള് മോണ്. പീറ്റര് കൊച്ചു പുരയ്ക്കല് ട്രോഫികള് വിതരണം ചെയ്തു. വിവിധ കലാപരിപാടികളും ഉണ്ടായിരുന്നു. അസി. വികാരി സേവ്യര് തെക്കനാല് സ്വാഗതവും ഇടവകദിന ആഘോഷകമ്മിറ്റി കണ്‍വീനര് ജോസ് വടക്കേടത്ത് നന്ദിയും പറഞ്ഞു. തുടര്‍ന്ന് നടന്ന സ്നേഹവിരുന്നോടുകൂടി ഇടവകദിന ആഘോഷ പരിപാടികള് സമാപിച്ചു. ഇടവകദിന ആഘോഷകമ്മിറ്റി ജോ. കണ്‍വീനര് ജിജോ പുലവേലില്, കൈക്കാരന്മാരായ മാത്യൂ കല്ലുവേലില്, സിജു കൊച്ചത്തിപ്പറമ്പില് എന്നിവര് പരിപാടികള്‍ക്ക് നേതൃത്വം നല്കി.


താനൂരിൽ പോലീസിന് നേരെ ആക്രമം: പ്രതിയെ പിടികൂടാനെത്തിയ പോലീസ് വാഹനം തടഞ്ഞു പ്രതികളെ മോചിപ്പിച്ചു | Bigmaxworld.com\nHome CRIME താനൂരിൽ പോലീസിന് നേരെ ആക്രമം: പ്രതിയെ പിടികൂടാനെത്തിയ പോലീസ് വാഹനം തടഞ്ഞു പ്രതികളെ മോചിപ്പിച്ചു\nതാനൂരിൽ പോലീസിന് നേരെ ആക്രമം: പ്രതിയെ പിടികൂടാനെത്തിയ പോലീസ് വാഹനം തടഞ്ഞു പ്രതികളെ മോചിപ്പിച്ചു\nതാനൂർ: പോലീസിനെ ആക്രമിച്ച് ഒരുസംഘമാളുകൾ പ്രതിയെ മോചിപ്പിച്ചു. ഞായറാഴ്ച പകൽ പതിനൊന്നോടെ താനൂർ ചാപ്പപ്പടിയിലാണ് സംഭവം. ട്രോമാകെയർ വളണ്ടിയർ ജാബിറിനെ വെട്ടി കൊലപ്പെടുത്താൻ ശ്രമിച്ച കേസിൽ ഉൾപ്പെട്ട പ്രതികളെ പിടികൂടാനായി എത്തിയപ്പോഴാണ് സംഭവം.\nസംഘടിച്ചെത്തിയ അക്രമികൾ പൊലീസ് വാഹനത്തിന് നേരെ കല്ലെറിയുകയും പൊലീസിനെ ആക്രമിക്കാൻ ഒരുങ്ങുകയും ചെയ്തു. വാഹനത്തിലുണ്ടായിരുന്ന പ്രതികളിൽ ഒരാളെ അക്രമി സംഘം മോചിപ്പിച്ചു. ആവശ്യത്തിന് ഫോഴ്സ് ഇല്ലാത്തതിനാൽ പൊലീസ് സംഘം പിൻമാറുകയായിരുന്നു.\nഅക്രമി സംഘം പ്രദേശത്ത് പതിയിരുന്നാണ് അക്രമം നടത്തിയതെന്ന് തെളിയിക്കുന്ന വീഡിയോ ദൃശ്യം പൊലീസിന് ലഭിച്ചിട്ടുണ്ട്. മാത്രമല്ല സംഘടിച്ച് പോലീസ് വാഹനം തകർക്കുന്ന ദൃശ്യവും ഇതിൽ ഉൾപ്പെട്ടിട്ടുണ്ട്. കല്ലേറിൽ പൊലീസ് വാഹനത്തിന് പരിക്കേറ്റു. പോലീസിനെ ആക്രമിച്ച കേസിൽ കണ്ടാലറിയാവുന്ന 50 പേർക്കെതിരെ കേസെടുത്തതായി താനൂർ സിഐ പി പ്രമോദ് പറഞ്ഞു.\nഒന്നരമാസം മുമ്പാണ് ട്രോമാകെയർ വളണ്ടിയറായ പണ്ടാരക്കടപ്പുറം സ്വദേശി പൗറുക്കടവത്ത് ജാബിറിനെ വെട്ടിക്കൊലപ്പെടുത്താൻ ശ്രമം നടന്നത്. ലോക് ഡൗൺ പ്രഖ്യാപിച്ചതിനെ തുടർന്ന് താനൂർ നഗരത്തിൽ ട്രോമാകെയർ വളണ്ടിയർമാർ കാവൽ നിന്നിരുന്നു. ഡ്യൂട്ടി കഴിഞ്ഞ് പുലർച്ചെ വീട്ടിലേക്ക് പോകുന്ന വഴിയിൽ കെപിസി റോഡിന് സമീപത്ത് വെച്ചാണ് ജാബിറിനെ ആക്രമിച്ചത്.\nPrevious articleവന്ദേ ഭാരത്: കരിപ്പൂർ വിമാനത്താവളത്തിലേക്ക് ഇന്നു മുതൽ കൂടുതൽ വിമാനങ്ങൾ\nNext articleതാനൂർ വാട്ട്സ് ആപ്പ് ഹർത്താൽ അക്രമകേസിലെ മുഖ്യപ്രതി രണ്ട് വർഷത്തിന് ശേഷം പിടിയിൽ